SIMDI Group ge 20 vana aharee dhuvahu ley hadhiyaakuranee | Mihaaru\nސިމްޑީ ގްރޫޕްގެ 20 ވަނަ އަހަރީ ދުވަހު ލޭ ހަދިޔާކުރުން\nސިމްޑީ ގްރޫޕްގެ 20 ވަނަ އަހަރީ ދުވަހާ ގުޅުވައިގެން ހިންގާ ސީއެސްއާރް ޕްރޮގްރާމްތަކުގެ ތެރޭގައި ހިމެނޭ ލޭ ހަދިޔާކުރުން ކުރިއަށް ދަނީ. ރާއްޖޭގެ ފުޅާ ދާއިރާއެއްގައި އެކި ވިޔަފާރިތައް ކާމިޔާބުކަމާ އެކު ހިންގަމުން އަންނަ ސިމްޑީގެ އަހަރީ ދުވަސް ފާހަގަކުރުމަށް އިޖުތިމާއީ އެކި ހަރަކާތްތައް ހިންގަން ރާވާފައިވޭ.\nސިމްޑީ ގްރޫޕްގެ 20 ވަނަ އަހަރީ ދުވަހާ ގުޅުވައިގެން ހިންގާ ސީއެސްއާރް ޕްރޮގްރާމްތަކުގެ ތެރޭގައި ހިމެނޭ ލޭ ހަދިޔާކުރުން ކުރިއަށް ދަނީ. ރާއްޖޭގެ ފުޅާ ދާއިރާއެއްގައި އެކި ވިޔަފާރިތައް ކާމިޔާބުކަމާ އެކު ހިންގަމުން އަންނަ ސިމްޑީގެ އަހަރީ ދުވަސް ފާހަގަކުރުމަށް އިޖުތިމާއީ އެކި ހަރަކާތްތައް ހިންގަން ރާވާފައިވޭ. – ފޮޓޯ: ސިމްޑީ


އަހަންނަށް ވިސްނައިލެވުނެވެ. ނިޔާޒު ބުނި ވާހަކައާ މެދުގައެވެ. ދެތިން ފަހަރު ވިސްނައިލީމެވެ. ސިކުނޑިއަށް ތިލަވީ އެންމެ ކަމެކެވެ. ކުރީގެ ތަޖުރިބާތަކާއި ހަނދާންތައް އެއްކޮށްލުމުން ވެސް ވަށައި ޖެހުނީ ހަމަ އެންމެ ކަމެކެވެ.\n"އަހަރެން ބިލް ދައްކައިލަފާނަން." ހިނިތުންވެލަމުން އަހަރެން ބުނެލީމެވެ.\n"ކައޭއަށް ވަރަށް ވިސްނޭ ދޯ." ސައިކަލަށް އަރަމުން ނިޔާޒު ބުނެލިއެވެ.\n"ނޫނޭ. ނިޔާމެންނަށް ވިސްނޭ ވަރަކަށް ނުވިސްނޭ ކަންނޭނގެ. އަހަރެން ވިސްނާ ގޮތާ ނިޔާމެން ވިސްނާ ގޮތާ ވަރަށް ތަފާތުވާނެ. ފަހަރެއްގަ ވެދާނެ އަހަރެން މިހުންނަނީ މާ ކަޓު ބޯދާ ވިސްނުމެއް ކަމަށް ވެސް." ނިޔާޒުގެ ހިތްހަމަ ޖައްސާ ދިނުމަށް އަހަރެން ބުނެލީމެވެ.\n"އާނ! މިހާރު ކަލޭއަށް ވިސްނޭ. ކައޭގެ ވިސްނުން އެބަޖެހޭ ޓްރާންސްފޯމްކޮށްލަން. މުޅި އެތި އެއްކޮށް. މާ އިނޮސެންޓްވެގެން މި ޒަމާނަކު ނޫޅެވޭނެ. ލިބޭނީ ހުސް ލަނޑު. ކައޭއަށް މި ވިސްނޭނެ."\nވާހަކައިގައި އިންދާ ގެއާ ހަމައަށް އާދެވުނު ގޮތް ވެސް ނޭނގުނެވެ.\n"ތޭންކްސް އިނގޭ." ނިޔާޒު ލާނެތް ގޮތަކަށް ބަލައިލީ އަހަރެންގެ މޫނަށެވެ. "ކަމެއް ބޭނުން ނަމަ ގުޅައިލާތި."\n"އާނ! އަދި ވާނެ ކޮފީއަކަށް އަރަން ދޯ."\n"ސަލާމަތުން ހުރެވެއްޖެއްޔާ ތާ!" ނިޔާޒު ލާނެތް ގޮތަކަށް ހިނިގަނޑެއް ޖަހައިލިއެވެ.\nއޭނާ އުޅުނީ ނުދެވިގެންނެވެ. އަހަރެން ވާހަކައެއް އަހައިލަން ބޭނުންވެގެން ހުއްޓާ އޭނާ ސައިކަލް ސްޓާޓް ކޮށްލިއެވެ.\n"މަޑުކޮށްބަލަ! ދެންމެ ބުނީމެއްނު ކޮފީގެ އަގު ނުލިބޭ ގޮތަށް... ދެން ތިބުނީ ސަލާމަތުން ހުރިއްޔާއޭ. އެ ބުނީ ކީކޭތަ؟" އަހަރެން ހިތުގައި ފުފެމުންދިޔަ ސުވާލުތައް ބޭރުކޮށްލީމެވެ.\n"ބިލް ދެއްކީނު،" ނިޔާޒު ދިނީ އާދައިގެ ޖަވާބެކެވެ. "މަށަކީ ޖަލަށް ފަރިތަ، ކަމަށް ގަދަ، ލޮލަށް ހީލަތްތެރި މީހެކޭ ބުނީ ކައޭއެއްނު. އެހެންވީމަ އެވާހަކަ މި ހަނދާންކޮށްދިނީ."\nއޭނާ ބޭނުންވީ އަވަހަށް ދާށެވެ. އޭނާ ސައިކަލް ދުއްވާލިއެވެ. އަހަންނަށް އަތް ހިއްލައިލެވުނެވެ. ނިޔާޒު ދެއްކި ވާހަކައިގެ ސަބަބުން ބޮލުގައި ސުވާލުތައް ގިނަވެގެންނެވެ. ބައެއް ސުވާލުތަކުގެ ޖަވާބެއް ފަހުމު ނުވެގެންނެވެ. ދެ ފިކުރެއްގައި ހުރެ އެތެރެއަށް ހިނގައިގަތީމެވެ. އެންމެ ފަހުން ނިޔާޒު އެ ބުނި ޖުމުލަ އަހަރެންގެ ހިތުގައި ތަތްވި ކަހަލައެވެ. އަހަންނަށް އެ ޖުމުލަ ކިޔައިލެވުނެވެ.\n"ޖަލަށް ފަރިތަ، ކަމަށް ގަދަ، ލޮލަށް ހީލަތްތެރި..." ދެތިން ފަހަރަކު އެ ލަފުޒުތައް ތަކުރާރުކޮށްލެވުނެވެ.\nއެހެން ބުނެވުނު ހަނދާނެއް ވޭތޯ ވިސްނައިލެވުނެވެ. އެއްވެސް ޒަމާނެއްގައި އެކަހަލަ ވާހަކައެއް ދެކެވުނު ބާވައޭ ހިތަށް އެރިއެވެ. ފިކުރުތަކުގެ ތެރެއަށް ގެނބިފައި ހުރެ ކޮޓަރިއާ ހަމައަށް ދެވުނެވެ.\nކޮޓަރި ހުޅުވާލަން ތަޅުގައި ހިފައިލީމެވެ. ފާޑެއްގެ ހީގަނޑެއް މުޅި ގަޔަށް ވެއްޓިގަތެވެ. ކޮޓަރީގެ ތަޅު ނުލައި ހުރުމުންނެވެ. ހިތުގެ ވިންދު އަވަސްވިއެވެ. ހިތުގައި ޖަހަމުން ދިޔަ ވިންދުތައް އަވަސްވެ ބާރުވާން ފެށިއެވެ. މޭގެ ތެޅުމާ އެއްވަރަށް ނޭވާ އަވަސްވަމުން ދިޔައެވެ. ބޭއިހުތިޔާރުގައި އަވަސްއަވަހަށް ހިންދިރުވުނެވެ.\nކޮޓަރީގެ ދޮރު ހުޅުވާލީމެވެ. އިވުނީ ރުއިމުގެ އަޑެވެ. ގިސްލުމުގެ އަޑެވެ. އަހަންނަށް ވަށައިގެން ހޯދައި ލެވުނެވެ. އެތަން މިތަނަށް ބެލުނެވެ. ލޮލުގައި އަޅައިގަތީ މުށިގަނޑު މަތީގައި ހުރި ދޫނި ފަތްތަކެވެ. އޭރު ވެސް ހުދުކުލައިގެ ބައެއް ދޫނި ފަތް ކޮޓަރި ތެރޭގައި އުދުހެމުން ދިޔައެވެ.\n"ފިނާ." އަހަންނަށް ލަސްލަހުން ފިނާގެ ނަން ކިޔައިލެވުނެވެ.\nފިނާ އިނީ އެނދުގެ ކަނަށްވަދެ ފިލައިފައެވެ. އޭނާގެ ބޯވަނީ ހޭވިފައެވެ. އިސްތަށިތައް ހުރީ މޫނުގައި ތަތްވެފައެވެ. މީހާ އިނީ ބިރުން ތުރުތުރު އަޅާ ހާލުގައެވެ. ދެފައި ވަނީ ގަޔާ ކައިރިކޮށްލެވިފައެވެ. ގައިގައި އޮޅައިލެވިފައި ވަނީ ހުދުކުލައިގެ ބެޑުޝީޓެވެ.\nއަހަންނަށް ފުންކޮށް ވިސްނައިލެވުނެވެ. ކޮންމެ ވެސް ބޮޑު ކަންތައް ގަނޑެއް ކޮޓަރީގައި ހިނގައިފި ކަމަށް ހިތް ބުނެލިއެވެ. ކުރިއަށް ހިއްލުނު ފިޔަވަޅާއެކު ފައިގައި އެއްޗެއް ޖެހުނެވެ. ލަސްލަހުން ބަލައިލެވުނީ ތިރިއަށެވެ. ފަޔަށެވެ. އެއީ ދަށުންލާން ގެންގުޅޭ ތަކެއްޗެވެ. ފިނާގެ ސާމާނެވެ. އަހަންނަށް ޔަގީން ކުރެވުނެވެ. ސުވާލުގެ ނަޒަރުން އަނެއްކާ ބަލައިލެވުނެވެ. އިތުރު އެއްޗެއް ފެނުމުންނެވެ. ޔަގީންވަނީ އެއީ އަހަރެންގެ އެއްޗެއް ނޫންކަމެވެ.\nފިނާއަށް ކުރިމަތިވެފައި ވަނީ އާދައިގެ ކަމެއް ނޫންކަމެވެ. ކޮޓަރިއަށް ނަޒަރު ހިންގައިލުމުން އެކަމަށް ހެކި ލިބެއެވެ. އެނދުމަތީގައި ފަޅައިގެން އޮތް ބާލީހާއި މުށިގަނޑު މަތީގައި ހުރި ދޫނި ފަތްތަކުން ސުވާލުތަކުގެ ޖަވާބުތައް ލިބެމުންދިޔައެވެ. ނަމަވެސް، ހިތުގައި ތެޅިގަތީ ދެތިން ސުވާލެވެ.\n"ކީއްވެ؟ ކާކު؟" ސުވާލު ނުކުރަން ކުރަން ހުއްޓާ މަޑުމަޑުން ބުނެލެވުނެވެ.\nއަވަސްއަވަހަށް ކަޅި ޖަހައިލެވުނެވެ. ފިނާގެ މޫނަށް ދެފަހަރަކު ބަލައިލެވުނެވެ. ގަދަކަމުން ކަހަލަ ގޮތަކަށް ހިންދިރުވާލެވުނެވެ.\n"ފިނާ." އަހަންނަށް ގޮވައިލެވުނެވެ.\nފިނާގެ ގިސްލުން އިތުރުވިއެވެ. އޭނާ އިނީ ބިރުން ރޫރޫއަޅައެވެ.\n"ފިނާ." އަހަރެން ބޭނުންވީ ފިނާއާ ގާތަށް ޖެހިލާށެވެ.\nއެނދުގައި އިށީނދެ ފިނާގެ ގާތަށް ޖެހިލީމެވެ. ފިނާ އުޅުނީ އަހަންނާ ދުރަށްދާށެވެ. އަހަންނަށް ބަލައިލެވުނީ ފިނާގެ މޫނަށެވެ. އޭނާގެ ދެ ލޮލަށެވެ. އެ ދެ ލޯވަނީ ރަތްވެފައެވެ. މީހާވަނީ ވަރުބަލިވެގެން ގުނބުހިލިފައެވެ.\n"މި ކޮން ކަންތައް ގަނޑެއް؟" އެނދަށް އަރައި ފިނާއާ ގާތަށް ޖެހިލީމެވެ.\n"ދުރަށްދޭ! ދުރަށްދޭ! މި ބުނީނު ދާށޭ." ފިނާ ބާރުބާރަށް ހަޅޭއްލަވާގަތެވެ.\nއަހަންނާ ދިމާއަށް އަތްހޫރަމުން އަހަންނާ ދުރަށް ދާން އޭނާ އުޅުނެވެ.\n"އޭ! ހަމަޖެހިބަލަ މި މަށޭ." އަހަރެން އޯގާތެރިކަމާއެކު ބުނެލީމެވެ.\n"ދޫކުރޭ! ދޫކުރޭ! އަހަރެން ގައިން ދޫކުރާށޭ." ފިނާގެ ކޮނޑުގައި ހިފައިލުމުން އޭނާގެ ދެއަތުން އަހަރެން ގައިގައި ތަޅާގަތެވެ.\n"ބަލަ ހަމަޖެހިބަލަ! އަހަރެން ނޫޅެމޭ ކަމެއް ކުރާކަށް." ފިނާގެ ގައިން ދޫކޮށްލަމުން އަހަރެން ބުނެލީމެވެ.\nފިނާ ރޯންފެށިއެވެ. ބާރުބާރަށެވެ. އޭނާ ބަލައިލީ ސީދާ އަހަރެންގެ ދެ ލޮލަށެވެ. އަހަންނަށް ވެސް ބަލައިލެވުނީ އޭނާގެ ލޮލަށެވެ. އެ ދެ ލޯ ވަނީ ރަތްވެފައެވެ. ދެ ލޯ ހީވަނީ ބޭރަށް ފުންމާލަން ތައްޔާރުވެފައިވާ ހެންނެވެ. ރޮއިރޮއި ގޮސް ދެ ލޯ ރަތްވެ ކަރުނަ ހުސްވަން ތައްޔާރުވެފައިވާ ކަހަލައެވެ. ދެ ލޯ ކައިރިވަނީ ފޯވެ ކަޅުވެފައެވެ.\n"މި ކޮން ކަމެއް؟" އަހަރެނ ވައި އަޑުން ބުނެލީމެވެ.\nފިނާއަށް ހަމަހޭވެރިކަން ލިބުނު ކަހަލައެވެ. އޭނާ އަހަރެންގެ ގައިގައި އޮޅުލައިގަތެވެ. ބާރުބާރަށެވެ. ގިސްލަމުން ރޮމުންނެވެ. އަހަންނަށް އިނދެވުނީ ބަލާށެވެ. އޭނާގެ ބުރަކަށީގައި ފިރުމާށެވެ. ފިނާ ހިތްހަމަ ޖެހެންދެން ރޮއިލަން ފުރުސަތު ދީގެންނެވެ.\nފިނާގެ ހަރަކާތްތައް ހުއްޓުނެވެ. އަހަންނަށް ގަޔާ ދުރަށް ޖައްސާލެވުނެވެ. އޭރު ފިނާގެ ހަރަކާތްތައް ވަނީ ހުއްޓިފައެވެ. މުޅި މީހާވަނީ ހިމޭންވެފައެވެ. ފިނާގެ ކަނދުރާގައި ވަރު ނެތި ބޯ ވެސް އެލުނެވެ. އަތާއި ފައިން ވެސް ވަރު ދިޔަ ކަހަލައެވެ.\nއަހަންނަށް ތެޅި ގަނެވުނެވެ. އަވަސް އަވަހަށް ކައުންޓަރަށް ގުޅައިލީމެވެ. ލަސްތަކެއް ނުވެ ފިނާ ހޮސްޕިޓަލަށް ގެންދެވުނުވެ. މައްސަލަ ފުލުހުންނާ ހަމައަށް ގެންދިޔައީމެވެ. ތަހުގީގަށް ކޮޓަރި ބަންދުކުރެވުނެވެ. އަހަރެން އިނީ ހޮސްޕިޓަލުގައެވެ. ފިނާގެ ޚަބަރެއް ލިބޭތޯ އިންތިޒާރުގައެވެ.\nއައިސީޔޫއަށްލީ ފަހުން ފިނާގެ ޚަބަރެއް ނުވެއެވެ. އިރުއިރު ކޮޅާ ނަރުހުންނާ ވާހަކަދެކެވެއެވެ. އެމީހުން އަހަންނަށް ވިސްނައިދެއެވެ. ކެތްތެރިވުމަށް ނަސޭހަތްދީ ހިތްވަރުގެ ބަސްތަކާއެކު ހިނިތުންވެލައެވެ. އެންމެފަހުން، ފިނާގެ ބައްޕައަށް ޚަބަރުދޭން އަހަރެން ނިންމީމެވެ. ވެގެން އުޅޭގޮތް ނޭނގޭތީ ކަންވީ ގޮތްތައް ކިޔައިދިނީމެވެ. އިރުކޮޅެއްވީ އިރަށް ސިރާޖު ވެސް ހޮސްޕިޓަލަށް އައެވެ.\n"ކިހިނެއްތަވީ؟" ސިރާޖު އަހައިލިއެވެ.\n"ނޭނގެ. ފިނާ އޮތީ ނިދަން. އަހަރެން ނުކުތީ ރައްޓެއްސަކު ގުޅައިގެން ކޮފީއަކަށް. ދެން އާއިރު ފިނާ އިނީ ބިރުން ރޫރޫ އަޅައި، އަހަރެން ފެންނައިރަށް އޭނާ އޮޅުލައިގެންފަ ޚަބަރު ހުސްވީ." އަހަރެން އޮޅުން ފިލުވައިދިނީމެވެ.\n"އެއްޗެކޭ ބުނިތަ؟" ސިރާޖު އަހައިލިއެވެ.\n"ނޫން! ވާހަކައެއް ވެސް ނުދައްކާ! އަހަންނަށް ހީވަނީ ކޮންމެވެސް ބަޔަކު ކޮޓަރިއަށް ވަދެ ފިނާއަށް ކަމެއް ކޮށްފިހެން. އެހެންވެ ފުލުހުންނަށް ވެސް މައްސަލަ ހުށަހަޅައިފިން." އަހަރެން ކިޔައިދިނީމެވެ.\n"އަހަރެން ވެސް ދިޔައީމޭ ކޮޓަރި ކައިރިއަށް. ޚަބަރެއް ނުވެގެން. ގޮސް ޓަކި ޖަހައިޖަހައި ވެސް ނުހުޅުވީމަ އައީ. ފޯނު ނިވިފަ އޮތީމަ ނުގުޅިގެން ދިޔައީ." ސިރާޖު ނިތްކުރިއަށް ދެތިން ރޫ އަރުވާލަމުން ބުނެލިއެވެ.\nއަހަންނަށް ބަލައިލެވުނީ ސިރާޖުގެ މޫނަށެވެ. ފުންކޮށް ބަލައިލެވުނީ އޭނާގެ ކަނދުރާއާ ދިމާއަށެވެ.\n"ކޮން ވަކި ތަކެއް؟" ސިރާޖުގެ ކަނދުރާއަށް އިޝާރާތްކޮށްލަމުން އަހައިލީމެވެ.\n"އާނ! ދައްތަގެ މަންޖެއާ ސަކަރާތް ޖަހަން އުޅެނިކޮށް، އޭނާ ވަކި އަޅުވާލައިފަ. ބޭސް އުނގުޅައިލީމަ އޯކޭ ވެފަ އެހުރީ." ޓީޝާރޓުގެ ގިރުވާނުން ކަނދުރާމަތި ފޮރުވަމުން ސިރާޖު ބުނެލިއެވެ.\n"އެހެންތަ؟" އަހަންނަށް އެހެން ކަމެއް ވެސް ފާހަގަވާން ފެށިއެވެ.\nސިރާޖުގެ މޫނުމަތީގެ ކުލަވަރު ބަދަލުވެ މީހާ ހިމޭންވަމުން ދިޔަކަމެވެ. ނޫންކަމަށް ހެދެން އޭނާ މަސައްކަތް ކުރާކަމެވެ. ކަމެއް ފޮރުވަން އުޅޭކަމެވެ. އެކަހަލަ ދެތިން ކަމެއް ފާހަގަވާން ފެށިއެވެ.\nފުންކޮށް ވިސްނައިލެވުނެވެ. ފުން ނަޒަރަކުން ބަލައިލެވުނެވެ. ސިރާޖުގެ އުނަގަނޑާ ދިމާއަށެވެ. އޭނާގެ އުނގަނޑުގެ ވަށަމިން ވަޒަންކޮށްލަން ބޭނުންވީއެވެ. އޭނާ އިށީނދެ އިނުމުން އެކަން ފަސޭހައިން ކުރެވޭކަށް ނެތެވެ. ކޮންމެވެސް މަކަރެއް ހަދަން ސިކުނޑި ބުނެލިއެވެ.\n"އަހަންނަށް ހަނދާން ނެތިގެން ޖީންސެއް ނުގެނެވޭ. ކޮން ތާކުންތަ މިރަށުން ޖީންސެއް ގަންނަން ލިބޭނީ؟" ޖީންސުން ތެމިފައިވާ ތަން ދައްކާލަމުން އަހަރެން ބުނެލީމެވެ. "ފެން އެޅި ދެމިފަ ހުރީމަ."\n"މި ގަޑީ ބަންދުކޮށްފަ ހުންނާނީ،" ސިރާޖު ބުނެލިއެވެ. "މަގޭ ޖީންސެއް ހެޔޮވަރުވާނެތަ؟ ގެނެސްދީފާނަން، ފިހާރަ ހުޅުވާނީ ދެން ދޭއް ޖަހާއިރު."\n"ހޫމް! އަހަރެން ތިރީސް، ސިރާ ކިހާވަރެއް؟"\n"ތިރީސް ހަމަ. އެހެންވީމަ ވާނެ،" ސިރާޖު ތެދުވިއެވެ. "މިއަންނަނީ."\nއޭނާ ހިނގައިގަތީ ބޭރަށް ނުކުންނާށެވެ. އަހަންނަށް އިނދެވުނީ ބަލާށެވެ. އޭނާގެ އުނަގަނޑަށެވެ. ސިފަވަމުން ދިޔައީ ކޮޓަރީގެ މުށިގަނޑު މަތީ އޮތް ކުރު ސޯޓެވެ. އެހެންވެ ކަޅި ޖަހައި ނުލައި އަހަންނަށް ބެލުނީ ސިރާޖުގެ އުނަގަނޑަށެވެ. ޝައްކުގެ ނަޒަރުން އޭނާއަށް ބަލަން މަޖުބޫރުވާނެ ގިނަ ކަންކަން ކޮޓަރިން ވެސް ފެނުނީމައެވެ. އޭނާ ކޮޓަރިއަށް ދިޔަކަމަށް ބުނީތީއެވެ.\n"ފިނާގެ އެހީތެރިޔާއަށް އެބަ ގޮވާލައްވާ." އަވަސްފަރުވާދޭ ކޮޓަރީގެ ދޮރު ހުޅުވާލަމުން ނަރުސް ކުއްޖާ ބުނެލި އަޑު އިވުނެވެ.\nއަހަރެން އަވަސް އަވަހަށް ތެދުވެ ބަލައިލީމެވެ. ނަރުސް ކުއްޖާ ހުރީ ލުއި ގޮތަކަށް ހިނިތުންވެލައިގެންނެވެ. (ނުނިމޭ)


Amihla Ah Hadhaa Gaanoonthah Iskurun Hudhavegen Nuvey - Iyaz - Vaguthu\nއަމިއްލައަށް ހަދާ ގާނޫނުތައް އިސްކުރުން ހުއްދަވެގެން ނުވޭ - އިޔާޒް\nޑރ.އިޔާޒް – ފޮޓޯ: އަދާލަތު\nއިލާހީ ޝަރީއަތުގެ މައްޗަށް އަމިއްލައަށް ހަދާ ގާނޫނުތައް އިސްކުރުން ހުއްދަވެގެން ނުވާކަމަށް ދީނީ އިލްމުވެރިޔާ ޑރ.މުހައްމަދު އިޔާޒު ވިދާޅުވެއްޖެއެވެ.\nއިޔާޒް މިގޮތަށް ވިދާޅުވެފައި މި ވަނީ ޒިނޭ ކުރި ދިވެއްސަކު ރަޖަމު ކުރުމަށް ޅ.ނައިފަރު ކޯޓަކުން ކުރި ހުކުމް ބާތިލް ކުރުމަށް ސްޕްރީކް ކޯޓުން ކުރި އަމުރާއި ގުޅިގެން ކުރެއްވި ޓްވީޓެއްގައެވެ.\nއިއްޔެގެ ވަގުތެއްގައި ނައިފަރު މެޖިސްޓްރޭޓް ކޯޓުން އަންހެނަކު ރަޖަމް ކުރަން ހުކުމް އިއްވާފައި ވަނީ އައްޝައިޚް މުޙައްމަދު މޫސާ އެވެ. އޭނާއަކީ މިޞްރުން ކިޔަވާ ވިދާޅުވެގެން ހުންނެވި ގާޒީއެކެވެ.\nނައިފަރު މެޖިސްޓްރޭޓް ކޯޓުގެ ޙުކުމް ބާތިލްކޮށް ސުޕްރީމް ކޯޓުން ނެރުއްވި އަމުރުގައި ވިދާޅުވީ ޅ.ނައިފަރު/ހަނީމޫން، އާމިނަތު ޝަރީފާ މުހައްމަދުގެ މައްޗަށް ޕްރޮސެކިއުޓަރ ޖެނެރަލް ޅ.ނައިފަރު މެޖިސްޓްރޭޓް ކޯޓަށް ހުށަހަޅާފައިވާ ޒިނޭ ކުރުމުގެ ކުށުގެ ދައުވާގެ މައްސަލައިގައި ނައިފަރު މެޖިސްޓްރޭޓް ކޯޓުން ޝަރީޢަތް ހިންގައި ނިންމާފައި ވަނީ އެގަޒިއްޔާގެ ދައުވާގައި ޕްރޮސެކިއުޓަރ ޖެނެރަލްގެ ފަރާތުން ހަވާލާދީފައިވާ ޖިންސީ ކުށުގެ ޤާނޫނުގެ 27 ވަނަ މާއްދާއާ ހިލާފަށް ކަމަށްވާތީ ނައިފަރު މެޖިސްޓްރޭޓް ކޯޓުގެ ޙުކުމް ބާތިލް ކުރާކަމަށެވެ.\nސްޕްރީމް ކޯޓުގެ އެ އަމުރާއި ގުޅިގެން ޑރ.އިޔާޒް ޓްވިޓާ މެދުވެރިކޮށް ހިތްހަމަނުޖެހުން ފާޅުކުރިއިރު، އޭނާ ވަނީ އެ ހުކުމް އިއްވި ގާޒީ ޝައިހު މުހައްމަދު މޫސާގެ ސާބިތުކަމަށްޓަކައި ދިވެހިން ފަހުރުވެރިވުން ހައްގުކަމަށް ވިދާޅުވެފައެވެ.\nޑރ އިޔާޒް ވިދާޅުވީ، މުޖުތަމައު އިސްލާހް ކުރެވޭނީ އިލާހީ ޝަރީއަތް ތަންފީޒު ކުރެވިގެން ކަމަށެވެ.\nއިސްލާމީ ޝަރީޢަތުގައި އޮންނަ އަދަބެއް ކުށްވެރިޔާ އަށް ދިނުމަށް ޙުކުމް ކުރުމުގެ ފުރުސަތު ރާއްޖޭގެ ޤާނޫނުތަކުން ފަނޑިޔާރުންނަށް އޮތް ނަމަވެސް ފަނޑިޔާރަކަށް ޙުކުމް ކުރެވޭނީ ކުރި ދައުވާއެއްގައި އޮންނަ އަދަބެއް ދޭންށެވެ. ޖިންސީ ކުށުގެ ޤާނޫނުގެ 27 ވަނަ މާއްދާގެ (ހ) ގައި ބުނެފައި އޮންނަނީ ޒިނޭ ކުރުމަކީ ކުށެކެވެ. އެމާއްދާގެ (ށ) ގައި ބުނެފައި އޮންނަނީ ޒިނޭ ކުރި މީހެއްގެ އަދަބަކީ 100 އެތިފަހަރުން ހައްދު ޖެހުމާއި އެކު އެއް އަހަރާއި ތިން އަހަރާއި ދެމެދުގެ މުއްދަތަކަށް ގޭގައި ބަންދު ކުރުމެވެ.\n2015 ވަނަ އަހަރު ވެސް އަންހެނަކު ރަޖަމް ކުރަން ރާއްޖޭގެ މެޖިސްޓްރޭޓް ކޯޓަކުން ޙުކުމް ކުރިއެވެ. އެފަހަރު އަންހެނަކު ރަޖަމް ކުރަން ޙުކުމް ކުރީ ގއ.ގެމަނަފުށީ މެޖިސްޓްރޭޓް ކޯޓުންނެވެ. އެޙުކުމް ވެސް ސުޕްރީމް ކޯޓުން ބާތިލްކޮށް މައްސަލައިގައި ފައިލްތައް ސުޕްރީމް ކޯޓަށް ފޮނުވަން އަމުރު ކުރިއެވެ.\nޑރ.އިޔާޒް ސަސްޕެންޑް ކުރި މައްސަލައިގައި އަދާލަތު ޕާޓީ ހަނު!\nހަވަރަށް ދިނަސް ހައްގުބަސް ބުނާނަން - ޑރ. އިޔާޒު\nޖެނުއަރީ 7, 2019 23:53\nޝޭހު ތިވާހަކަ ދައްކަން އަދި ތަންކޮޅެއް އަވަސް\nޖެނުއަރީ 8, 2019 07:52\nކޮބާ އިލްޔާސް ދޫބަންދުވާބީ\nޖެނުއަރީ 8, 2019 07:55\nތިޔަ ޤާނޫނު އިސްލާމީ ޝަރީޢަތާ ފުށުއަރާ! އަވަހަށް އުވާލާ!\nޖެނުއަރީ 8, 2019 08:07\nގާޒީއަށް ދަރުމަހުރި. ސްޕްރީމްކޯޓުގެ ފަނޑިޔާރުންނަށް ހަލާކުހުރި. މިގައުމުގަ ގާނޫނު ނަގަހައްޓަނީ ސްޕްރީމްކޯޓުން. އިސްލާމްދީން ހިމާޔަތްކުރަނީ ދަށުކޯޓުން\nޖެނުއަރީ 8, 2019 08:25\nބަލަ ޝޭޚޫ. ހަމަ ތިޔަވިދާޅުވާ “އަމިއްލައަށް ޤާނޫނު ހަދާ” މަޖްލިހުގެ މެންބަރުކަމަށް މީގެކުރިން ޝޭޚު ވެސް ކުރިމަތިލެއްވީމު ނޫންތޯއެވެ؟ އެއީ ކީއްކުރައްވަން ތޯއެވެ؟ ޤާނޫނު ހެދުން ހުއްޓުވަންތޯއެވެ؟ އިންސާނުން ނަކީ ޤާނޫނު ހަދަންތިބޭބައެއް ނޫނެވެ. މަތިންބާވާލެއްވި “ދުވަހަކުވެސް އިޞްލާޙު ކުރަން ނުޖެހޭ”ގާނޫނަކަށް ޢަމަލުކުރަން ތިބި ބައެކެވެ. މިކަންނޭގެނީ ކާކަށްތޯއެވެ؟\nޖެނުއަރީ 8, 2019 08:30\nމީނާ ދެންމިހާރު ހާދަ އަނގަ ގަދަވެގެންނޭ ދޯ މިއުޅޭނީ. ނުބެހޭކަ ކަމެއް ނޯވޭ. މަށައް ދެރައީ މީނާ މާތްރަސްކަލާންގެ ޤައުމުގެ ވެރިއަކަށް އިސްނުކުރެއްވީމަ.\nޖެނުއަރީ 8, 2019 08:46\nތޯޢޫތުން ގިނަ ޤައުމެއް މީ\nޖެނުއަރީ 15, 2019 19:39\nޙުކުމްތައް ބުނެދޭ މީހުންނަށް ޙުކުމުތައް (އަމުރާއި ނަހީ) ނޭގެއްޏާ ރަނގަޅު ގޮތުގައި އެކަމެއް ނުކުރެވޭނެއެވެ. ޔަހޫދީ ޔުނިވަރސިޓީއަކުން ފަޤީރު އަވަށް ގަނޑަކުން ލިޔުމެއް ހޯދާފައިނުވާ އެއްވެސް މީހަކީ، ކޮލިފައިވާ މީހެއްނޫނެވެ. މިރާއްޖޭގައިވެސް މިހާރު ކިޔަވައިދެނީ، ތޯމަސް ހޯބްސްގެ (ޣައިރު މުސްލިމް) ފަލްސަފީ ފިކުރުތަކެވެ.


"Kasautii" ge aa season ge teaser aaeku kureege han'dhaanthah\n"ކަސޯޓީ"ގެ އާ ސީޒަންގެ ޓީޒާއާއެކު ކުރީގެ ހަނދާންތައް އާވެއްޖެ\nހިންދީ ޑްރާމާ ސިލްސިލާ "ކަސޯޓީ ޒިންދަގީ ކީ"އާ އެއްވަރަށް މި ޑްރާމާގެ ތީމް ލަވަވެސް އެންމެންގެ ހިތުން ބޮޑު ލޯތްބެއް ހޯދި އެވެ. އޭގެ އެެއް ހެއްކަކީ މި ޑްރާމާ ނިމުނުތާ މިހާރު ދިހަ އަހަރުވީ އިރުވެސް، އަދިވެސް މި ލަވަ ހިތުން ދަންނަ އެތައް ބަޔަކު ތިބުމެވެ. ފޫހިކަމެއް ނެތި މި ލަވަ އަޑުއަހާ މީހުން އެބަ ތިއްބެވެ.\nޕްރޮޑިއުސަރު އެކްތާ ކަޕޫރް މި ޑްރާމާގެ ދެ ވަނަ ސީޒަނެއް ގެނެސްދޭނެކަން އިއުލާނުކުރި ހިސާބުން ފެށިގެންވެސް އެންމެ އިންތިޒާރުކުރެވުމުން އައީ ޓީޒާއަކަށެވެ. މިހާރު ވަނީ ދެ ވަނަ ސީޒަންގެ ފުރަތަމަ ޓީޒާ އާންމުކޮށްފަ އެވެ. ޓީޒާގެ ގޮތުގައި ގެނެސްދިނީ މި ޑްރާމާގެ ތީމް ލަވައިގެ ރީމޭކް އެކެވެ.\nޑްރާމާގެ އެންމެ މުހިންމު ރޯލު، ބަތަލާ ޕްރޭނާގެ ރޯލު ކުޅޭ އެރިކާ ފިނާންޑޭޒް ޓީޒާގައި ފެނިގެންދެ އެެވެ. އޭނާއާއެކު ޑްރާމާގެ ބަތަލް، އަނޫރާގުގެ ރޯލު ކުޅޭ އެކްޓަރު ފެނިގެންދިޔަ ނަމަވެސް އޭނާގެ މޫނު އަދިވެސް ވަނީ ފޮރުވާފަ އެވެ. ސަސްޕެންސްގެ "މަންމަ" ކަމަށް ގިނަ ބަޔަކު ގަބޫލުކުރާ ޕްރޮޑިއުސަރު އެކްތާއަކީ މިކަހަލަ ގޮތްގޮތަށް ބެލުންތެރިން ތެޅުވުމަށް ކުޅަދާނަ މީހެކެވެ.\n"ކަސޯޓީ" ދެ ވަނަ ސީޒަންގައި ޕްރޭނާގެ ރޯލުން ފެނިގެންދާނެ އެރިކާ ފިނާންޑޭޒްއާއި އަނޫރާގްގެ ރޯލުން ފެނިގެންދާނެ ޕާތް ސަމްތާން --\nއިންޑިއާގެ ނޫސްތައް މިހާރު ބުނާގޮތުން އަނޫރާގުގެ ރޯލަށް ނަގާފައި ވަނީ މަޝްހޫރު ޓީވީ އެކްޓަރު ޕާތް ސަމްތާން އެވެ. ކުރިން މި ރޯލަށް ޝަރަދް މަލްހޯތްރާ އާއި ބަރުން ސޮބްތީ އަދި ޝަހީރް ޝެއިޚްފަދަ މަގުބޫލު އެކްޓަރުން ނަގަން އުޅޭ ކަމަށް ވާހަކަދެކެވުނެވެ.\nއާ ސީޒަންގެ ކާސްޓާއި ބެހޭގޮތުން އެކްތާ ގަވާއިދުން ޓުވިޓާ މެދުވެރިކޮށް ސަސްޕެންސް ދެމުން އަންނައިރު، މި ޑްރާމާގެ އެންމެ ޒީލަގަދަ ވިލަން، ކޮމޮލިކާގެ ރޯލަށް ވަނީ ސްޓާ ޕްލަސްގެ ޑްރާމާ "ޔޭ ރިޝްތާ ކިޔާ ކެހެލާތާ ހޭ" އިން ބޮޑު މަޝްހޫރުކަމެއް ލިބުނު އެކްޓްރެސް ހީނާ ޚާން ނަގާފަ އެވެ.\nސީޒަން އެކެއްގައި ޕްރޭނާގެ ރޯލު ކުޅުނީ ސްވެތާ ތިވާރީ އެވެ. އަނޫރާގްގެ ރޯލުން ސިޒޭން ޚާން ފެނިގެންދިޔައިރު، ކޮމޮލިކާގެ ރޯލު ކުޅުނީ އުރްވަޝީ ދޮލާކިއާ އެވެ. ފުރަތަމަ ސީޒަން ގެނެސްދިނީ 2001 އަކުން ފެށިގެން 2008 ގެ ނިޔަލަށެވެ. އާ ސީޒަން ފަށާނީ އަންނަ މަހު އެވެ.


SunOnline: Civil Court ge2gazi aku High Court ah ayyanukuran ninmaifi\nސިވިލްކޯޓުގެ ދެ ގާޒީއަކު ހައިކޯޓަށް އައްޔަނުކުރަން ނިންމައިފި\nހައިކޯޓުގެ ފަނޑިޔާރުކަމަށް އައްޔަނުކުރަން ޖޭއެސްސީން ނިންމި ސިވިލް ކޯޓުގެ ގާޒީ ހާތިފް ހިލްމީ ---\nހައި ކޯޓުގެ ދެ ގާޒީންކަމަށް ސިވިލް ކޯޓުގައި މިހާރު މަސައްކަތްކުރައްވާ ދެ ގާޒީން ކަމުގައިވާ ހާތިފް ހިލްމީ އަދި ހުސައިން މަޒީދު އައްޔަނުކުރުމަށް ޖުޑިޝަލް ސާވިސް ކޮމިޝަން (ޖޭއެސްސީ)އިން ނިންމައިފިއެވެ.\nހައި ކޯޓުގެ ބެންޗު 11 ފަނޑިޔާރުންނަށް އިތުރުކުރުމަށް ގެނައި އިސްލާހާއެކު، އަލަށް އިތުރުވާ ފަނޑިޔާރުންގެ ދެ މަގާމަށް ކުރިމަތިލުމަށް ޖޭއެސްސީން ހުޅުވާލީ އޮކްޓޫބަރު މަހުގެ ތެރޭގައެވެ. އެ ފުރުސަތުގައި 12 ބޭފުޅަކު އެ ދެ މަގާމަށް ކުރިމަތިލެއްވިއެވެ. ނަމަވެސް ކުރިމަތިލެއްވި ބޭފުޅުންނެއް ހާމައެއް ނުކުރެއެވެ.\nޖޭއެސްސީން މިއަދު ބޭއްވި ބައްދަލުވުމަށްފަހު ނެރުނު ބަޔާނެއްގައި ބުނެފައިވަނީ، ހައި ކޯޓުގެ ދެ ފަނޑިޔާރުންގެ ގޮތުގައި ސިވިލް ކޯޓުގެ ދެ ގާޒީން ކަމުގައިވާ ގ. ޑޭޒީފެހި ހާތިފް ހިލްމީއާއި މއ. ވޭސައިޑް ފްލެޓު 705 ހުސައިން މަޒީދު އައްޔަނުކުރުމަށް މިއަދު ނިންމާފައިވާ ކަމަށެވެ.\nހައިކޯޓު އެކުލެވިގެންވާ ގޮތަށް ބަދަލު ގެނެސް، ކޯޓުތަކާ ބެހޭ ގާނޫނަށް ގެނައި އިސްލާހު ތަސްދީގުކޮށްފައިވަނީ 18 ޖޫން 2017 ގައެވެ. އެ އިސްލާހުން ފަނޑިޔާރުންގެ އަދަދު އިތުރުކުރީ ރާއްޖޭގެ އުތުރުގައާއި ދެކުނުގައި އުފެއްދި ހައިކޯޓުގެ ދެ ގޮފިން ކޮންމެ ގޮތްޕަކަށް ތިން ފަނޑިޔާރުން ހަމަކުރުމަށެވެ.\nދެ ފަނޑިޔާރުންނަށް ރުހުން ދޭން ކޮމިޓީން ފާސްކޮށްފި


Nikamehchakaai Loabi Ge Gulhun Baavaathee Anhen Dharifulhu Ge Boa Burikollaigen Bappa Fuluhah - Vaguthu\nނިކަމެތި ފިރިހެނަކާއި އަންހެން ދަރިފުޅު ލޯބީގެ ގުޅުން ބާއްވާތީ އެކަމާއި ރުޅިއައިސްގެން އިންޑިއާ ފިރިހެނަކު އޭނާގެ އަންހެން ދަރިފުޅުގެ ބޯ ބުރިކޮށްލައިގެން އެބޯ އަތުން ހިފައިގެން ހިނގާފައި ޕޮލިސް ސްޓޭޝަނަށް ގޮސް ދަރިފުޅު މަރާލި ކަމަށް އިއުތިރާފު ވެއްޖެއެވެ.\nއުމުރުން އެންމެ 17 އަހަރުގެ އަންހެން ދަރިފުޅުގެ ބޯ ބުރިކޮށްލުމުގެ ލާއިންސާނީ ޖަރީމާ ހިންގާފައި ވަނީ އިންޑިއާގެ އުއްތަރަ ޕްރަދޭޝްގައި ސާވޭޝް ކުމާރު ނަމަކަށް ކިޔާ މީހެކެވެ.\nއިންޑިއާގެ ނޫސްތަކުން ރިޕޯޓް ކުރާ ގޮތުގައި ކުމާރު އޭނާގެ ދަރިފުޅުގެ ބޯ ހިފައިގެން ޕޮލިސް ސްޓޭޝަނަށް ގޮސް ވަނީ އޭނާ ދަރިފުޅު މަރާލި ކަމަށް އެއްބަސްވެފައެވެ. "އަހަރެން މިކަން ކުރީ. އަހަރެން ބޭނުން ނުވާ މީހަކާއި އަހަރެންގެ ދަރިފުޅު ލޯބީގެ ގުޅުން ބާއްވާތީ ދަރިފުޅު މަރާލީ އަހަރެން. މިއީ އެހެން މީހަކު ކުރި ކަމެއް ނޫން. ދަރިފުޅުގެ ހަށިގަނޑު އޮންނާނެ ގޭގެ ކޮޓަރީގައި." ކުމާރު ފުލުހުން ކައިރީ ބުންޏެވެ.\nކުމާރު ވަނީ އޭނާގެ ދަރިފުޅު ލޯބީގެ ގޮތުން ގުޅިގެން އުޅުނު މީހާ ވެސް ވާނީ މަރާލާފައި ކަމަށް ފުލުހުން ކައިރީ ބުނެފައެވެ. ނަމަވެސް އަދި ފުލުހުންނަށް އޭނާ ނުފެންނަ ކަމަށް ފުލުހުން ބުނެއެވެ.\nކުމާރު އާއި ކުމާރުގެ އަނބިމީހާ ވެސް މިހާރު ވަނީ ހައްޔަރު ކޮށްފައެވެ.\nއެމީހުންގެ އަންހެން ދަރިފުޅުގެ ހަށިގަނޑު ވަނީ ގޭތެރެއިން ފެނިފައެވެ. އެކުއްޖާގެ ޕޯސްޓްމޯޓަމް ހެދުމުގެ މަސައްކަތް މިހާރު ކުރަމުން ގެންދާ ކަމަށް ފުލުހުން ބުނެއެވެ.\nއިންޑިއާގެ އުއްތަރަ ޕްރަދޭޝް އަކީ އަންހެނުންނާއި ދެކޮޅަށް އެންމެ ގިނަ ހަމަލާ ދޭ އިންޑިއާގެ ސްޓޭޓެވެ. 2019 ވަނަ އަހަރު އަންހެނުންނަށް އަމާޒުކޮށް ހަމައެކަނި އުއްތަރަ ޕްރަދޭޝްގައި 7444 ހަމަލާ ދީގެން މައްސަލަ ކަމާބެހޭ ފަރާތްތަކަށް ރިޕޯޓް ކޮށްފައި ވެއެވެ.\nމާޗް 5, 2021 21:06\nކާންދީ ބޮޑު ކުރަނީ މަށަށް ޑޮލަރު ބޮނޑި ހޯދާ ދޭށޭ. އެހެންވީމާ ބޯ ވެސް ބުރިކޮށްފާނެ...\nއިސްލާމް ދީނާ ޢާފިޔަތު ގެ ނިޢުމަތަށް ﷲއަށް ޙަމްދު ކުރަން


BREAKING NEWS: Gaza In Covid-19 Fenijje - Vaguthu\nޣައްޒާ އިން ކޮވިޑް-19 ފެނިއްޖެ\nއިސްރާއީލުން ހިސޯރުކޮށްފައި އޮތް ފަލަސްތީނުގެ ޣައްޒާ އިން ކޮވިޑް-19 ފެނިއްޖެއެވެ.\nޣައްޒާ އިން އަދި މިހާތަނަށް ކޮވިޑް-19 އަށް ފައްސި (ޕޮޒިޓިވް) ވެފައި ވަނީ އެންމެ މީހެކެވެ. އެއީ ނޫސްވެރިއެއް ކަމަށް މައުލޫމާތު ލިބެއެވެ.\nޣައްޒާ އިން މީހަކަށް ކޮވިޑް-19 ޖެހުމުން ފަލަސްތީނުން ކޮވިޑް-19 ޖެހުނު މީހުންގެ އަދަދު ވަނީ 31 އަށް އަރާފައެވެ. މީގެ ކުރިން ހުޅަނގުއައްސޭރިން ވަނީ 30 މީހަކަށް ބަލި ޖެހިފައެވެ.\nފަލަސްތީންގައި އަދި ހާއްސަކޮށް ޣައްޒާގައި ކޮވިޑް-19 ފެތުރިގެން ހިނގައްޖެނަމަ އެތައް ބަޔަކަށް ބަލި ޖެހިގެން ދިއުމުގެ ބިރު އެބައޮތެވެ. އަދި ގިނަ ބަޔަކު މަރުވުމުގެ ފުރުސަތު ވެސް އެބައޮތެވެ. އެއީ ފަލަސްތީންގެ ގިނަ ސަރަހައްދުތަކުގައި ވެސް އަދި ޣައްޒާގައި ވެސް އެކަށީގެންވާ މިންވަރަކާއި ގާތައް ވެސް ސިއްހީ ޚިދުމަތްތައް ލިބެން ނުހުންނާތީއެވެ.\nއިސްރާއީލްގައި ވެސް ދަނީ ހަލުވިކަމާއި އެކު ކޮވިޑް-19 ފެތުރެމުންނެވެ. އިސްރާއީލުން މިހާތަނަށް 79 މީހަކަށް ވަނީ ކޮވިޑް-19 ޖެހިފައެވެ. އިސްރާއީލުން މިހާރު ވަނީ 100 މީހުންނަށް ވުރެ ގިނައ މީހުން އެއްވެގެން އެއްވެސް ބައްދަލުވުމެއް ވެސް ނުބާއްވަން އެގައުމުގެ ރައްޔިތުންނަށް އަންގާފައެވެ.\nކޮވިޑް-19 މިހާރު އެންމެ ހަލުވިކަމާއި އެކު ފެތުރެމުން އަންނަނީ ޔޫރަޕްގައެވެ. އަދި މެދުއިރުމަތީގެ ބައެއް ގައުމުތަކުން ވެސް މިހާރު ގެންދަނީ ބަލި ޖެހިފައި ތިބި މީހުން ގިނަ އަދަދަކަށް ފެންނަމުންނެވެ. ފަލަސްތީނާއި އަވައްޓެރި އީރާންގައި ކޮންޓްރޯލެއް ނެގި ބަލި ފެތުރެމުން އެބަދެއެވެ.


Covid-19: Rey Niyaavi Meehaa Hun Aisgen Hafthaa Eh Kurinves ADK Ah Dhekki - Vaguthu\nކޮވިޑް-19: ރޭ ނިޔާވި މީހާ ހުން އައިސްގެން ހަފްތާއެއް ކުރިން ވެސް އޭޑީކާއަށް ދެއްކި\nކޮވިޑް-19 ޖެހިގެން އައިޖީއެމްއެޗްގައި ރޭ ނިޔާވި އުމުރުން 52 އަހަރުގެ އަންހެން މީހާ މީގެ ހަފްތާއެއް ކުރިން ވެސް އޭޑީކޭ ހޮސްޕިޓަލަށް ދެއްކި ކަމަށް އޭނާގެ އާއިލާ އިން ބުނެފިއެވެ.\nއާއިލާ މެންބަރަކު ބުނީ މީގެ ހަފްތާ އެއް ކުރިން ދައްތަ ވަރަށް ގަދަ ހުމެއް އައިސްގެން އޭޑީކޭ ހޮސްޕިޓަލް އަށް ދެއްކުމުން ޔޫރިން އިންފެކްޝަނެއް ކަމައް ބުނެ އެންޓިބަޔޮޓިކް ދީފައި ގެޔައް ފޮނުވާލި ކަމަށެވެ. ކޮވިޑް-19 އަށް ޓެސްޓް ކުރުމަށް އެދުމުން ވެސް ހޮސްޕިޓަލުން ކޮވިޑް-19 ޓެސްޓް ހަދައި ދީފައި ނުވާކަމަށް އާއިލާ މެންބަރު ބުންޏެވެ.\nނިޔާވި މީހަކީ ހިތުގެ ބަލި ހުންނަ މީހެކެވެ. އޭނާ އަކީ ހައި ރިސްކް މީހެއްކަން އޭޑީކޭ ހޮސްޕިޓަލަށް އެނގޭނެ ކަމަށް ވެސް އާއިލާ އިން ބުނެއެވެ.\n"ހުން ރަނގަޅު ނުވެ ނޭވާ ލުމައް ދަތި ވެގެން އައިޖީއެމްއެޗްއަށް ގެންދިޔަތާ މާ ގިނަ އިރު ތަކެއް ނުވެ ކޮވިޑް އަށް ޕޮޒިޓިވް ކަމާއި ވެންޓިލޭޓަރައް ލާން އުޅެނިކޮށް ވިންދު ނުލިބޭ ކަމާއި ނިޔާ ވުމާއި ދެމެދު މާ ގިނަ ވަގުތެއް ނުނަގާ. އެހެން ކަމުން ފަރުވާ ނުހޯދާ ކަމައް ދެކެވޭ ވާހަކަ އަކީ ދޮގެއް." އާއިލާ މެންބަރު ބުންޏެވެ.\nއޭނާ ބުނީ މި ކަމުގައި ވަކި ބަޔަކަށް އިނގިލި ދިއްކޮއްގެން ދައްތަ އަށް ދެން ފާއިދާ އެއް ނުކުރިޔަސް، ކޮންމެވެސް ބަޔަކައް ފާއިދާ ކުރާނެ ކަމަށެވެ. "އިންސާފު ނުލިބޭ ދުނިޔެއެއްގައި އޭޑީކޭ ފަދަ ތަނަކަށް އިނގިލި ދިއްކުރުމައް ޢާއިލާ އިން ނޭދޭ، އަޅުގަޑުމެން އެދެނީ އެންމެ ބޭފުުަޅުންގެ ހެޔޮ ދުޢާ. ދޮންދައްތަގެ ފުރާނައަށް އެންމެ މަތިވެރި ނިޢުމަތް ﷲ މިންވަރު ކުރައްވާށި." އާއިލާ މެންބަރު ފޭސްބްކްގައި ލިޔެފައި ވެއެވެ.\nރޭ ނިޔާވި މީހާ އައިޖީއެމްއެޗް އަށް ގެންދިޔައީ އިއްޔެ ހަވީރު 16:40 ހާއިރުއެވެ. އޭނާ ނިޔާވީ ރޭ 23:20 ހާއިރުއެވެ.\nމީގެ ކުރިން ޕާކިސްތާން މީހަކު ވެސް އޭޑީކޭ ހޮސްޕިޓަލަށް އެތައް ފަހަރަކު ދެއްކި އިރުވެސް އޭނާ ކޮވިޑް-19 އަށް ޓެސްޓް ނުކޮށް، އަދި ޓެސްޓް ކުރަން ރެކޮމެންޑް ވެސް ނުކޮށް އޭޑީކޭ ހޮސްޕިޓަލުން އޭނާ އަށް ބޭސްދީފައި ވެއެވެ. އޭނާ އަށް ކޮވިޑް-19 ޖެހިފައި ހުރިކަން އެނގުނީ ފަހުން އައިޖީއެމްއެޗަށް ދެއްކުމުން ޓެސްޓް ކުރި ހިސާބުންނެވެ. އޭނާގެ ހާލު ވަރަށް ބޮޑަށް ސީރިއަސްވެ، ވެންޓިލޭޓަރުގައި ވެސް ފަރުވާ ދޭން ޖެހުނެވެ.\nރާއްޖެ އިން ކޮވިޑް-19 ޖެހިގެން ނިޔާވި މީހުންގެ އަދަދު މިހާރު ވަނީ 17 އަށް އަރާފައެވެ.\nއޮގަސްޓް 2, 2020 10:17\nއޭޑިކޭ އަށް ސާބަސް\nއޮގަސްޓް 2, 2020 13:30\nހަގީގަތުގަ ވެސް އޭޑީކޭ ވަރަށް ފަރުވާ ކުޑަ... ކޮވިޑް19 ޓެސްޓް ކުރަން ބޭނުމެއް ނުވޭ.... އޭޑީކޭ ކައުންޓަރުގަ ތިބޭ ބައެއް މުވައްޒަފުން ވެސް ތިބެނީ މާސްކް ނަގައިގެން ނޫނީ ދަތްދޮޅީގަ އަޅުވައިގެން... އޭޑީކޭ ތެރޭގަ މާސްކް ނާޅާ މީހުން އުޅޭ....\nއޭޑީކޭ ބޮލުގަ ކަންކަން އަޅުވަން އުޅުމަށް ވުރެނ ރަނގަޅުވާނެ އަމިއްލަ ނަފްސު ކުއްވެރި ކުރީޔާ. ޢެޗްޕީއޭގެ ހޮޓްލައިން އަށްގުޅިނަމަ، ނުވަތަ ކޮންމެވެސް ފުލޫކުލިނިކަލަށް ދެއްކިނަމަ ކޮވިޑަށް ޓެސްޓްކުރެވުނީސް.. މަގުމަތިން ޓެސްޓްކުރާވަރުން ވެސް އަހަރުމެން މިއުޅެނީ ސަލާމަތް ނުވެވިގެން. ތިވާހަކަ އަށް ދޭނީ ސުމެއް.\nއޮގަސްޓް 2, 2020 11:36\nތިބުނާ އެޗްޕީއޭ އަކީ ފޯންއަށް ޖަވާބު ދޭބަޔެނޫން\nއޮގަސްޓް 2, 2020 16:26\nފުލޫ ކުލިނިކަށް ދިޔައީމަ ވަގުތުން ޓެސްކޮށްދީފަ ބޭސްވެސް ދޭނެ.. ކިއުއެއްވެސް ނޯވޭ ހިލޭ ޓެސްޓް ހެދޭ.. ހޮޓްލައިނަކީ ދުވާލަކު 2000 ޢާއި 5000 ކޯލާ ދެމެދު ރިސީވްވާ ނަންބަރެއް(ތަކެއް 24ލައިންނަށް ބެހޭ ގޮތަށް އިންނަ) އެހެންވީމަ ބޭނުންހާ އިރަކު ނުގުޅިދާނެ..\nއޮގަސްޓް 2, 2020 11:45\nއެހެންތަ އެކަމަކު އޭޑީކޭއިން ހަމަ ޓެސްޓްވެސް ކޮއްލެވޭނެ ދޯ، ކޮންމެ މީހަކު ދުއްވައެއް ނުގަންނާނެ ކަމެއް ވާއިރަކަށް މަގުމަތިން ޓެސްޓްކުރާކަށް ނޫނީ ކްލިނިކަށް ދައްކާކަށް، ކަލޭގެ ވިސްނުން ވަރަށް ކޮށި، އޭޑީކޭ އިޒް އަ މަނީ ސަކަރ\nއޮގަސްޓް 2, 2020 13:33\nތިހާ ފަސޭހައިން ތި ޓެސްޓް ކުރެވެނީ އެއްބަޔަކު... އެޗްޕީއޭ އަށް ގުޅީމަ ވެސް ޓެސްޓް ކުރާކަށް ނާދޭ.... ރެންޑަމް ކޮށް ޓެސްޓް ނުކުރާ މީހުން ގެ ގެތަކަށް ގޮސް ޓެސްޓް ކުރާނަމަ ވަރަށް ރަގަޅު ވީސް... ބަލީގެ އަލާމާތެއް ނެތި ވެސް ޖެހިފަ ހުރެދާނެއް ވިއްޔަ....\nއޮގަސްޓް 2, 2020 10:40\nއޭ ޑީ ކޭގެ ވާހަކަ ނުދެއްކިއްޔާ ރަގަޅު ވާނީ ދުވަހަކުވެސް އެމީހުންގެ އިހުމާލެއް އޮތްކަމަކައް ގަބޫލެއް ނުކުރާނެ. ޢާސަދައިންވެސް އެތަން މިލިޔަން ރުފިޔާ އެއް ސަރުކާރުން ނަގާ ބައެއްތީ.\nއޮގަސްޓް 2, 2020 10:41\nތީގެން އިގެނީ ގައުމުގެ ހާލަތު.\nއޮގަސްޓް 2, 2020 10:43\nޓެސްޓު ހަދާދެނީވެސް އެމީހުން ބޭނުންވާ ބަޔަކައް ..އެއީ އިތުރު ލާރި ލިބޭނެ ގޮތެއް އޮތިއްއް އެގޮތެއް ބަލާފަ.\nއޮގަސްޓް 2, 2020 10:44\nބަލިމީހުން ނައްވުރެ ބަލިނޫން މީހުންގެ ޓެސް ހަދަން ވަރައް ބޭނުންވާ ބައެއް ތިއީ..\nއޮގަސްޓް 2, 2020 10:46\nއޭ ޑީ ކޭ އިން ތިޓެސް ނަހަދާދިނީ އެމީހުން ނައް އާސަންދައިން ލާރި ނުލިބޭނެ ކަމައް ހީކޮއް.\nއޮގަސްޓް 2, 2020 10:48\nއޭ ޑީ ކޭ އަކީ މިގަމުއައް ދިމާވެފަ އޮތް މުސީބާތެއް. ބޮޑު ބިމެއް ނުއަގުގައި ނަގައިގެން ރައޔިތުން ފެލައިގެން އުޅޭ ތަނެއް.\nއޮގަސްޓް 2, 2020 10:49\nއޭ.ޑީ.ކޭ ހާދަ ފޭކޭ އެހެންވީރު. 👹😡\nއޮގަސްޓް 2, 2020 10:52\nކޮންމެވެސް ބަޔަކައް ފައިދާ ކުރާނެ ކަމައް ތި ލިޔުމުގަ އޮތުން ވަރައް ސުވާލު އުފެދޭ، އޭގެން ވެސް އިގޭ އެއްޗަކީ އޭ ޑީ ކޭ އިހުމާލު ބޮޑުކަން. އޭ ޑީ ކޭއިން ކޮންމެކަމެއް ކުރިޔަސް ކުރެވޭނެ ކަމެއް ނޯންނާނެ..އެއައްވުރެ ނުފޫޒު ގަދަ ބޭފުޅެއް ނާސިދަކީ.\nއޮގަސްޓް 2, 2020 13:07\nއެއްވެސް އެއްޗެއް ބުނާކަށް ނެތހިން.\nހުން އައިމަ އޭޑީކޭ ފަދަ ތަންތަނަށް ނުގޮސް ފުލޫކުލިނިކު ތަކަށް ދައްކަބަލަ. ކޮވިޑު ޓެސްޓު ހައްދަދޭނެ.\nމި ސަރުކާރުން ޒިންމާވާ ޒާތުގެ އެއްވެސް ކަމެއް ނުކުރާނެ!! އަދި މި ސަރުކާރު އައި ފަހުން މާނޑުމީހާ ބަނޑަށް ދަރިއަކު މަރުވެފައެްނުވާނެ!! ތެލަސީމިއާ ކުއްޖަކު މަރެއްނުވާނެ! އަދި މަރުވި ކުއްޖަކު ނުވަތަ މަޔަކު ބަފަޔަކު ނުވަތަ މުސްކުޅި އަކު މަރުވެފައިވާ ނީ ކުރީސަރުކާރުން ކަންކަން ކޮއްފައިވާ ގޮތުން.!! މިކަމުގައި އިހުމާލުވެ ޖަލު ހުކުމް ރައިސް ޔާމީނަށް އިތުރުކުރަންވީ!! ލާދީނީ ބަލާވރިކަން ނުފޯރާ ރައްޔިތަކު މި ގައުމުގަ ނެތް މިހާރަކު! ކިހާ ބޮޑު ނޮފޮރޮއްޕާނެއް މީ!!\nމިކަހަލަ ދުވަސްވަރެއްގަ ފުރަތަމަ ވެސް ހަނދާން ކުރަންވާނީ ކޯވިޑް19 ހުމެއް އަތުވެއްޖިޔާ! ދެން ހަމަ ފުލޫ ކުލިނިކަކުން ސުންކު ނަގަންޖެހޭ! ދެރަ ތިވީގޮތް 52 އެއީ މުސްކުޅި އުމްރެއް ކަމަށް ވެސް ނުބެލެވޭ މި ޒަމާނަކު .. މި ޒަމާނު 85 އަހަރުގަ ވެސް މީހުން ހަމަ ހެލި ފެލި އުޅޭ!\nއަޅުގަނޑުގެ ދަރިފުޅު ބަލިވެގެން އޭޑިކޭގެ ފުލޫ ކުލިނިކަށް ހުންއައިސްގެން ދެއްކާ ކޮވިޑަށް ޓެސްޓް ހެދުމަށް އެދުމުން ދެންނެވީ މިތަނަކުން ޓެސްޓް ހާދާ ނުދެވޭނެޔޭ! އެޗްޕީއޭއަށް ގުޅާށޭ! އެތަށް ފަހަރަކު ގުޅައިގެން އެޗްޕީއޭ އިން ފޯނު ނެގިމީހާ ވާހަކަ ދެއްކީ އެހާ ރުޅިއައިސްފައި ހުރެގެން! އެތެކެއް ވާހަކަ ތަކެއް ދައްކާފައި އެންގީ ކޮވިޑް ޓެސްޓް ނެހެދޭނެކަމަށް އެހެނީ އެއްވެސް ޕޮސިޓިވް ކޭސް އަކާ ދީމާނުވާތީއޭ! އަޅުގަނޑަކަށް ނޭނގޭ ކޮވިޑްޖެހޭމިހެއް ދެން ކިހިނެއްތޯ ޕޮޒިޓިވް މީހަކާ ދީމާވިޔަސް އެނގޭނީ! ކޮންމެ އަކަސް ދެދުވަސް މަތިން މަގުމަތީ ދުއްވާގައިން ގޮސް ޓެސްޓް ހެދުނީ! އެވެސް އެބަލިހާލުގައި ދަރިފުޅު ގޮވައިގެން! ކޮވިޑް ނަތީޖާ ލިބުމުން އެޑީކޭއަށް ދެވަނަފަހަރަށް ދެއްކުމުން އިތުރު ލޭގެ ޓެސްޓެއް ހެދުމުން ޑެންގޫޖެހިފައިވާކަން އެނގުނީ! މިކަމުގައި އަޅުގަނޑުގެ ފަރުވާކުޑަކުރިތޯ ނުވާތަ އަޅުގަނޑުގެ ދަރިފުޅު ދެއްކި ހޮސްޕިޓަލް ފަރުވާކުޑަ ކުރިކަން ނިމާނީ މިކޮމެންޓް ކިޔާ ބޭފުޅުން!\nއޮގަސްޓް 2, 2020 12:58\nޢަޅުގަނޑަކީ އެޑީކަ މަސައްކަތް ކުރާ ކުއްޖެއް.\nސިމްޓަމް އެއް ހިރީޔާ ކޮވިޑް ޓެސްޓް ހަދަން ދޭ.\nޢެމަޖެންސީ އައް ދައްކާ އެންމެންނައް ކޮވިޑް ޓެސްޓު ހަދަން ދޭ ގިނަ މީހުން ގަސްތުގަ ނުހަދަނީ އަތުން ދައްކަން ޖެހޭ ބާ ބޮޑު ވާތިވެ. ދެން ފަހުން ކަމެއް ވީމަ އޭޑީކޭ ކުއްވެރި ކުރުމުގެ ޕޮއިންޓެއްނެތް ...\nފުރަތަމަ ދައްކަން އަންނަ އިރު ވެސް އެގެން ޖެހޭނެ މީ ސަރުކާރުން ހިންގާ ހޮސްފިޓަލްއެއް ނުން ކަން ޕުރައިވޭޓް ތަނެއްކަން ހިދުމަތް ތަކުގެ އަގު ތަފާތު ވާނެކަން. ޢާސަންދައިން ވަކި ވަރެއް ކަން ކަވާކުރާނީ\nއަލުގަންޑުގެ ހިޔާލު މީ\nއޮގަސްޓް 2, 2020 15:02\nކުށްވެރި ކުރެވޭ ހާލަތަށް ދިޔައިމާ ކުއްވެރިވެސް ކުރެވޭނެ.\nއޮގަސްޓް 2, 2020 13:34\nއޭޑީކޭ އިން ދިން ފަރުވާއަކުން މިއުޅެނީ ހިގައިވެސް ނުލެވިގެން.\nއޮގަސްޓް 2, 2020 13:38\nއޭޑީކޭ އަކީ އިހުމާލް ވަރަށް ބޮޑުތަނެއް. މީ އެއްދުވަހަކު ދެދުވަހަކު ހިގިކަމެއްނުން. ކިތަންމެ ބޮޑު އިހުމާލްވިޔަސް ދުވަހަކުވެސް ފިޔަވަޅުއެޅޭ ތަނެއްނުފެނޭ\nއޮގަސްޓް 2, 2020 13:51\nތިޔަކަމާ ގުޅޭގޮތުން އައްފާލާ ސުވާލުކޮށްފިނަމަ ބުނާނީ ޕްރޮސީޖާ އާ އެއްގޮތަށް ހުރިހާކަމެއްވެސް ހިނގަމުންދާނޭ. ދުވަހަކުވެސް ީން ތަނެއްގާ ޒިންމާއެއް ނުނަގާނެ. ކަމެއްގޯސްވިއަސް ކުށްވެރިވާނީވެސް ބަލިމީހާ. ނޫނީ އެހީތެރިޔާ.


Ranu Ge Ithuru Lavaeh Anehkkaaves - Vaguthu\nރާނޫގެ އިތުރު ލަވައެއް އަނެއްކާވެސް\nއެތައް ބައެއްގެ ސަމާލުކަން އިންޑިއާގެ މަޝްހޫރު ލަވަކިޔުންތެރިޔާ އަދި ޑައިރެކްޓަރ ހިމޭޝް އާއި ރާނޫ މަންޑެލްގެ ތޭރީ މޭރީ ކަހާނީ ލަވައަށް އަންނަނީ ލިބެމުންނެވެ. އެ ލަވާގައި ރާނޫ ކިޔަނީ ވަރަށް ކުޑަ ތަންކޮޅެއް ނަމަވެސް، އެ ތަންކޮޅުން އެކަނިވެސް ރާނޫގެ އަޑުގެ ރީތިކަން ހާމަވެއެވެ.\nމިހާރު އަނެއްކާ ހިމޭޝްއާއެކު ރާނޫގެ ދެވަަނަ ލަވަ މި ވަނީ ރެކޯޑް ކޮށްފައެވެ. "އާދަތް"ގެ ނަމަކަށް ކިޔާ އެ ލަވަ ރެކޯޑް ކުރަމުންދަނިކޮށް ނަގާފައިވާ ވީޑިއޯކޮޅެއް ހިމޭޝް ވަނީ މީސް މީޑިއާއަށް ދޫކޮށްލާފައެވެ.\n"އެކް ޕިޔާރް ކަ ނަގްމޭ ހޭ" މި ލަވައިން ގިނަބައެއްގެ ސަމާލުކަން ހޯޑި ރާނޫ މި ލަވަ ކިޔާފައި ވަނީ ބެންގަލްގެ ރޭލް ސްޓޭޝަނެއްގައެވެ. އޭނާ ފައިސާ ހޯދަން ކުރާ ކަމަކީ މީހުންނަށް ލަވަ ކިޔާދީ ހެދުމެވެ.\nރާނޫ މަޝްހޫރު ވުމުގައި އަޓިންޑްރާ ޗަކްރަބޯތީއަކީގެ ދައުރު ވަރަށް ބޮޑެވެ. އޭނާއަކީ ރާނޫ ލަވަ ކީ ވީޑިއޯ މީސް މިޑިއާއަށް ލި މީހާއެވެ. އަދި ރާނޫ އާއި ގުޅޭ މައުލޫމާތުތައް އޭނާ ދަނީ މީސް މީޑިއާގައި ހިއްސާ ކުރަމުންނެވެ. އަޓިންޑްރާ އަކީ ރާނޫގެ މެނޭޖަރު ކަމަށް ބައެއް ރިޕޯޓްތައް ބުނެއެވެ.\nއެ ލަވަ ހިމޭޝްގެ އަޑުން ފަށައިގަންނައިރު، ދެން އިވެނީ ރާނޫގެ އަޑެވެ. މިއީ ހެޕީ ހާރްދީ އެންޑް ހީރްގެ ތީމް ލަވަ ކަމަށް ހިމޭޝް ބުނެފައި ވެއެވެ.\nރާނޫއަކީ އުމުރުން 59 އަހަރުގެ ގެއްލިފައިވާ ތަރިއެކެވެ. އޭނާގެ އަޑުގެ ޖާދޫގައި އެތައް ބަޔަކު ޖެހިއްޖެއެވެ.\nރަނޫއަށް އަނެއްކާވެސް މަލާމާތް!\nވަރުގަދައަށް މޭކަޕް ކޮށްގެން ރަނޫ ހުރިކަމަށް ބުނެ ދައުރުވަނީ ފޭކް ފޮޓޯއެއް!


ދިވެހި ދައުލަތަށްވުރެ ބާރުގަދަ؛ އަނދިރި ދައުލަތް\n5 September 7th, 2019 - 1:01 PM\nދައްކަން މިއުޅެނީ ބިރުވެރި ވާހަކައެކެވެ. ބިރުން ހީބިހި ނަގާ ޒާތުގެ ވާހަކައެކެވެ. އެއީ މިއަދު ރާއްޖޭގައި އޮތް "އަނދިރި ދައުލަތުގެ" ވާހަކައެވެ.\nއަނދިރި ދައުލަތް ނުވަތަ އިނގިރޭސި ބަހުންްނަމަ ޑީޕް ސްޓޭޓް ކިޔައި އުޅެނީ ގާނޫނީގޮތުން އުފެދިފައިވާ ދައުލަތެއްގެ ތެރެއިން ނުވަތަ ބޭތުން އުފެދޭ ގާނޫނީ ބާރު ނެތް ނަމަވެސް، އެނޫންވެސް ގޮތްގޮތުން ބާރުވެރިކަން ހޯދައިގެން އުފައްދާ ދައުލަތްތަކަށެވެ.\nދިވެހިރާއްޖޭގައި "އަނދިރި ދައުލަތެއް" އޮތްކަމަށް ރައްޔިތުންގެ މަޖިލީހުގެ ރައީސް ވިދާޅުވުމަކީ ކުޑަ އާދައިގެ ކަމެއްނޫންނެވެ. އެއީ ބިރުވެރިކަމެކެވެ.\nދިވެހިރާއްޖޭ އިލްސާމީ ދައުލަތެއްގެ ގޮތުގައި އޮންނަތާ 800 އަށްވުރެ ގިނަ އަހަރުވެއްޖެއެވެ. ދިވެހިންނަކީ ހިތްހެޔޮ ބައެއްގެ ގޮތުގައި އަބަދުވެސް ބޭރުމީހުން ދެކެއެވެ.\nނަމަވެސް ފަހުގެ ތާރީހެއްގައި ދިވެހިންގެ ނަން ބޭރުމީހުންގެ ކުރިމަތީގައި ހުތުރުކޮށްލި އެއް ހާދިސާއަކީ ސަލްޓަންޕާކުގައި ބޮމެއް ގޮއްވާލައި، ރާއްޖެއައިސް ތިބި ފަތުރުވެރިންނަށް ހަމަލާދިން ހިސާބުންނެވެ.\nމަރާލެވިފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ (މަރު ކޮމިޝަަން) އިން ބުނާގޮތުން ނަމަ ދިވެހިރާއްޖޭގައި 2010 ވަނަ އަހަރުން ފެށިގެން "ޖިހާދީ ފިކުރުގެ މީހުން" އަދި "މިނިވަން ފިކުރުގެ މީހުން" އަންނަނީ އަރާރުންވަމުންނެވެ. ނުވަތަ ފިކުރީ ހަނގުރާާމައެއް ރާއްޖޭގައި މިވަނީ ފެށިފައެވެ.\n"ޖިހާދީ ފިކުރުގެ މީހުން" ދައުލަތުގެ ހުރިހާ މުއައްސަސާއެއްގައި އެބަތިއްބެވެ. ރައީސް އޮފީހުން، ސިފައިންގެއިން، ފުލުހުން، އެޑިއުކޭޝަން މިނިސްޓްރީން، ކޯޓުތައް، މަޖްލިސް އިން ގޮސް އޮޑި ދޯނިފަހުގައި ވެސް އެބަތިއްބެވެ.\nވަގަށް ނަގައިގެން ގޮސް ގެއްލުވާލި ނޫސްވެރިއާ އަހުމަދު ރިލްވާން އަށް ފާރަލުމުގައި ހަރަކާތްތެރިވި ދެ ފުލުހުންނާމެދު ހައްޔަރުކުރުމަށް ބަންޑާރަނައިރު އިބްރާހިމް ރިއްފަތު ވަނީ ފުލުސް އޮފީހަށް އަންގަވާފައެވެ. މި ދެ ފުލުުހުންނަކީ ރިލްވާން މަރާލިފަހުން އޭނާ ސީރިއާއަށް ގޮސް މަރުވިކަން ދެއްކުމަށް ޕާސްޕޯޓެއް ހައްދަން އިމިގްރޭޝަން ކޮންޓްރޯލަރާއި ވެސް ބައްދަލުކުރިއެވެ.\nނަމަވެސް ފެންނަން އޮތް ހަގީގަތަކީ ކޮންމެވެސް ސަބަބުތަކެއް ދިމާވެގެން ރިލްވާންއަށް ފާރަލީ ދެ މީހުން ހައްޔަރުކުރުމަށް ފުލުހުން ޖެހިލުންވެއެވެ. ބުނަނީ ހެކި ނެތް ކަމަށެވެ. މަރު ކޮމިޝަނުގެ ރިޕޯޓު ނުލިބޭކަމަށެވެ.\nފުލުހުން އެކަންޏެއް ނޫނެވެ. ސްކޫލުތަކައި ހަރުކަށި ހިޔާލު ފަތުރާ މީހުން ހުއްޓުވުމަށް ވެސް ދިވެހި ދައުލަތް ވަނީ ޕެރަލައިޒްވެފައެވެ.\nމިއަދު އެނގިއޮތް ހަގީގަތަކީ ދިވެހި ދައުލަތައްވުރެ ބާރުގަތަ "އަނދިރިތ ދައުލަތެއް" ދިވެހިރާއްޖޭގައި ހިނގަމުން އަންނަކަމެވެ. މި ދައުލަތުުގެ ނުރައްކާ ދިވެހި ރައްޔިތުންނަށް އޮތް މިންވަރަކީ މި ގައުމުގައި ފޭރުމާއި ވައްކަން ކޮށް މީހުން މެރުން މި ދައުލަތަށް އެންމެ ރަނގަޅެވެ.\nދިވެހެހި އެތައް ސަތޭކަ ޒުވާނުންނެއް ރާޢްޖޭން ބޭރުގައި ދީނީ ހަރުކަށި ޖަމާއަތްތަކާ ގުޅިގެން ހަނގުރާއަށް އަދިވެސް ދަނީއެވެ.\n"އަންދަލުސް" ފަދަ ހަރުކަށި ހިޔާލު ފަތުވާތައް ފަތުރައިގގެން ޒުވާނުންގެ ސިކުންޑި ދޮވެލަނީ ކޮންބައެއްކަން ދިވެހި ސިފައިންނާއި ފުލުހުންނަށް ސާފުކޮށް އެނގެއެވެ. ނަމަވެސް އެފަދަ ޝޭހުން ހުއްޓުވުމަށް ސަލާމަތީ ބާރުތައް ވެސް ވަނީ ނުކުޅެދިފައެވެ.\nފަޅުރަށްރަށް ގެންގޮސް ދިވެހި ޒުވާނުންނަށް ހަނގުރާމައިގެ ޓްރޭނިން ދޭކަން ވެސް ދިވެހި ސަލާމަތީ ބާރުތަކަށް މާބޮޑަށްވެސް އެނގެއެވެ. އެކަން ކުރަނީ ކޮންބައެއް ކަންވެސް އެނގެއެވެ.\nއެނގޭ ކިތަންމެ ހުރިނަމަވެސް ދިވެހި ދައުލަތައްވެރު 'އަނދިރި ދައުލަތުގެ' ބާރު މިއަދު މާގަދައެވެ.\nތަންދޮރު ނޭންގޭ ބީތާއިން ލިޔާ ލިޔުންތަކަށް ޝަހީދެއްގެ ފޮޓޯ ލާކަށް ނުޖެހެ! ތި ފޮޓޯ މި ހަބަރުން ޑިލީޓް ކުރޭ\nތިލިއުން ކަމަކުނުދޭ، ތީވަކިކޮޅަކަށް ބުރަވެ ލިއެފައިން ލިއުމެއް،\nމިލިއުނު ބުރާންޗައް އަންދަލުސްއާ ބެހޭގޮތުން ފިލާވަޅެއް ނަގާދޭނީ ކާކު؟ މިނިކާވަގު ކޮއްޓަކައް ބަކަރިއެއް ވަދެ، މިތާއުޅެނީ ހުސް މިނިކާވަގޭ ކިއުމައްވުރެ ބަކަރި ކޮއްޓަކައްވަދެ އަނގަތަޅާ…\nއިސްލާމްދީން މިފަސްގަނޑުން ފޮހެލެވޭތޯތަ؟ ކަލޭ ދިޔައިންތަ ތިބުނާ ފަޅު ރަށަކަށް ގޮސް ޓްރެއިންނިން ހަދާދަތަން ދުށިންތަ؟ ކަލޭ ތިއީ ސަކިންދާ ޓްރެއިން ކުރާ ކުއްޖެއް ދޯ.\nތި އަނދިރި ދައުލަތް ތަކާއި އެއްވަރަށް ސެކިއުލާރ ބައިގަނޑު ގެ ވާހަކަވެސް ލިޔެލި ނަމަ ސަޅިވީސް..


Nilandhoo Sihhee marukazugai laboratry eh gaaimu kurumah ebbas vumeggai soikoffi - AO News\nނިލަންދޫ ސިއްޙީ މަރުކަޒުގައި ލެބޯޓަރީއެއް ގާއިމްކުރުމަށް އެއްބަސްވުމުގައި ސޮއިކޮށްފި\nނިލަންދޫ ސިއްހީ މަރުކަޒު\nގއ. ނިލަންދޫ ސިއްޙީ މަރުކަޒުގައި ލެބޯޓަރީ ގާއިމް ކުރުމަށް މިނިސްޓްރީ އޮފް ހެލްތާއި ގއ. ނިލަންދޫ ކައުންސިލް އާއި ދެމެދު އެއްބަސްވުމެއްގައި ސޮއިކޮށްފިއެވެ.\nގއ. ނިލަންދޫ ކައުންސިލް ރައީސް ނާސިހް އިބްރާހިމް “އޭއޯ ނިއުސް” އަށް މަޢުލޫމާތު ދެމުން ވިދާޅުވީ، ލެބޯޓަރީ އެއް ނެތުން މީ ނިލަންދޫ ރައްޔިތުންގެ ވަރަށް ބޮޑު ޝަކުވާއެއް ކަމަށެވެ. އެހެންކަމުން، މިއީ ނިލަންދޫ ރައްޔިތުންނަށް ލިބިގެންދާނެ ވަރަށް ބޮޑު އުފަލެއް ކަމަށާއި އަދި ނިލެންދޫ ތަރައްގީ އަށް އެޅިގެންދާނެ ވަރަށް ބޮޑު ބިންގަލެއް ކަމަށް ނާސިހް ވިދާޅުވިއެވެ.\nއިތުރަށް މަޢުލޫމާތު ދެމުން ނާސިހް ވިދާޅުވީ، ލެބޯޓަރީ އެއް ނެތުމުގެ ސަބަބުން އުމުރުން ދުވަސްވި މީހުންނާއި އަދި ބަލި މީހުންވެސް ޓެސްޓެއް ހަދާ ކަމަށްވާނަމަ އެ ޙިދުމަތް ހޯދުމަށް ދާންޖެހެނީ ވިލިނގިއްޔަށް ކަމަށާއި އަދި ލެބޯޓަރީ ނެތުމުގެ ސަބަބުން އެންމެ އެދެވިގެންވާ ގޮތަކަށް ސިއްޙީ މަރުކަޒުން ޚިދުމަތް ނުދެވޭ ކަމަށެވެ. އެހެންކަމުން، މީ ދިގު އިންތިޒާރެއްގެ ނިމުން ކަމުގައި ނާސިހް ސިފަކުރެއްވިއެވެ.\nއަތޮޅު ތެރޭގެ 16 ރަށެއްގައި ސިއްޙި ނިޒާމު ހަރުދަނާ ކުރުމަށް 45 މިލިއަން ރުފިޔާގެ ޕްރޮޖެކްޓްތަކެއްގެ މަސައްކަތް ރަށްރަށުގެ ކައުންސިލްތަކާއި ޙަވާލު ކުރުމުގެ މަސައްކަތް މިނިސްޓްރީ އޮފް ހެލްތު އިން ފަށާފައިވާއިރު، ގއ. ވިލިނގިލީގެ އަތޮޅު ހޮސްޕިޓަލްވެސް އެ ރަށު އެހެން ބިމެއްގައި ޒަމާނީ ފެންވަރަށް އިމާރާތް ކުރަންވެސް ވަނީ ނިންމައިފައިވެއެވެ.\nފުވައްމުލަކުގެ ދަނޑުވެރިންނަށް ގއ. ނިލަންދޫއިން ދަނޑުބިން ދޫކުރުމުގެ އެއްބަސްވުމެއްގައި ސޮއިކޮށްފި


"ކަލޭމެން ހީކުރީތަ އެހައި ފަސޭހައިން އަހަރެންގެ ފުރާނަ ދޫކޮށްލާނޭ؟" ވަރުޖީން ލާނެތް ރާގެއްގައި ހެމުން ބުނެލިއެވެ. "އަހަރުމެންނަކީ ވައުދެއް ވެއްޖެ ނަމަ އެއަށް އިހުތިރާމުކުރާ ބައެއް. ކަލޭމެންނާއި އަހަރުމެންގެ ތަފާތަކީ ވެސް އެއީ. އަހަރެން ވައުދުވީ ކޮންމެ ހާލެއްގައި ވެސް ކަލޭމެންގެ ބާރު ކަނޑުވާލަން އެހީތެރިވުން. ކަލޭމެންގެ އާއިލާއަށް ފޫނުބެދޭވަރުގެ ގެއްލުމެއް ދިނުން. ސާހިބާއާ ހަމައަށް ކަލޭމެން ގެންދިޔުން."\nނަޖުމާ ހާސްވާކަމަށް ހަދައިލަމުން އޭނާގެ އަސާގަނޑު ހިއްލައިލަން މަސައްކަތްކުރިއެވެ.\n"ނަގާ! އަހަރެންގެ ގައިގާ ޖައްސާ ކަލޭއަށް އެއްވެސް ކަމެއް ދެން ނުކުރެވޭނެ. ކަލޭގެ ދެ ދަރީންގެ ދުވަސްވެ ދާނީ ކަލޭ ބަލަން ހުއްޓާ." ވަރުޖީން ފަހަތަށް ޖެހިލިއެވެ.\nނަޖުމާ ލަސްލަހުން އަސާގަނޑު މުށިގަނޑުގައި ޖަހައިލިއެވެ. ނަމަވެސް އެއްވެސް ތަފާތު ކަމެއް ފާހަގައެއް ނުކުރެވެއެވެ. ކުރިން އެރި ކަހަލަ ރޮނގުތަކެއް ވެސް، ބޯޅަތަކެއް ވެސް ނާރައެވެ. ވަރުޖީން ތުންފަތުގައި ވިހަ ހިނިތުންވުމެއް ދުވެގަތީ އެހެންވީމައެވެ. އޭނާއަށް ހިތްހަމަ ޖެހިލައިގެން ފުން ނޭވާއެއް ދޫކޮށްލެވުނީ ވެސް އެހެންވީމައެވެ.\n"ތަޅާ، ތަޅާ. ބިންމަތީ ތަޅާ މުށިތައް ކުދިކުދިކޮށްލާ، ކިތައްމެ ވަރަށް ތެޅިޔަސް ތިޔަ ދަނޑިގަނޑަކުން ދެން ކަމެއް ނުވާނެ." ވަރުޖީން ހޭންފެށިއެވެ.\nމުޅި ތަނުގައި ގުގުމަންފެށީ އޭނާގެ ބަރު އަޑެވެ. ހީވަނީ ބޯފަޅައިގެން ހިނގައިދާނެ ހެންނެވެ. އެއަޑު އަންނަނީ ވެސް އެކި ފަހަރު އެކި ދިމަދިމާއިންނެވެ. އެއްފަހަރު މަތިންނެވެ. އަނެއް ފަހަރު ފަހަތުންނެވެ. އަނެއްބައި ފަހަރު ވަރުޖީންގެ އަނގައިންނެވެ. ބައެއް ފަހަރު ތަޅުންގަނޑުން ވެސް އޭނާގެ ހުނުމުގެ އަޑު އިވޭ ކަހަލައެވެ.\nއައިރީން ބަލައިލީ އަތުގައި އޮތް އަނގޮޓި އަށެވެ. އޭނާ ލުއި ގޮތަކަށް ހިނިތުންވެލިއެވެ. އެހެންވެ އޭނާ ސޯފާއިން ތެދުވިއެވެ. ވަރުޖީންގެ މޫނަށް ބަލައިލަމުން ބާރުބާރު ހަޅޭއްލަވާގަތެވެ. ނަޖުމާއަށް ބަލައިލެވުނީ އައިރީންއާ ދިމާއަށެވެ. ވަރުޖީން ވެސް ފާޑަކަށް ޖެހިލުންވެ ހުރެ އައިރީންއާ ދިމާއަށް ބަލައިލިއެވެ. އޭރު ވެސް އައިރީން ބާރުބާރަށް ހަޅޭއްލަވަމުން ކުރިއަށް އަންނަނީއެވެ.\n"ކަލޭ ހީކުރީ ކަލޭއަށް އެކަނި ކަމަށްތަ ހަޅޭއްލެވޭނީ؟" އައިރީން ބާރުބާރަށް ބުނެލިއެވެ.\n"އާނ! ކަލޭ މަށާ ޖަދަލުކޮށް ޒުވާބު ކުރާން ވެސް ފެށީތަ؟" ވަރުޖީން ބަރު އަޑަކުން ބުނެލިއެވެ.\n"އާނ! ކަލޭއަށް އެއްކަމެއް ވެސް ނުކުރެވޭނެ. ކަލޭ ޖެހޭނީ ސައިޒުވާން." އައިރީން ދެއަތުގެ އިނގިލިތަކާ ކުޅެމުން އަނގޮޓި އޮތް އިނގިލި ހިއްލައިލިއެވެ.\n"އޭ މިހިރަ ނިކަމެތި އިންސާނާ، ކަލޭމެންނަށް ކުޑަކުޑަށް އެއްޗެއް ލިބުނަސް ހާދަ ބޮޑާވެލައެދޯ. ކަލޭމެން ހީކުރަނީ ކަލޭމެންހާ ބާރުގަދަ ބަޔަކު ނުތިބޭނޭ؟" ވަރުޖީން ރުޅި އަންނަ ގޮތް ދައްކާލިއެވެ.\n"ކަލޭމެން ހީކުރަނީ ކަލޭމެން އަހަރުމެންގެ ލޯމައްޗަށް ނުފެނި އުޅެވޭތީ ކަލޭމެންނަކީ މާ މޮޅު، މާ ބާރުގަދަ ބައެއް ކަމަށްތަ؟ އެއީ ކުށްހީއެއް. އިންސާނުންނަކީ ވަރަށް ބާރުގަދަ ބައެއް. ކަލޭއަށް އޮޅިގެން ތި އުޅެނީ." އައިރީން ހިފައިލީ ފަހަތުން ނަޖުމާގެ ކޮނޑުގައެވެ.\n"އޮޅިގެން މިއުޅެނީ މަށަށްތަ؟ ކަލޭމެން އިންސާނުންހާ އަމިއްލަ އެދުން ބޮޑު ބައެއް ކޮބާ؟ ކަލޭމެންހާ ނުބައި ބައެއް ކޮބާ؟ މުޅި ބިން ފަސާދަކުރީ ކަލޭމެން. ތަނުގެ ސުލްހަ މަސަލަސްކަން ނަގައިލީ ކަލޭމެން. މީހުން ދިރިއުޅޭން ހެޔޮނުވާ ތަނަކަށް މި ތާހިރު ބިން ހަދައިލީ ކޮންބައެއް؟ އަހަރުމެންތަ؟ ނޫނީ ކަލޭމެންތަ؟" ވަރުޖީން ހުރީ ދޫދޭ ގޮތަކަށް ނޫނެވެ.\n"ކަލޭމެން ކީއްވެގެންތަ އަހަރުމެން ނަސްލަށް އަޅައިގަނެގެން ތިއުޅެނީ؟ ކަލޭމެން ކަލޭމެން ތެރޭގައި އުޅެންވީނުންތަ؟ ކީއްކުރަންތަ މާ ވެގަނެގެން މި ބިމަށް އަންނަންވީ؟" އައިރީން ދެ ލޯ އަޅައިލިއެވެ.\n"ކަލޭ ތިޔަ ސުވާލުކޮށްބަލަ ވާން އުޅޭ މައިދައިތަ އަށް. އޭނާ ގާތު އަހައިބަލަ. އޭނާއަށް ތާހިރު ޖަވާބެއް އުފައްދަން ވެސް ނޭނގޭނެ." ވަރުޖީން މަލާމާތުގެ ރާގުގައި ބުނެލިއެވެ.\n"ބަލަ ކަލޭއަކީ އަހަރުމެން ކަހަލަ އިންސާނެއް ނޫނޭ. މަ މި ވާހަކަދައްކަނީ އިންސާނަކާ ނޫނޭ. މާ މޮޅުވެގެން، މަ ބޮޑޭވެގެން އުޅޭ ޖިންނިއާއޭ." އައިރީން ދެ ލޯ ވަށްކޮށްލަމުން ބުނެލިއެވެ.\n"އަހަރުމެންނަށް ކަންކަން ހަވާލުކުރަނީ ކަލޭމެންގެ ތެރެއިން އަމިއްލަ އެދުން ބޮޑުވެގެން، ދުނިޔޭގެ ދަޅައަށް ހެއްލިގަނެގެން އުޅޭ މީހުންނެއް ނޫންތަ؟ މީހަކު ކުރިއަރާ ހިނގައިދާނެތީ، މީހަކަށް މޮޅެއް ލިބިދާނެތީ، ބަޔަކު އުފަލުގައި، ތަނަވަސްކަމުގައި ހިތްހަމަ ޖެހިލައިގެން އުޅޭތަން ބަލަން އުނދަގޫވަނީ އަހަރުމެންނަކަށް ނޫނޭ. ކަލޭމެންގެ މީހުންނަށޭ. މާ އާއިލާ ވެގެން އުޅޭ އާއިލާ މީހުންނަށޭ،" ވަރުޖީން ވެސް ދަތްކުނޑި ވިކައިލައިގެން ހުރެބުނެލިއެވެ. "ހިތުން އުޅޭނީ އާއިލާ ވެގެން، އެކަމަކު ކާންދޭނީ ތަވީދު، ބޯންދޭނީ ސިހުރު، ހުވަނދުލާނީ ހަސަދަވެރިކަމުން، ފެންވަރުވާނީ އެސްފީނާއިން. މި ކަލޭމެން އިންސީންގެ ވައްތަރެއްނު."\n"ބަލަ ކަލޭމެން ތީ ވަކި ސަހަލު ބައެއްތަ؟" ނަޖުމާއަށް ކެތެއް ނުކުރެވުނެވެ. "އަހަރެންގެ ބަނޑުއަޅައި ވިހޭ ދަރިފުޅު މައިމީހާގެ ފިރުމުންތަކަށް އެދިއެދި އޮއްވާ ޖަހައިގަނެގެން ގެންދިޔައީ ކާކުތަ؟ އެ ކުއްޖާފުޅު ބަނޑުހައިވެގެން ދިހިދިހި އޮތް އިރު އެކަން އަހަންނަށް އިހުސާސްވޭ، އެކަމަކު ކަލޭމެންގެ މީހުންނަށް އެކަން އިހުސާސް ވެސް ނުވޭ. ކަލޭމެން އެ ކުއްޖާ ފުޅަށް ދިނީ ހަމްދަރުދީތަ؟ ފެންވެރުވީ ލޯބީގެ ކަންވާރުންތަ؟ ކަލޭމެން އިންސީންނަށް ދެނީ މާމުތުގެ އާރުތަކެއްތަ؟ ބުނެބަލަ. މޮޅެތި ވާހަކަ ނުދައްކާ ކިޔައިދީބަލަ."\n"ތި ހުރިހާ ކަމެއް ވެސް ކުރީ ކަލޭއެއް ނޫންތަ؟ ތި ކަމުގައި ޒިންމާ ވާންޖެހޭނީ ކަލޭ އެއް ނޫންތަ؟ ހުރިހާ ކަމެއް އެނގިއެނގި ހުރެ ކަލޭ އަމިއްލައަށް އެ އަލިފާންގަނޑު ތެރެއަށް ފުންމާލީއެއް ނޫންތަ؟ ތި ހުރިހާ ސުވާލެއް ކަލޭ އަމިއްލަ ނަފުސަށް ކޮށްބަލަ." ވަރުޖީން ވެސް ހުރީ ދޫދޭ ގޮތަކަށް ނޫނެވެ.\nމުޅި ތަނުން އިވެމުން ދިޔައީ ޒުވާބުގެ ހޫނު އަޑެވެ. އެކަކު ވެސް ދޫދޭކަށް ބޭނުމެއް ނުވެއެވެ. އެކަކު ނުނިމެނީސް އަނެއްކަކު ފަށައެވެ. ބައެއް ފަހަރު ދެމީހުން އެކުގައި ވެސް ފަށައެވެ.\n"މޮޅެއްނު، ކަލޭމެންނަކީ އިބިލީހުން، ކަލޭމެން ދައްކާނެތަ ރަނގަޅު ވާހަކައެއް؟ ހެޔޮ ބަހެއް ބުނާނެތަ؟ ކަލޭމެން އޮންނާނީ އެހެން މީހުން ބޮލުގައި އިލްޒާމު އެޅުވުން. ފިތުނަ އުފެއްދުން، އަބަދުވެސް އޮންނާނީ މީހުންނަށް ގެއްލުން ދިނުން،" ނަޖުމާގެ ކޮނޑުގައި އައިރީން ބާރަށް ހިފަހައްޓައިލިއެވެ. "ދެން ބުނާނީ އެވެނި މިވެނި މީހަކު ތިމަންނައާ މިވެނި ކަމެއް އެވެނި ކަމެއް ހަވާލުކުރީއޭ. އޭނާ ބުނީ މިހެންނޭ އެހެންނޭ ކިޔުން."\n"ކަލޭ ކިތައްމެ ނުރުހުނަސް، އެކަން ހިނގަނީ އެހެން. އެކަންވަނީ ވެސް އެހެން. އަހަރުމެން ކުރާކަމަކީ އަހަރުމެންނަށް ހަވާލުކުރާ މަސައްކަތް ނިންމުން. ވައުދެއް ވެއްޖެ ނަމަ އެއަށް އިހުތިރާމުކުރުން." ވަރުޖީން ލާނެތް ގޮތަކަށް ބަލައިލިއެވެ. "ކަލޭގެ މައިދައިތަ ގާތުގައި އަހައިލަބަލަ ޖިންނިއަކަށް ދަރިން ވިހެއީ ކީއްވެހޭ؟ ޖިންނިއެއްކަން އެނގިއެނގި ހުރެ ވެސް ކާވެނި ކުރީ ކީއްވެހޭ؟ އޭރުން މިދައްކާ ވާހަކައެއް އެނގޭނެ."\n"އަހަރެން ނޫޅެން އެކަން ފޮރުވާކަށް ސިއްރުކުރާކަށް." ނަޖުމާ ބާރުބާރަށް ބުނެލިއެވެ.\n"ދެން ކީއްވެ މި ހުރިހާ ދުވަހު ނިޒާމުން ގެއްލިގެން، މުޖުތަމައުން ހަވާސާވެގެން ގެއަށް ވަދެ ހަތަރުފާރު އެތެރެއަށް ވަދެގެން ތިއޮތީ؟" ވަރުޖީން ޖެއްސުމުގެ ރާގުގައި ބުނެލިއެވެ.\n"އާނ! އަހަރެން ރާޒް ދެކެވީ ހަގީގީ ލޯބި. އޭނާގެ ފަރާތުން އަހަންނަށް ލިބުނީ އޯގާތެރިކަން. ރައްކާތެރިކަން. އަޅައިލުން. އެއީ ކަލޭ ހީކުރާ ކަހަލަ ކަމެއް ނޫން. އަހަންނާ ރާޒް ބައްދަލުކުރަނީ އިންސިއެއްގެ ހައިސިއްޔަތުން. އޭނާ އުޅެނީ ކަލޭ އުޅޭހެން މީހުންނަށް ގެއްލުންދީ އުޖޫރުވެރިއެއް ހެދިގެންނެއް ނޫން،" ނަޖުމާ ހިތްހަމަ ނުޖެހުނެވެ. "އަހަރުމެންގެ ދެ ދަރިންނަކީ ކަލޭމެންނަށް ވުރެ ބާރުވެރި ދެ ކުދިން. އަހަރުމެންގެ ނަސްލާއި ކަލޭމެންގެ ވެސް ނަސްލު، ދެ ނަސްލު ހިއްސާކުރާ ކުދީން ވީމަ ކަލޭމެން އެކަމާ ހަސަދަވެރިވަނީ. އެކަން ބޭނުންވަނީ. ކަލޭއަށް ތިއޮތީ އޮޅިފަ. ދެން ކަލޭއަށް އޮންނާނީ މަރު."\nނަޖުމާ އަނެއްކާ ވެސް އަސާގަނޑު ބިމުގައި ޖައްސާލިއެވެ. އެކަމަކު އެއިން އެއްވެސް އިތުރު ކަމެއް ނުވެއެވެ. އައިރީން ބަލައިލީ އޭނާގެ އަތުގައި އޮތް އަނގޮޓި އަށެވެ. އޭނާ އަނގޮޓީގެ އެސް ވަރުޖީންއާ ދިމާކޮށްލަމުން ލޯ މަރައިލިއެވެ. ނަމަވެސް އެއްވެސް ކަމެއް ނުވެއެވެ. އައިރީނަށް އެކަން އިހުސާސްވެގެން ލޯ ހުޅުވާލިއެވެ. ވަރުޖީން ބާރުބާރަށް ހޭންފެށިއެވެ.\n"އަނގޮޓި ދިއްކުރޭ. އަސާގަނޑުން ކިއްލިތަޅާ. އެއްވެސް ކަމެއް ނުވާނެ." ބާރުބާރަށް ވަރުޖީން ހެމުން ދިޔައެވެ.\nވަރުޖީން ބަލައިލީ އޭނާ ހިފަހައްޓައިގެން ހުރި އައިޝަމް އަށެވެ. އައިޝަމްގެ ކަނދުރާވަނީ އެއްފަރާތަށް އެލިފައެވެ. ގައިގައި ފުރިހަމައަށް ވަރެއް ނުހުރެއެވެ. މީހާ ހީވަނީ އެލިމޭލިވެފައިވާ ގަހެއްގެ ފަތްތައް ހެންނެވެ.\n"ދެން ކަލޭމެންގެ ދުވަސް މި ދިޔައީ. ދެން ކަލޭމެން ޖެހޭނީ އަހަރެން ބުނިއްޔާ ބުނިހާ ކަމެއް ކުރާން." ވަރުޖީން ހޭންފެށިއެވެ.\nވަރުޖީން ލައިގެން ހުރި ހެދުމުގެ ޖީބަށް އަތްކޮށްޕައިލިއެވެ. ޖީބުން ނެގީ ސިރިންޖެއް ކަހަލަ އެއްޗެކެވެ. އޭގައި ހުރީ ކިރުގަރުދިޔަ ކުލައިން ދިއްލިފައިވާ ދިޔާ އެއްޗެކެވެ. ވަރުޖީން ލަސްލަހުން އެ ނަގައި ކަށި ހެޔޮވަރުކޮށްލިއެވެ. އެއް އަތުން އައިޝަމްގެ ގައިގައި ހިފަހައްޓައިގެން ހުރެއެވެ.\n"ދެން މާ މޮޅުވެގެން އުޅުނު ކާޝްގެ ވާހަކައިގެ ނިންމުން ލިޔަންވީ. އޭނާގެ ވާހަކަ ނިމުނީ،" ވަރުޖީން ހޭންފެށިއެވެ. "ކިރިޔާ ވެސް ބާރެއް ލިބޭއިރަށް ފުއްޕައިގެން އުޅެންޏާ ވާނީ މިހެން. ދެން އޮތީ އަނިޔާއާއި ވޭން ތަހައްމަލުކުރުން. ކަލޭމެން އެންމެން ޖެހޭނީ އަހަރުމެންގެ ލެބުގައި މަރު ދުވަހާ ހަމައަށް ދުވަސްތައް ގުނާން. މަރުވުމަށް ފަހު ވެސް ކަލޭމެންނަށް އޮތީ ލެބް. ތިއީ އަހަރުމެން ދިރާސާކޮށް އީޖާދުތައް އީޖާދުކުރުމަށް ބޭނުންކުރާނެ ހަށިތައް."\n"ކަލޭ ހީކުރީ ބާރަކީ ކަލޭމެންނަށް އެކަނި ލިބޭ އެއްޗެއް ކަމަށްތަ؟ އަހަރުމެން އިންސާނުންގެ ސިކުނޑިއަށްވުރެ ބާރުގަދަ ބޮޑު ނިއުމަތެއް އެއްވެސް ބަޔަކަށް ނުދެއްވާ. ކަލޭއަށް ނުވިސްނުނީތީ އަހަރެން ހައިރާން ވެއްޖެ. ކަލޭ ތިހާ ބާރުގަދަ މީހާގެ ސިކުނޑިއަށް ހަމަޖެހޭ ބުއްދިއެއް ވެސް އުފަން ނުކުރެވުނެއްނު،" ނަޖުމާ ހޭންފެށިއެވެ. "ކަލޭ ހީކުރީ އައިރީންގެ އަނގޮޓި ބަދަލުކުރީމަ ދެން ހުރިހާ ކަމެއް ނިމުނީ ކަމަށްތަ؟ އަހަރެން ގަސްތުގައި އަސާގަނޑު ބަދަލުކުރީ ކަލޭގެ މަކަރުވެރިކަން ވަޒަންކޮށްލަން. އެކަން ވަރަށް ސާފުކޮށް ފެނިއްޖެ. ދެންވެސް ބުނާނެ އިންސާނުންނޭ ހަމަނުޖެހެނީ، ބުއްދި ނުހުންނަނީ."\nނަޖުމާ މަލާމާތުގެ ރާގުގައި ވާހަކަދެއްކިއެވެ. އޭނާއާއި ހިމޭޝްއާ ދެމީހުން ރޭވި ކަންކަމާ ގުޅޭގޮތުން އޭނާ ވާހަކަދެއްކިއެވެ. ނަމަވެސް އެދެއްކި ވާހަކަތަކެއް ވަރުޖީނަކަށް މޭރުމެއް ނުވިއެވެ. އޭނާ ވާހަކަ ބައްޓަން ކުރި ގޮތުންނެވެ. އެހައި މަތިމަތިން ވާހަކަ ކުރިއަށް ގެންދިޔައީމައެވެ.\n"މަ ނެތިން ވަގުތު ބޭކާރު ކުރާކަށް." ވަރުޖީން ސިރިންޖުގެ ކަށި އައިޝަމްއާ ދިމާކޮށްލިއެވެ.\n"ހިމޭ." ނަޖުމާ ބާރުބާރަށް ގޮވާލިއެވެ.\nހިމޭޝް ކޮޓަރީގެ ދޮރު ހުޅުވާލަމުން ބިންމަތީގައި އަސާގަނޑު ޖަހައިލިއެވެ. އެއަޑަށް ވަރުޖީން ބަލައިލިއެވެ. އޭނާއަށް ބަލައިލެވުނީ މުށިގަނޑު މަތީގައި އެނބުރޭން ފެށި ކުލަތަކަށެވެ. އަސާގަނޑުގެ ވަށައިގެން އެނބުރެމުން ދިޔަ ބޯޅަ ތަކަށެވެ. އަނެއްކާ ވެސް ހިމޭޝް އަސާގަނޑުން ޖަހައިލިއެވެ. އޭނާ އަވަސް ހަރަކާތްތަކަކާ އެކު ދުވެފައި ގޮސް ވަރުޖީންގެ ގައިގައި އަސާގަނޑުގެ ކޮޅު ޖައްސާލިއެވެ. ވަރުޖީންގެ ގައިގައި އަސާގަނޑުން ޖެހުނުތަން ކުދިކުދިވެގެން ހިމުން އަނދުނަށް ބަދަލުވެ މައްޗަށް އަރަންފެށިއެވެ. އެ ހަރަކާތް މުޅި ހަށިގަނޑަށް ފެތުރިގެން ދިޔައެވެ. އޭނާގެ އަތު ތެރޭގައި އޮތް އައިޝަމް ވެސް އަތުން ދޫވިއެވެ.\nހިމޭޝް ހުރީ ހުސިޔާރުވެގެންނެވެ. އޭނާ ގެނައި ކުއްލި ހަރަކާތަކާ އެކު އައިޝަމްގެ ގައިގައި ހިފައިލިއެވެ. އައިޝަމް ގެންގޮސް ސޯފާގައި ބާއްވާލިއެވެ. ހިމޭޝް ބަލައިލީ ވަރުޖީންއާ ދިމާއަށެވެ. އޭރު ވަރުޖީންގެ ހަށިގަނޑު އެކުގައި ހިމުން އަނދުނަށްވެ ވައިގެ ތެރެއަށް ފޭދިގެން ދިޔައެވެ.\nވަރުޖީންގެ ހަށިގަނޑު ގެއްލުނު އިރަށް މިކާޝްގެ ލޯ ހުޅުވާލިއެވެ. އޭނާ ކުއްލިއަކަށް ތެދުވިއެވެ. ސޯފާގައި އިށީނދެލަމުން ވަށައިގެން ބަލައިލިއެވެ. އޭރު އައިޝަމް އޮތީ ހޭނާރައެވެ. އައިރީންއާއި ނަޖުމާ އެކުގައި ދުއްވާގަތީ މިކާޝްއާ ދިމާއަށެވެ. (ނުނިމޭ)


ދޮގު ތުހުމަތެއް ކުރި ދެއަންހެނެއްގެ އަތުން 20މިލިއަން ޑޮލަރު ހޯދަން ޖަސްޓިން ބީބާރ ކޯޓަށް ދޮގު ތުހުމަތެއް ކުރި ދެއަންހެނެއްގެ އަތުން 20މިލިއަން ޑޮލަރު ހޯދަން ޖަސްޓިން ބީބާރ ކޯޓަށް\nދޮގު ތުހުމަތެއް ކުރި ދެއަންހެނެއްގެ އަތުން 20މިލިއަން ޑޮލަރު ހޯދަން ޖަސްޓިން ބީބާރ ކޯޓަށް\nޖިންސީ ގޯނާ ކުރިކަމަށްބުނެ ދޮގު ތުޙުމަތުތަކެއް ކުރި2މީހަކާދެކޮޅަށް ޒުވާން ލަވަކިޔުންތެރިޔާ ޖަސްޓިން ބީބާރ ދަޢުވާކޮށްފިއެވެ.\nޖަސްޓިން ބީބާރ ޖިންސީ ގޯނާކުރިކަމަށްބުނެ،2އަންހެނުންވަނީ އޭނާގެ މައްޗަށް ސޯޝަލް މީޑިއާގައި ބޮަޑެތި ތުހުމަތުތަކެއްކޮށްފައެވެ. މި ވާހަކަތަށް ފެންމަތިވީ މިމަހުގެ 20 ވަނަ ދުވަހު ޓުވިޓަރގައެވެ. މިކަމާގުޅިގެން ޖަސްޓިންވަނީ ހޮޓެލް ރިސިޕްޓްތަކަކާއި، އީމެއިލްތަކެއްގެ ސްކްރީން ޝޮޓްތަކެއް ސޯޝަލް މީޑިއާގައި ހިއްސާކޮށް، އޭނާއާއި ގުޅޭގޮތުން ފަތުރަމުންދަނީ އެއްވެސް ހަޤީޤަތެއްނެތް ވާހަކަތަކެއްކަމަށްބުނެ، އަމިއްލަ ދިފާޢުގައި ގިނަ ވާހަކަތަކެއް ހިއްސާކޮށްފައެވެ.\nއެމެރިކާގެ އޮންލައިން މެގަޒިނެއްކަމަށްވާ ޕިޗްފޯކުން ރިޕޯޓުކޮށްފައިވާގޮތުގައި ޕޮޕް ލަވަކިޔުންތެރިޔާ ޖަސްޓިން ވަނީ މި ދޮގު ތުހުމަތުތަކުގެ ސަބަބުން އޭނާއަށް ލިބުނު ގެއްލުމުގެ ބަދަލެއްގެ ގޮތުގައި 20 މިލިއަން ޑޮލަރު ހޯދުމަށް2އަންހެނަކާދެކޮޅަށް ދަޢުވާކޮށްފައެވެ. އަދި އެއީ ބަޔަކު މީހުން ގަސްތުގައި ރާވައިގެން އޭނާގެ އަބުރު ގަތިލާ، އާއްމުންގެ ސަމާލުކަން ހޯދުމަށްކޮށްފައިވާ ކަމެއްކަމަށާއި، އޭނާއާއި ދެކޮޅަށް ކޮށްފައިވާ ތުޙުމަތުތަކަކީ އަމިއްލައަށް ހަދަހަދައިގެން ފަތުރަމުންދާ ވާހަކަތަކެއްކަމަށާއި، އެއީ ބިރުދެއްކުމުގެ ގޮތުން ކުރަމުންދާ ކަމެއްކަމަަށްވެސް ދަޢުވާގައި ބުނެފައިވެއެވެ.\nމިމަހުގެ 20 ވަނަ ދުވަހު ޑެނީލް ކިޔާ މީހަކު ވަނީ 2014 ވަނަ އަހަރު ޖަސްޓިން ބީބާރ އޭނާއަށް ޖިންސީ ގޯނާކުރިކަމަށްބުނެފައެވެ. އޭރު އޭނާގެ އުމުރަކީ 21 އަހަރުކަމަށާއި ޖަސްޓިންގެ އުމުރަކީ 20 އަހަރުކަމަށް ބުނެފައިވެއެވެ. ޑެނީލްގެ ޕޯސްޓުގައި 2014 ވަނަ އަހަރު އޭނާއާއި އިތުރު ރައްޓެހިންތަކެއް ޓެކްސަސްގައި ހުއްޓާ ޖަސްޓިން އޭނާގެ ހޮޓަލަށް ދަޢުވަތުދީގެން ގެންގޮސް ޖިންސީގޯނާކޮށްފައިވާކަމަށް ތުހުމަތުކޮށްފައިވެއެވެ. މި ޕޯސްޓުގައި އޭނާގެ ރައްޓެހިންނާއި ގުޅޭ އެއްވެސް މަޢުލޫމާތެއް ޑެނީލް ހާމަކޮށްފައެއްނުވެއެވެ. ނަމަވެސް ޕޯސްޓްކުރިތާ ދުވަސްކޮޅެއްފަހުން އެ ޕޯސްޓާއި، ޓުވިޓަރ އެކައުންޓްވެސް ވަނީ ޑިލީޓްކޮށްލާފައެވެ.\nމިކަމާގުޅިގެން ޖަސްޓިން ބުނެފައިވަނީ ބަޔަކު ދޮގު ތުޙުމަތުތަކެއް އޭނާއާއި ގުޅޭގޮތުން ކުރުމަކީ އައު ކަމެއްނޫންކަމަށާއި، އޭނާގެ ކެރިއަރުގައި އެފަދަ އެތައް ކަމަކާއި ކުރިމަތިލާފައިވާކަމަށެވެ. އަދި އެކަންކަން އެހާ ސީރިއަސްކޮށް އޭނާ ނުނަގާކަމަށް ބުންޏެވެ. ނަމަވެސް މި މައްސަލައިގައި އަމިއްލަ ދިފާޢުގައި ނުކުންނަން ނިންމީ އޭނާގެ އަންހެނުން ހެއިލީ ބަލްޑިވް އާއި ލީގަލް ޓީމާއި ވާހަކަދެއްކުމަަށްފަހުކަމަށްވެސް ޖަސްޓިން ބުނެފައިވެއެވެ.


Raees aadheyhaa eku: Naakaamiyaabu viyas party dhookoh nulaa\nރައީސް އާދޭހާއެކު: ނާކާމިޔާބު ވިޔަސް ޕާޓީ ދޫކޮށް ނުލާ\nރިޔާސީ އިންތިހާބުގެ ކުރިން ކުޅުދުއްފުށީ އެއާޕޯޓް ހުޅުވުމަށް އެ ރަށަށް ކުރެއްވި ދަތުރުފުޅުގެ ތެރެއިން ބޯވާރޭގައި ރައްޔިތުންނާ މުހާތަބު ކުރައްވަނީ. -- ފޮޓޯ | ރައީސް އޮފީސް\nރިޔާސީ އިންތިހާބުގައި ނާކާމިޔާބުވިޔަސް އިދިކޮޅު ސިޔާސީ ޕާޓީއެއްގެ ގޮތުގައި ހަރަކާތްތެރިވާން ޖެހޭނެ ކަމަށާއި ޕާޓީ އިން އެއްވެސް ބޭފުޅަކު ވަކި ނުވުމަށް ރައީސް އަބްދުﷲ ޔާމީން އެދިވަޑައިގެންފި އެވެ.\nޕީޕީއެމް އިން ބޭއްވި "އާދަޔާ ހިލާފު" ގައުމީ ޖަލްސާ ނިންމާލުމަށް ފަހު ވާހަކަފުޅު ދައްކަވަމުން ރައީސް ޔާމީން ވިދާޅުވީ އިންތިހާބުގައި ދިމާވި ނާކާމިޔާބީއަށް ފަހު އެއްވެސް ބަޔަކު އުފާ ފާޅު ކުރާތަނެއް ނުފެންނަ ކަމަށެވެ. ޕީޕީއެމްގެ ސަޕޯޓަރުން ރަށްރަށުގައި ވެސް ކަރުނަ އޮއްސަމުންދާ ކަމަށް ރައީސް ވިދާޅުވި އެވެ. އެހެންކަމުން އެ ފަރާތްތަކުގެ ކައިރިޔަށް ގޮސް މަސައްކަތް އިތުރަށް ފޯރިއާއި ވަރުގަދަ ކަމާއެކުގައި ކުރަން ޖެހޭ ކަމަށާއި ކޮންގްރަސް އިން ނަގައިދޭ އެންމެ މުހިންމު ފިލާވަޅަކީ ވެސް ޕީޕީއެމްއަކީ ބަދަހި ޕާޓީއެއްގެ ގޮތުގައި އޮންނަން ޖެހޭ ތަނެއް ކަމަށް ރައީސް ޔާމީން ވިދާޅުވި އެވެ.\nއެހެންކަމުން އިންތިހާބުން ނާކާމިޔާބުވުމުން އެކަމާ ހެދި ހިތަށް އަންނަ ނުތަނަވަސްކަމުގެ ސަބަބުން އެއަށް ވުރެ ބޮޑެތި ގޯސްތަކަށް އަރައިގަންނަ ބަޔަކަށް ނުވުމަަށް ރައީސް ޔާމީން މިރޭ ނަސޭހަތް ދެއްވި އެވެ. ބަދަހި ސަފުތަކާއެކުގައި ކުރިޔަށް ދެވޭނީ އެގޮތަށް މަސައްކަތްކޮށްގެން ކަމަށާއި ޕާޓީ ދޫކޮށް ނުދިޔުމަށް އެދިވަޑައިގަންނަވާ ކަމަށް ރައީސް ޔަމީން ވިދާޅުވި އެވެ.\n"މިއަދު ލޮލުން ކަރުނަ ވެއްޓޭ އިރު ވެސް އަޅުގަނޑު ދަންނަވަން ބޭނުން ވަނީ މިއީތޯއޭ އަޅުގަނޑުމެން ކަންތައްތައް ކުރަންވާ ގޮތަކީ، މި އަޒުމާއި ހިތްވަރުގައި އަޅުގަނޑުމެންނާއެކުގައި ތިއްބަވާ އެއްވެސް ބޭފުޅަކު މި އޮޑިން ފުންމާ ނުލައްވާ، އަޅުގަނޑުމެންގެ އޮޑިއަކީ އިރާދަކުރެއްވީއާ މި ހުރިހާ ކަމަކާ އެކުގައި ވެސް މި ހުރިހާ ބިޔަ ރާޅުތައް ފަތަހަކޮށްފައިވެސް ސަލާމަތުގެ އައްސޭރިއަށް ދިވެހިރާއްޖޭ ގެންދާނީ ހަމަ މި އޮޑި ކަފު ޖަހައިގެން، އެކަމުގައި ތިބޭފުޅުން ތިއްބަވާ،" ރައީސް\nޔާމީން ވިދާޅުވި އެވެ.\nރައީސް ވިދާޅުވީ ސަރުކާރު ބަދަލުވުމުން ބައެއް ފަރާތްތަކުގެ ވަޒީފާތައް ވެސް ނެތި ހިނގައިދާނެ ކަމަށާއި އެއީ އިންތިހާބަކަށް ފަހު އެކަންތައް އޮންނަ ގޮތް ކަމަށެވެ. ނަމަވެސް ޕީޕީއެމްގައި އިހުލާސްތެރިކަމާއެކުގައި މަސައްކަތް ކުރާ މީހުން އެ ޕާޓީ ދޫކޮށްލުމުން އެއްވެސް ހައްލެއް ނުލިބޭނެ ކަމަށާއި އެހެންކަމުން ހިތުގައި ޕާޓީއަށާއި ގައުމަށް އޮންނަ ލޯބި ބަދަލު ނުކުރުމަށް އެދިވަޑައިގަންނަވާ ކަމަށް ރައީސް ޔާމީން ވިދާޅުވި އެވެ.\nމިދިޔަ ފަސް އަހަރު ދުވަސް ނިމިގެން ދިޔައީ ވަރަށް ހިތްދަތިކަމާއެކުގައި ކަަމަށް ރައިސް ޔާމީން ވިދާޅުވި އެވެ. ދެން އިތުރަށް ޕީޕީއެމްގެ މަޖިލީސް މެންބަރުންނާއި ވަޒީރުން، ޕާޓީގެ އޮޑިން ފުންމާލައިފި ނަމަ އެ ގެއްލުން ތަހަންމަލެއް ނުކުރެވޭނެ ކަމަށާއި އެކަން ނުކުރަން ނަސޭހަތްތެރިވާ ކަމަށް ވެސް ރައީސް ޔާމީން ވިދާޅުވި އެވެ.\n"[މެންބަރުން ޕާޓީ ދޫކުރަން] ފައްޓަވައިފި ކަމަށް ވަންޏާ އެންމެ ފުރަތަމަ މަސައްކަތް ހުއްޓާލާފައި ގެއަށް ދާން އެންމެ ފަސޭހާ މީހަކަށް ވާނީ އަޅުގަނޑު، އެންމެ ފުރަތަމަ ފައިލް ލައްޕާލާފައި ގެއަށް ގޮސް އާއިލާއާ އެކީ ގިނަ ވަގުތު ހޭދަ ކުރަން އެންމެ ވަގުތު ބޭނުންވާނެ މީހަކަށް ވާނީ އަޅުގަނޑު، އެހެންވެ އަޅުގަނޑު އެ އުސޫލުންް ކަންތައްކޮށްފި ނަމަ އަޅުގަނޑުމެންގެ ޕާޓީއެއް ނޯންނާނެ، އިދިކޮޅު ޕާޓީއެއްވެސް ނޯންނާނެ،"\nރައީސް އިތުރަށް ވިދާޅުވީ ރާއްޖޭގެ ތަރައްގީއާއި ހަމަޖެހުމަށް މަސައްކަތް ކުރުން ރައްޔިތުންގެ ބަހާއެކު އެހެން ބައެއްގެ އަތަށް ދޫކޮށްލާފައިވާ ކަމަށެވެ. ދެން އެކަންކަމަށް ފާރަވެރިވާން ޖެހޭނީ ޕީޕީއެމް އިން ކަމަށް ރައީސް ވިދާޅުވި އެވެ. އަދި ޒިންމާދާރު ބޮޑު އިދިކޮޅު ޕާޓީއެއްގެ ގޮތުގައި ހަރަކާތްތެރިވާނެ ކަމަށާއި މައްސަލަތައް ހައްލު ކުރުމަށް މުޒާހަރާތަކަށް ވެސް ނިކުންނަ ބަޔަކަށް ޕީޕީއެމް އިން ވާނެ ކަމަށް ރައީސް ޔާމީން ވިދާޅުވި އެވެ.\nޕީޕީއެމްގެ ފުރަތަމަ ކޮންގްރަސް ބޭއްވީ 11،000 މެންބަރުންނާއެކުގައި ކަމަށާއި މިއަދު 70،000 މެންބަރުން ތިބި ކަމަށް ރައީސް ޔާމީން ވިދާޅުވި އެވެ. އަދި ކުރިޔަށް އޮތް ދޮޅު އަހަރުގެ ތެރޭގައި އެއަށް ވުރެ ވަރުގަދަ ޕާޓީއަކަށް ވެގެން ބޮޑު ކޮންގްރަސްއެއް ބާއްވާނެ ކަމަށް ވެސް ރައީސް ޔާމީން ވިދާޅުވި އެވެ.\nރައީސް އަބްދުﷲ ޔާމީން ޕީޕީއެމް އިދިކޮޅު ފަރާތްތައް


Fenaai current bill dhakkan Guest House thakah lui dheefi | Mihaaru\nވިޔަފާރި / ގެސްޓް ހައުސް\nފެނާއި ކަރަންޓް ބިލު ދައްކަން ގެސްޓްހައުސްތަކަށް ލުއި ދީފި\nވ.ކެޔޮދޫގެ ގެސްޓްހައުސ ްއެއް--ފޮޓޯ:ފޭސްބުކް\n24 ޖުލައި 2020 - 18:32\nފެނާއި ކަރަންޓް ބިލްތައް ދެއްކުމުގައި ގެސްޓްހައުސްތަކަށް ލުއިތަކެއް ދީފި އެވެ.\nގެސްޓް ހައުސް އެސޯސިއޭޝަން އޮފް މޯލްޑިވްސް (ޖީއޭއެމް) އިން ބުނީ ކޮވިޑް-19އާ ހެދި ގެސްޓްހައުސްތަކުގެ ހިދުމަތް ހުއްޓާލުމާ ގުޅިގެން ގިނަ ވިޔަފާރިތަކަށް ބޮޑު ގެއްލުމެއް ލިބިފައިވާ ކަމަށެވެ. ގެސްޓްހައުސްތަކަށް ކުރިމަތިވެފައިވާ މާލީ ގޮންޖެހުންތަކުގެ ސަބަބުން ކަރަންޓް ބިލްތަކާއި ފެން ބިލްތައް ނުދެއްކި ފުނިޖެހި ފައިސާގެ އަދަދު ވަނީ ބޮޑުތަނުން އިތުރުވެފަ އެވެ.\nމިކަން ގެސްޓްހައުސް އެސޯސިއޭޝަނުން ވަނީ ޓޫރިޒަމް މިނިސްޓްރީގެ ސަމާލުކަމަށް ގެނެސްފަ އެވެ. ފެން ބިލްތަކުގެ ތެރެއިން މިދިޔަ އަހަރުގެ ޑިސެމްބަރު މަހުން ފެށިގެން މި އަހަރުގެ ޖުލައި މަހުގެ ނިޔަލަށް ނުދައްކާ ހުރި ބިލްތައް މި އަހަރުގެ ނޮވެމްބަރު މަހުން ފެށިގެން ހަ މަހަށް ބަހާލައިގެން ދެއްކޭނެ އިންތިޒާމުތައް ހަމަޖައްސައިދިނުމަށް ސްޓެލްކޯ އާއި ފެނަކަ އާއި އެމްޑަބްލިއުއެސްސީން އެއްބަސްވެފައިވާ ކަމަށް ގެސްޓްހައުސް އެސޯސިއޭޝަނުން ބުންޏެވެ.\nމިގޮތަށް ބަހާލައިގެން ބިިލްތަކަށް ފައިސާ ދައްކަން ބޭނުންވާ ގެސްޓްހައުސްތަކުން ސްޓެލްކޯ އާއި ފެނަކަ އަދި އެމްޑަބްލިއުއެސްސީއާ ގުޅައިގެން ކުރިއަށް ގެންދިއުމަށް ގެސްޓްހައުސް އެސޯސިއޭޝަނުން އެދެ އެވެ.\nކޮވިޑް-19 އާ ގުޅިގެން ޓޫރިޒަމް ދާއިރާ ހުއްޓިފައި އޮތުމަށް ފަހު ރިސޯޓުތައް ހުޅުވާލީ މި މަހު އެވެ. އަންނަ މަހު ގެސްޓްހައުސްތައް ވެސް ޓޫރިސްޓުންނަށް ރައްކާތެރިކަމުގެ ވަކި ހާއްސަ ފިޔަވަޅުތަކަކާ އެކު ހުޅުވައިލާނެ އެވެ.\nސަރުކާރުގެ އަމާޒަކީ މިއަހަރު ގާތްގަނޑަކަށް ނުވަލައްކަ އެއްހާ ޓޫރިސްޓުން ރާއްޖެ ގެނައުމެވެ.\nޓޫރިސްޓުން ގެސްޓް ހައުސް\nކޮވިޑް-19އާ ހެދި ގެސްޓްހައުސްތަކުގެ ހިދުމަތް ހުއްޓާލީމާ ކޮން ކަރަންޓް/ފެން ބިލެއްހޭ އޮންނާނީ؟


Firihenun Anhenunnai Dhimaalah Belumah Dhuvaalehgge Mahchah 43 Minutes Heydha Kurey ފިރިހެނުން އަންހެނުންނާއި ދިމާލަށް ބެލުމަށް ދުވާލެއްގެ މައްޗަށް 43 މިނެޓް ހޭދަކުރޭ – Huvadhoo News Firihenun Anhenunnai Dhimaalah Belumah Dhuvaalehgge Mahchah 43 Minutes Heydha Kurey Huvadhoo News\nފިރިހެނުން އަންހެނުންނާއި ދިމާލަށް ބެލުމަށް ދުވާލެއްގެ މައްޗަށް 43 މިނެޓް ހޭދަކުރޭ\nމަގުމަތިން ހިގައިފައި ދާއިރު ރީތި އަންހެން ކުއްޖަކު ފެނިއްޖެނަމަ ފިރިހެނުންގެ ނަޒަރު އެ އަންހެނެކާއި ދިމާލަށް ހުއްޓެއެވެ. ބައެއްފަހަރު ފަސްއެނބުރި ބަލައިހަދައެވެ. މިގޮތަށް އަންހެން ކުދިންނަށް ފިރިހެނުން ނަޒަރު ހިންގާއިރު އެކަނބަލުންގެ ހަށިގަނޑުގެ ހުރިހާ ތަނަކަށް ބަލައެވެ. ދިރާސަތަކުން ދައްކާ ގޮތުގައި އެންމެ ގިނައިން ފިރިހެނުން ބަލައި އުޅެނީ ލޫޅާފަތި ސަމައްތަރުހެޔޮ އަންހެނުންނަށެވެ.\nމިއީ ފިރިހެނުންގެ ކިބައިގައިވާ ފިތުރަތުގެ ސިފައެކެވެ . ދިރާސާކުރާ ފަރާތްތަށް ބުނާ ގޮތުގައި ފިރިހެނުން ދުވާލެއްގެ މައްޗަށް ތަފާތު 10 އަންހެނުންނަށް ބެލުމަށް 45 މިނެޓް ހޭދަކުރެއެވެ.\nފޫހިކަމެއްނެތި ފިރިހެނުން ޖިންސުންލަތީފުންނަށް ބަލައި އުޅެނީ ” ދަ މޭލް ބުރެއިން” ގައި ވާގޮތުން އަންހެން ކަނބަލުންނަށް ބެލުމަކީ ފިރިހެނުން ގައިގައި ފިތުރަތުގެ ގޮތުން ލައްވާފައިވާ ސިފައެކެވެ. އެއީ ފިރިހެނުން ގައިގައި ލައްވާފައިވާ ފިރިހެންވަންތަ ކަމުގެ ސަބަބެވެ. ހަޤީގަތުގައި ފިރިހެނުންނަށް މިކަން ކުރެވެނީ ބޭއިޙުތިޔާރުގައެވެ\nމި ފޮތުގައި ބުނާގޮތުން ފިރިމީހާ ހިލޭ ޖިންސުންލަތީފުންނަށް ބެލުމުން އެކަމާއި އަނބިމީހާ މާޔޫސްވެ ގެން އުޅޭކަށް ނުޖެހެއެވެ. އެއީ އޭނާ ބަލައިލާ ކޮންމެ އަންހެނެކާއި އެކީ ގުޅުމެއް އުފައްދާކަށް ނޫޅޭނެއެވެ. އަދި މިކަމަކީ ފިރިހެނުންނަށް ބޭއިޙުތިޔާރުގައި ކުރެވޭ ކަމެކެވެ. ފިރިހެނުން ހިލޭ އަންހެނުންނާއި ދިމާލަށް ބަލައި އުޅެނީ އަންހެނުން ހިލޭ ފިރިހެނުންނާއި ދިމާލަށް ބަލައި އުޅޭ ގޮތަކަށް ނޫނެވެ\n“ދަ މޭލް ބުރެއިން” މިފޮތް ލިޔުއްވެވި ބޭފުޅާ އަކީ ލުއިން ބްރިޒެންޑީން ނަމަކަށްކިޔާ އަންހެން ބޭފުޅެކެވެ. އޭނާއަކީ ސައިކޮލޮޖިސްޓެކެވެ. އޭނާ ވަނީ ”ދަ ފީމޭލް ބުރެއިން” ނަމަކަށް ކިޔާ ފޮތެއްވެސް ލިޔުއްވާފައެވެ.


ކުދި އަދި މެދުފަންތީގެ ވިޔަފާރިތަކަށް ލޯނަށް އެދުމުގެ ފުރުސަތު ހުޅުވާލައިފި | Sandhaanu\nކުދި އަދި މެދުފަންތީގެ ވިޔަފާރިތަކަށް ލޯނަށް އެދުމުގެ ފުރުސަތު ހުޅުވާލައިފި\nކުދި ފަންތިއާއި މެދުފަންތީގެ ވިޔަފާރިތަކަށް އެހީވުމަށް ސަރުކާރުން އިއުލާންކުރި ހާއްސަ ލޯނު ސްކީމަށް އެދުމުގެ ފުރުސަތު ހުޅުވާލައިފި އެވެ.\nސަރުކާރުން އިއުލާންކޮށްފައިވާ އައު އިކޮނޮމިކް ރިލީފް ޕެކޭޖްގެ ދަށުން މި ލޯނުދޫކުރަނީ ބެންކް އޮފް މޯލްޑިވްސް މެދުވެރިކޮށެވެ.\nމި ލޯނު ދޫކުރުމުގެ އެންމެ ބޮޑު އެއް ބޭނުމަކީ ކޮވިޑް-19އާ ގުޅިގެން ރާއްޖޭގެ އިގްތިސާދަށް ކުރަމުންދާ ނޭދެވޭ އަސަރުގެ ސަބަބުން ކުދި ވިޔަފާރިތަކާއި މެދުފަންތީގެ ވިޔަފާރިތަކަށް ކުރިމަތިވާ ހީނަރުކަމަށް ހައްލެއް ގެނައުމަށް އެހީތެރިވުންކަމަށްސަރުކާރުންބުނެއެވެ.\n“މިއީ ރާއްޖޭގެ އުފެއްދުންތެރިކަން އިތުރުކުރުމަށާއި، އިޤްތިސާދުގެ ވިލުންވެރިކަން އިތުރުކުރުމަށް ވިޔަފާރިތަކަށް އެހީތެރިވުމަށް ހުޅުވާލައިފައިވާ ސްކީމެއް” ފިނޭންސް މިނިސްޓަރ އިބްރާހިމް އަމީރު ވިދާޅުވިއެވެ.\nއަމީރު ވިދާޅުވީ ލޯނު ދޫކުރާނީ ރަހުނަކާ ނުލައި %6 އިންޓަރެސްޓް ރޭޓުގައި،4އަހަރުން އަނބުރާ ދައްކާ ގޮތަށް ކަމަށާ އަދި ގިނަވެގެން 12 މަސް ދުވަހުގެ ގްރޭސް ޕީރިއަޑެއް ހިމެނޭ ގޮތަށްކަމަށެވެ.\nސަރުކާރުން އިއުލާންކޮށްފައިވާ އައު އިކޮނޮމިކް ރިލީފް ޕެކޭޖްގެ ދަށުން، ބެންކް އޮފް މޯލްޑިވްސް މެދުވެރިކޮށް ދޫކުރާ އިކޮނޮމިކް ސްޓިމިއުލަސް ލޯނަށް އެދުމުގެ ފުރުސަތު މިހާރުވާނީ ހުޅުވާލައިފައި. މިއީ ރާއްޖޭގެ އުފެއްދުންތެރިކަން އިތުރުކުރުމަށާއި,\n— Ibrahim Ameer (@iameeru) June 17, 2021\nމި ސްކީމްގެ ދަށުން ލޯނަށް އެދި ހުށަހަޅާ ފޯމުތައް މިމަހުގެ 20 ވަނަ ދުވަހުން ފެށިގެން ބަލައިގަންނާނެކަމަށް ބީއެމްއެލްއިން ބުނެއެވެ. ބީއެމްއެލްއިން ބުނީ ކޮވިޑް-19، އިކޮނޮމިކް ސްޓިމިއުލަސް ލޯނު މެދުވެރިކޮށް 10 މިލިއަން ރުފިޔާ އާ ހަމަޔަށް އެދި ލޯނަށް ހުށަހެޅޭނެކަމަށެވެ.\nސަރުކާރުން އެޅި ހާއްސަ ފިޔަވަޅެއްގެ ގޮތުން ކެފޭ ރެސްޓޯރަންޓް، ޖިމް އަދި ސެލޫންތައް ވަނީ ބަންދުކޮށްފައެވެ.\nކޮވިޑް19 ގެ ސަބަބުން ވިޔަފާރިތަކަށް ދިމާވި މާލީ ދަތިތަކުން އަރައިގަތުމަށް މީގެ ކުރިންވެސް ސަރުކާރުން ވަނީ “ކޮވިޑް-19 ރިކަވަރީ ލޯނު ސްކީމް”ގެ ނަމުގައިވެސް ލޯނު ދޫކޮށްފައެވެ.\nފިނޭންސް މިނިސްޓްރީން އާންމުކޮށްފައިވާ ތަފާސް ހިސާބުތައް ދައްކާގޮތުން މިއަހަރުގެ އޭޕްރީލް މަހުގެ ނިޔަލަށް އެސްއެމްއީ ބޭންކުން ވިޔަފާރިތަކަށް އެހީތެރިވުމަށް މި ޕެކޭޖްގެ ދަށުން 341.5 މިލިއަން ރުފިޔާ ވަނީ ދޫކޮށްފައެވެ. އަދި އަމިއްލަ ވިޔަފާރިތަކަށް 19.8 މިލިއަން ރުފިޔާ ވަނީ ދޫކޮށްފައެވެ.


Hanimaadhoo mubaaraathuge furathama molhu hoadhi iru Ihavandhoo aa Kulhudhuffushi ehvaru vehje\nމިއަދު ކުޅުދުއްފުއްޓާއި އިހަވަންދޫ ބައްދަލުކުރި މެޗުގެ ތެރެއިން--ފޮޓޯ:ޖައުފަރު އަލީ\nހަނިމާދޫ މުބާރާތުގެ ފުރަތަމަ މޮޅު ހޯދިއިރު އިހަވަންދޫއާ ކުޅުދުއްފުށި އެއްވަރުވެއްޖެ\nފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް)އިން އިންތިޒާމުކޮށްގެން ކުރިއަށްގެންދާ ދިވެހި ޕްރިމިއާ ލީގުގެ ކޮލިފިކޭޝަން ނޯތް ލީގުގެ ތިންވަނަ މެޗުގައި ނެއްލައިދޫ ބަލިކޮށް މުބާރާތުގެ ފުރަތަމަ މޮޅު ހަނިމާދޫ ހޯދިއިރު ކުޅުދުއްފުއްޓާއި އިހަވަންދޫ ބައްދަލުކުރި މެޗު އެއްވަރުވެއްޖެ އެވެ.\nމިއަދު ހަވީރު އަމިއްލަ ދަނޑުގައި ހަނިމާދޫއިން ވަނީ3- 1 ން ނެއްލައިދޫ ބަލިކޮށްފަ އެވެ. ހަނިމާދޫ ވަނީ މުބާރާތުގެ ފުރަތަމަ ދެމެޗުން ބަލިވެފަ އެވެ. މިއަދުގެ މެޗުގައި ފުރަތަމަ ލަނޑު ޖަހާ ލީޑު ނެގީ ވެސް ހަނިމާދޫއިންނެވެ. މިލަނޑު އެޓީމަށް ޖަހައިދިނީ މެޗުގެ 22 ވަނަ މިނެޓުގައި އާސިފް ސަލީމް (އާސިއްޕެ) އެވެ.\nމެޗުގެ ފުރަތަމަ ހާފު ނިމުމުގެ ކުރިން ހަނިމާދޫއިން ވަނީ އިތުރު ދެލަނޑު ޖަހާ ލީޑު ފުޅާކޮށްފަ އެވެ. އެޓީމުގެ ދެވަނަ ލަނޑު 43 ވަނަ މިނެޓުގައި ޖަހައިދިނީ އަލީ އާމިރެވެ. އަދި3ވަނަ ލަނޑު ފުރަތަމަ ހާފުގެ އިތުރުވަގުތުގެ ދެވަނަ މިނެޓުގައި ޖަހައިދިނީ އާސިއްޕެ އެވެ.\nހަނިމާދޫ ޓީމުގެ ފަރާތުން މިމެޗުގައި މޮޅު ކުޅުމެއް ފެނިގެންދިޔަ އެވެ. މެޗުގައި ނެއްލައިދޫއިން ޖެހި ހަމައެކަނި ގޯލު ދެވަނަ ހާފުގެ ކުރީކޮޅު އެޓީމަށް ޖަހައިދިނީ އެޓީމުގެ ޖޯޒީ ނަމްބަރު 26 އަލީ ޝަހީން އެވެ.\nމިއަދު ކުޅެވުނު އަނެއް މެޗުގައި ދިއްދޫ ފުޓްބޯޅަ ދަނޑުގައި ކުޅުދުއްފުށީގެ ޒިގްޒެގް ވަނީ އިހަވަންދޫގެ ކުލަބް ޕޯލްސްޓަރއާ އެއްވަރުވެފަ އެވެ. މިމެޗުގައި ދެޓީމުގެ ފަރާތުން ވެސް ވާދަވެރި ކުޅުމެއް ފެނިގެންދިޔަ އެވެ. މެޗުގައި ފުރަތަމަ ލަނޑު ޖަހާ ލީޑު ނެގީ ޒިގްޒެގުންނެވެ. މިލަނޑު މެޗު ފަށައިގެން 14 ވަނަ މިނެޓުގައި ކާމިޔާބުކުރީ ޒިގްޒެގުގެ އިތުބާރު ފޯވާޑް ޒައިދު އެވެ.\nމެޗުގައި ކުލަބް ޕޯލްސްޓަރއިން ޖެހި ހަމައެކަނި ލަނޑަކީ މެޗުގެ 72 ވަނަ މިނެޓުގައި ލިބުނު ޕެނަލްޓީއަކުން އެޓީމުގެ މުހައްމަދު ފާރިޝް އިބްރާހިމް ކާމިޔާބުކޮށްދިން ލަނޑެކެވެ.\nމުބާރާތުގައި އަންނަ ބުދަ ދުވަހު އަމިއްލަ ދަނޑުގައި ދިއްދޫއިން ނެއްލައިދޫއާ ދެކޮޅަށް ނުކުންނައިރު ހަނިމާދޫއިން ނުކުންނާނީ އިހަވަންދޫއާ ދެކޮޅަށެވެ. ކުޅުދުއްފުށިން ދެން އެންމެ އަވަހަށް މެޗެއް ކުޅޭނީ މިމަހުގެ 24 ވަނަ ދުވަހު ދިއްދޫ ދަނޑުގައި ދިއްދޫއާ ދެކޮޅަށެވެ.\nވާދަވެރި ކުޅުމަކާއެކު ދިއްދޫއިން ހަނިމާދޫ ބަލިކުރިއިރު ކުޅުދުއްފުއްޓަށް ވެސް މޮޅެއް\nދިއްދޫއިން ފަސޭހަކަމާއެކު އިހަވަންދޫ ބަލިކުރިއިރު ނެއްލައިދޫ އަތުން ހަނިމާދޫއަށް މޮޅެއް


Grande balikoh Maziya lead fulhaa kohfi\nގުރާންޑޭ ބަލިކޮށް މާޒިޔާ ލީޑް ފުޅާ ކޮށްފި\nމާޒިޔާގެ ކުޅުންތެރިން އުފާ ކުރަނީ\nދަ ގުރާންޑޭ ސްޕޯޓްސް ކުލަބުގެ މައްޗަށް 5-0 ގެ ތަފާތު ބޮޑު ނަތީޖާ އަކުން މޮޅުވެ، ތާވަލުގެ އެއް ވަނައިގައި މާޒިޔާއިން ހަ ޕޮއިންޓަށް ލީޑު ފުޅާ ކޮށްފި އެވެ.\nމާޒިޔާ އާއި މިއަދު ޓީސީ އަތުން މޮޅުވެ އަލުން ދެ ވަނަ މަގާމަށް ދިޔަ ކުލަބު ވެލެންސިއާ އާ ދެމެދު ހަ ޕޮއިންޓްގެ ތަފާތު ހުރީ މާޒިޔާއިން 21 ޕޮއިންޓް ހޯދުމުންނެވެ. މިއަދު ޓީސީ އަތުން 2-0 ން ހޯދި މޮޅާއެކު ވެލެންސިއާ ދެ ވަނައިގައި އޮތީ 15 ޕޮއިންޓް ހަމަ ކޮށްގެންނެވެ. ވެލެންސިއާ އާއި ދަ ގުރާންޑޭއަށް ވެސް ޕޮއިންޓް ލިބިފައި ވަނީ އެއްވަރަކަށެވެ. ވެލެންސިއާ އަށް ކުރި ލިބެނީ ފައިދާ ގޯލްގެ ތަފާތުންނެވެ.\nމާޒިޔާގެ ފުރަތަމަ ގޯލް މެޗުގެ ނުވަ ވަނަ މިނެޓްގައި ކާމިޔާބު ކުރީ ހަމްޒާ މުހައްމަދު (ހަމްޕް) އެވެ. އައިސަމް އިބްރާހިމް (ޓޯނީ) ދިން ބޯޅައަށް އޭރިއާގެ ކަނާދިމާލުން އަރައި ހަމްޕް ފޮނުވާލުމުން އެބޯޅަ ގޯލަށް ވާނީ ގުރާންޑޭގެ ކީޕަރު އިޔާން އަތުގައި ޖެހިފައި މިސްރާބު އޮޅިގެން ގޮހެވެ. ޓޯނީ ދިން ބޯޅައަށް ހަމްޕް މަސައްކަތް ކުރިއިރު އޭނާ އޮފްސައިޑް ވެފައިވާ ކަމަށް ގުރާންޑޭގެ ކުޅުންތެރިން އެޕީލްވެސް ކުރި އެވެ. އެހެންނަމަވެސް ރެފްރީ ވަނީ ގޯލެއް ކަމަށް ނިންމާފަ އެވެ.\nމާޒިޔާގެ ދެ ވަނަ ލަނޑު ކޯނޭލިިއަސް ސްޓްވާޓް (ކޯނޭ) ކާމިޔާބު ކުރީ ހަމްޕް ތަނަވަސް ކޮށްދިން ފުރުސަތަކުންނެވެ. މާޒިޔާގެ ހާފުގެ ތެރޭގައި ހުރެފައި ހަމްޕް ތިރިތިރިން ދިން ބޯޅަ ލިބުނީ ގުރާންޑޭގެ ހާފުގެ މެދެއްހާ ހިސާބުގައި ހުރި ކޯނޭ އަށެވެ. އޭނާ ފަހަތުގައި ވިއްދާފައި ހުރި ގުރާންޑޭގެ ޑިފެންޑަރު ރުސްލާން ކައިރިން ވެސް ނައްޓާލާފައި ސްޕީޑް ބޭނުން ކޮށްގެން ބޯޅަ ހިފައިގެން ވަދެ ކޯނޭ ވަނީ ގޯލްގެ ތިރީ ކަނަށް ބޯޅަ ވައްދާލާފަ އެވެ.\nމާޒިޔާގެ ތިން ވަނަ ލަނޑު ހަމްޕް އަށް ކާމިޔާބު ވީ ގުރާންޑޭގެ ކީޕަރު އިޔާންއަށް ހެދުނު ބޮޑު މިސްޓޭކަކުންނެވެ. މުހައްމަދު އިރުފާން (އިރޭ) ގުރާންޑޭގެ ހާފުގެ ތެރެއިން އަރިމަތީގައި ހުރި ހަމްޕް އަށް ދިން ބޯޅަ ކޮންޓްރޯލް ކުރުމަށް ފަހު އޭރިއާ ފަސް ފޫޓެއް ހައި ދުރުން ހަމްޕް ފޮނުވާލި ބާރު ބޯޅަ ދިފާއު ކުރަން އުޅުމުގެ ތެރޭގައި އިޔާން އަތުގައި ޖެހިފައި އެ ބޯޅަ ވެއްޓުނީ ގޯލްގެ އެތެރެއަށެވެ. އިޔާންގެ ގޯހަކުން އެ ގޯލް ވަން ނަމަވެސް އޭނާ ވަނީ ދެ ވަނަ ހާފުގައި ރަނގަޅު ސޭވްތަކެއް ކޮށްފަ އެވެ.\nމާޒިޔާގެ ހަތަރު ވަނަ ލަނޑު ކާމިޔާބު ކުރީ ހުސައިން ނިހާން (ނިހާޓް) އެވެ. މާޒިޔާއިން ނެގި ކޯނަރު ލިބުނީ ގޯލްގެ އަރިމަައްޗަށް ވާ ގޮތަށް ހުރި ކޯނޭ އަށެވެ. ގޯލްގެ ކުރިމައްޗަށް އޭނާ ނަގައިދިން ބޯޅައިގައި ޕޓާ ޕްލަނިޗް ފައިން ފަހަތަށް ކޮށްޕާލި އެވެ. އެ ބޯޅަ އެއްފަހަރުން ޖަހައި ނިހާޓް ވަނީ ގޯލްގެ ކަނަށް ވައްދާލާފަ އެވެ.\nމާޒިޔާގެ ފަސް ވަނަ ލަނޑު، ކޯނޭ ކާމިޔާބު ކުރީ އިބްރާހިމް މަހްދީ ހުސައިން (ހަބޭސް އިއްބެ) ތަނަވަސް ކޮށްދިން ފުރުސަތެއްގަ އެވެ. އަމިއްލަ ހާފުގެ ތެރެއިން އިއްބެ ބޯލަ ދިނީ ކޯނޭ ބޯޅައަށް ހުސްވާނެ ކަން އެނގިގެންނެވެ. ކޯނޭއަށް ބޯޅަ ލިބުނަ ނުދޭން ކީޕަރު އިޔާންވެސް އޭރިއާގެ ބޭރަށް ނުކުތެވެ. އެހެން ނަމަވެސް ކޯނޭ ވަނީ އޭނާގެ ބޮލުން ބޯޅަ ކޮންޓްރޯލް ކޮށްލައި ބޯޅަ ހިފައިގެން އޭރިއާގެ ތެރެއަށް ވަދެ ހުހަށް އޮތް ގޯލްގެ ތެރެއަށް ބޯޅަ ވައްދާލާފަ އެވެ.\nދެ ވަނަ ހާފގެ ކުރީ ކޮޅުގައި ކޯނޭއަށް ރަނގަޅު ފުރުސަތެއް ލިބުނެވެ. މާޒިޔާގެ ޓޯނީ ދިން ބޯޅަ ހިފައިގެން އޭރިއާ ތެރެއަށް އަރައި، ކީޕަރު އިޔާން ކަޓުވާލުމަށް ފަހު އޭނާ ފޮނުވާލި ބޯޅަ ޑިފެންޑަރު ގާސިމް ޝަމާމް ދިފާއު ކުރީ ގޯލް ލައިން މަތިންނެވެ.\nމާޒިޔާ ދަ ގްރާންޑޭ ސްޕޯޓްސް ކްލަބް ދިވެހި ޕްރެމިއާ ލީގް\nފަހު ވަގުތު ގުރާންޑޭއިން މާޒިޔާއާ ހުއްޓުވައިފި\nހާލަތު ބަދަލުވިޔަސް މާޒިޔާ ޗެލެންޖު ކުރާނެ


Mujuthamauge amaankan gehlli Failed state akah vehhjje - Dr. jameel\nދިވެހި މުޖުތަމަޢުގެ އަމާންކަން ގެއްލި ފެއިލްޑް ސްޓޭޓަކަށް ވެއްޖެ ކަމަށް ކުރީގެ ނައިބު ރައީސް އަދި މަޝްހޫރު ގާނޫނީ ވަކީލް ޑރ. މުހައްމަދު ޖަމީލް އަހުމަދު ވިދާޅުވެއްޖެއެވެ.\nހުޅުމާލޭ ދެވަނަ ފިޔަވަހީގެ ބީޗުން ރަހީނުކޮށް އިހާނެތިކޮށް މަރާލާފައިވާ އުމުރުން 10 އަހަރުގެ ކުއްޖަކު ފެނުމާއި ގުޅިގެން ކުރެއްވި ޓްވީޓެއްގައި، ޕީޕީއެމްގެ އެޑްވައިޒަރ ޑރ. ޖަމީލް ވިދާޅުވީ، ފަސްޖެހުމެއް ނެތި މިފަދަ ބޮޑެތި ކުއްތައް އާންމުވެއްޖެ ކަމަށާއި އަދި ތަހުގީގުގައި މައްސަލަ ބަލާ ކޯޓުތަކުގެ އިހުމާލުވެސް ބޮޑު ކަމަށެވެ.\nއަނެއްކާވެސް ހިތާމަވެރި މަރެއް. މިހާރު ފަސްޖެހުމެއް ނެތި މިފަދަ ބޮޑެތި ކުށްތައް ޢާންމު ވެއްޖެ. ތަހުޤީޤާއި ކޯޓުތަކުގެ އިހުމާލު ވެސް ބޮޑު. އިންޞާފު ނުލިބޭ އެތައް މަރެއްގައި ރާއްޖޭގެ ޖިނާއީ ޢަދުލުގެ ނިޒާމު ވާގިނެތިފައި. މުޖުތަމަޢުގެ އަމާންކަން ގެއްލި ފެއިލްޑް ސްޓޭޓަކަށް ވެއްޖެ https://t.co/pNTLtJpc4a\n— Mohamed Jameel Ahmed (@MJameelAhmed) June 22, 2021\n” އަނެއްކާވެސް ހިތާމަވެރި މަރެއް. އިންސާފު ނުލިބޭ އެތައް މަރެއްގައި ރާއްޖޭގެ ގިނާއީ އަދުލުގެ ނިޒާމު ވާގި ނެތިފައި ” ޑރ. ޖަމީލް މިއަދު ކުރެއްވި ޓްވީޓެއްގައި ވިދާޅުވިއެވެ.\nރަހީނު ކޮށްގެން ގެންގުޅުމަށް ފަހުގައި، އުމުރުން 13 އަހަރުގެ ކުއްޖާގެ ހަށިގަނޑު ފެނުނީ މަރާލުމަށްފަހު ފޮއްޓެއްގެ ތެރެއަށްލާފައި އޮއްވައެވެ. އެ ފޮށި އެއްލާލާފައި އޮއްވައި ފެނުނީ ހުޅުމާލޭ ފޭސް2ގެ ބީޗް ސަރަހައްދު މޫދުން ކަމަށްވެސް މައުލޫމާތު ވަނީ ލިބިފައެވެ. ކުޑަ ކުއްޖާ މަރާލާފައި އޮއްވައި ފެނުނީ، 13 އަހަރުގެ ކުއްޖަކު ރަހީނުކޮށްފައިވާ ކަމަށް ބެލެވޭ މައްސަލައެއް އާދިއްތަ ދުވަހު ފުލުހުންނަށް ހުށަހެޅުމުން، އެ ކުއްޖާ ހޯދުމަށް ކުރަމުންދިޔަ މަސައްކަތުގެ ތެރެއިންނެވެ.\nމި މައްސަލައާއި ގުޅިގެން ފުލުހުން މިހާތަނަށް ވަނީ2މީހަކު ހައްޔަރު ކޮށްފައެވެ. އެއީ، އުމުރުން 27 އަހަރާއި، 17 އަހަރުގެ ދިވެހި ދެ ފިރިހެނުންނެވެ. އޭގެ ދެ މީހުންނަކީ ކުއްޖާއާއި ގާތް ގުޅުމެއް އޮންނަ ދެ މީހުން ކަމަށް މައުލޫމާތު ލިބެއެވެ.


Maadhamaa in feshigen jamaa'athugai namaadhu kuran fashaane | Mihaaru\nލޮކްޑައުންއަށް ފަހު މާލެ ސަރަހައްދުގެ މިސްކިތެއްގައި ނަމާދުކުރަނީ-- ފޮޓޯ: ނިޝާން އަލީ / މިހާރު\n30 ޖޫން 2020 - 11:39 17 comments\nނަމަވެސް މާދަމާ ނަމާދު ކުރަން ފަށާނީ ކޮން ނަމާދަކުން ކަމެއް އިސްލާމިކް މިނިސްޓްރީއަކުން އަދި ނުނިންމަ އެވެ. އެކަމާ މެދު އަދި އަންނަނީ މަޝްވަރާ ކުރަމުންނެވެ.\nރައީސް ކުރެއްވި ޓުވީޓެއްގައި ވިދާޅުވީ، ކޮވިޑް-19 ކޮންޓްރޯލްކުރުމަށް ފަހު ފަށާ އާ މަރުހަލާގައި މާލެ ސަރަހައްދުގެ މިސްކިތްތަކުގައި ވެސް ޖަމާއަތުގައި ނަމާދުކުރަން ފަށާނެ ކަމަށެވެ.\nރާއްޖެ އިން ކޮވިޑް-19 ފެނުމާ ގުޅިގެން، އަޅަން ފެށި ރައްކާތެރިކަމުގެ ފިޔަވަޅުތަކުގެ ތެރެއިން މާލެ ސަރަހައްދުގެ މިސްކިތްތަކުގައި ޖަމާއަތުގައި ނަމާދުކުރުން، އިސްލާމިކް މިނިސްޓްރީގެ އެންގުމާ އެއްގޮތަށް މެދުކަނޑައިލީ މިދިޔަ މާޗް 18 ގަ އެވެ. އޭގެ ފަހުން މިސްކިތްތައް ބަންދުކުރި އެވެ. ނަމަވެސް ލޮކްޑައުނަށް ދިން ލުއިތަކާއެކު، މި މަހުގެ 14 އިން ފެށިގެން ވަނީ މިސްކިތްތަކުގައި ނަމާދުކުރަން ހުއްދަދީފަ އެވެ.\nމާލެ ސަރަހައްދުގެ މިސްކިތްތަކުގައި ނަމާދުކުރަން އޭރު ހުއްދަ ދިން ނަމަވެސް ޖަމާއަތުގައި ނަމާދުކުރުމުގެ ހުއްދައެއް އޭރު ނުދެ އެވެ. އެކަމަކު މި މަހުގެ 15 އިން ފެށިގެން ރާއްޖޭގެ އެހެން ސަރަހައްދުތަކުގެ މިސްކިތްތަކުގައި ވަނީ ޖަމާއަތުގައި ނަމާދުކުރަން ފަށައިފަ އެވެ.\nއާ މަރުހަލާގައި، ސަރުކާރުގެ އޮފީސްތަކާއި ސްކޫލުތަކާއި ކެފޭ/ރެސްޓޯރެންޓުތައް ވެސް މާދަމާ ހުޅުވާނެކަމަށް ރައީސް މީގެ ކުރިން ކުރެއްވި ޓްވީޓުގައި ވެ އެވެ. އެމަނިކުފާނު ވަނީ ކޮވިޑް-19 އާ ދެކޮޅަށް ކުރީ ސަފުގައި ހަރަކާތްތެރި ސިއްހީ ހިދުމަތްތެރިންނާއި ސަރުކާރުގެ އެކި އިދާރާތަކާއި ވޮލެންޓިއަރުން ކޮށްދިން މަސައްކަތްތަކަށް ޝުކުރު އަދާކުރައްވައިފަ އެވެ.\n"އެންމެ ނުރައްކާ ހާލަތަށް ދިޔަ ނުދީ ބަލިމަޑުކަން ކޮންޓްރޯލްކުރުމުގައި ކުރީ ސަފުގައި، އެމީހުންގެ އާއްމު ޑިއުޓީގެ ބޭރުން މަސައްކަތްކުރި ސިއްހީ ހިދުމަތްތެރިންނާއި ވޮލަންޓިއަރުންނާއި ސަރުކާރުގެ އެކި އިދާރާތަކަށް ޝުކުރުވެރިވަމެވެ." ރައީސްގެ ޓްވީޓްގައިވެ އެވެ.\nކޮވިޑް-19 އާ އެކު އޭޕްރީލް 15 ގައި އަޅަން ފެށި ފިޔަވަޅުތަކަށް ލުއި ދިން ނަމަވެސް ރާއްޖޭގައި އިއުލާނުކޮށްފައިވާ ސިއްހީ ކުއްލި ނުރައްކަލުގެ ހާލަތު ވަނީ އަންނަ މަހުގެ 14 އާ ހަމައަށް ދަންމާލައިފަ އެވެ.\nއިތުރު ލިޔުންތައް މިސްކިތްތައް ރައީސް އިބްރާހިމް މުހައްމަދު ސޯލިހް ވިލިމާލެ ހުޅުމާލެ މާލެ ލޮކްޑައުން ސިއްހީ ކުއްލި ނުރައްކަލުގެ ހާލަތު އިސްލާމިކް މިނިސްޓްރީ


Syria ge IS ge amaazuthakah Turkey in bomb alhaifi | Mihaaru\nތުރުކީގެ ކައިވެނި ޕާޓީ އަށް ދިން ބޮމުގެ ހަމަލާގައި މަރުވި ގިނަ މީހުންގެ ޖަނާޒާ ވަނީ އާދިއްތަ ދުވަހު ބާއްވާފައި: އައިއެސްގެ އަމާޒުތަކަށް ތުރުކީން ބޮން އެޅީ ކައިވެނި ޕާޓީ އަށް ދިން ހަމަލާއާ ގުޅިގެން ކަމަށް ބެލެވޭ. --ފޮޓޯ:އޭއެފްޕީ\n23 އޯގަސްޓް 2016 - 10:19\nސީރިއާގެ މަންބިޖާއި ޖަރަބުލްސްގައިވާ ކުރުދީންގެ ވައިޕީޖީ ހަނގުރާމަވެރިންގެ އަމާޒުތަކަށް ވެސް ތުރުކީން ވަނީ ހަމަލާދީފަ އެވެ.\nއައިއެސްގެ އަމާޒުތަކަށް ތުރުކީން ހަމަލާ ދިން އިރު ތުރުކީގެ ގަޒިއެންޓެޕުގެ ކުރުދީންގެ ކައިވެނި ހަފުލާއެއްގައި ޖާނުންފިދާވުމުގެ ހަމަލާއެއްދީ 50 އަށް ވުރެ ގިނަ މީހުން ވަނީ މަރާލައިފަ އެވެ. ތުރުކީން ބުނެފައި ވަނީ ކައިވެނި ޕާޓީ އަށް ހަމަލާދީފައި ވަނީ އައިއެސް އިން ކަމަށެވެ. ގަޒިއެންޓެޕުގައި ތިބި ނޫސްވެރިން ބުނީ އައިއެސްގެ އަމާޒުތަކަށް ތުރުކީން ހަމަލާ ދިނީ ބޮމުގެ ހަމަލާއާ ގުޅިގެން ކަމަށް ބެލެވޭ ކަމަށެވެ.\nތުރުކީގެ ބޮޑު ވަޒީރު ބިނާލް ޔިލްދިރިމް ވިދާޅުވީ ކައިވެނީގެ ހަފުލާގައި ޖާނުންފިދާވުމުގެ ހަމަލާ ދިނީ ކުޑަ ކުއްޖެއް ކަމަށް ކުރިން ބެލެވުނު ނަމަވެސް އެކަން އަަދި ޔަގީން ނުވާ ކަމަށެވެ. އަދި އެގޮތަށް ބެލެވުނީ އޭރު ލިބެން ހުރި ހެކީގެ މައްޗަށް ބިނާކޮށް ކަމަށް ވެސް ބޮޑު ވަޒީރު ވިދާޅުވި އެވެ.\nތުރުކީގެ ޚާރިޖީ ވަޒީރު މެވްލޫތު ކަވުސޮގްލޫ ވިދާޅުވީ ސީރިއާގެ އުތުރުން މިފަހަރު އައިއެސް ފުހެލާނެ ކަމަށެވެ. ތުރުކީގެ ޓީވީ ރިޕޯޓްތައް ބުނާ ގޮތުގައި ބޮމުގެ ހަމަލާތައް ވަނީ ސީރިއާގެ ކުރުދީ ޖަމާއަތެއް ކަމަށްވާ ވައިޕީޖީ އަށް ވެސް އަމާޒުކޮށްފަ އެވެ. އެކަމަކު ވައިޕީޖީ އަކީ ވެސް މަންބިޖުން އައިއެސް ބޭރުކޮށްލަން މަސައްކަތްކުރާ ބައެކެވެ. ތުރުކީން ގަބޫލް ކުރަނީ ވައިޕީޖީ އަކީ ކުރުދިސްތާން ވޯކާސް ޕާޓީ (ޕީކޭކޭ) ގެ ބައެއް ކަމަށެވެ. ޕީކޭކޭ އަކީ ތުރުކީގައި ވަކި ދައުލަތެއް ގާއިމް ކުރަން މަސައްކަތް ކުރާ ޖަމާއަތެކެވެ.\nގަޒިއެންޓެޕުގައި ދިން ޖާނުންފިދާވުމުގެ ހަމަލާގައި ގިނައިން މަރުވެފައި ވަނީ ކުޑަ ކުދިންނެވެ. މަރުވި 54 މީހުންގެ ތެރޭން 13 މީހުންނަކީ އަންހެނުންނެވެ. ޒަޚަމްވި 66 މީހުންނަށް އަދިވެސް ދަނީ ހޮސްޕިޓަލުގައި ފަރުވާ ދެމުންނެވެ.\nއިތުރު ލިޔުންތައް މެދު އިރުމަތި ބޮމުގެ ހަމަލާ ތުރުކީ އިސްލާމިކް ސްޓޭޓް (އައިއެސް)\nތުރުކީގެ ނައިޓްކްލަބަށް ހަމަލާ ދިނީ އައިއެސް އިން


SunOnline: Iran ah hathiyaaru vikkun huttuvan salaamathee Majlis ah husha helhi garaaru faaheh nuvi\nއީރާނަށް ހަތިޔާރު ވިއްކުން ހުއްޓުވަން ސަލަމާތީ މަޖިލީހަށް ހުށަހެޅި ގަރާރު ފާހެއް ނުވި\nމުހައްމަދު އައުޒަމް 15 Aug 2020, 15:45\nގަރާރު ނާކާމިޔާބުވުމުން އެމެރިކާގެ ސެކެޓްރީ އޮފް ސްޓޭޓް މައިކް ޕޮމްޕޭއޯ ވާހަކަ ދައްކަވަނީ--\nއީރާނަށް ހަތިޔާރުވިއްކުން ހުއްޓުވުމުގެ މުއްދަތު އިތުރުކުރަން ސަލާމަތީ މަޖިލިސް މެދުވެރިކޮށް އެމެރިކާއިން ކުރި މަސައްކަތް ކާމިޔާބުވާ ގޮތެއް ނުވިއެވެ.\nއީރާނަށް ހަތިޔާރު ވިއްކުން މަނާކޮށްފައި އޮތް އޮތުން އަންނަ އޮކްޓޫބަރު މަހު ހަމަވާނެއެވެ. މުއްދަތު ހަމަވުމުންވެސް ދަތިކުރުންތައް އިތުތުކުރަން އެމެރިކާއިން ބޭނުންވާތީ އިއްޔެ ވަނީ އެ ގަރާރު އަލުން ހުށަހަޅައި ވޯޓަށް އަހައިފައެވެ.\nއެ ގަރާރާ އެއްކޮޅަށް އެމެރިކާއާއެކު ވޯޓު ދިނީ ހަމައެކަނި ޑޮމިނިކަން ރިޕަބްލިކަންއިން އެކަންޏެވެ. ފްރާންސް، ޖަރުމަނު އަދި އިނގިރޭސިވިލާތް ހިމެނޭގޮތަށް ސަލާމަތީ މަޖިލީހުގެ ދެން ތިބި 11 މެމްބަރުން އެ ވޯޓުގައި ބައިވެރިއެއް ނުވެއެވެ.\nރަޝިއާ އަދި ޗައިނާއިން ވަނީ އެ ގަރާރާ ދެކޮޅަށް ވޯޓު ދީފައެވެ. ޗައިނާއިން އދ. އަށް ކަނޑައަޅުއްވާފައި ހުންނަވާ ސަފީރު ޖޭންގް ޖުން ވިދާޅުވީ އެ ގަރާރަކީ ބުލީކުުރުމުގެ ކަމެއް ކަމަށާއި އެކަމަށް ގިނަ ބައެއްގެ ތާއިދުނެތްކަން ހާމަވެގެން ހިނގައްޖެ ކަމަށެވެ.\nގަރާރު ނާކާމިޔާބުވުމުން އެމެރިކާގެ ސެކެޓްރީ އޮފް ސްޓޭޓް މައިކް ޕޮމްޕޭއޯ ވިދާޅުވީ ދުނިޔޭގެ ސަލާމަތާ ހަމަޖެހުމަށް ސަލަމާތީ މަޖިލީހުން މަސައްކަތް ނުކުރާ ކަމަށާއި އަދި މިއީ ބަލައިގަނެވޭނެކަމެއް ނޫން ކަމަށެވެ.\nއެ ގަރާރަށް ތާއިދުކުރި ބައެއް އަރަބި ގައުމުތަކާއި އިސްރާއިލްއިން ބުނީ އީރާނުން މެދުއިރުމަތީގެ ހަމަނުޖެހުން ގެއްލުވާލުމަށް އިތުރަށް މަސައްކަތް ކުރާނެ ކަމަށެވެ. އަދި ސަލާމަތީ މަޖިލީހުން އެކަމާ އަޅާނުލާނެކަމަށްވެސް އެގައުމުތަކުން ބުންޏެވެ.-- އަލްޖަޒީރާ--


Iraq Ge Health Minister Aai Governor Eh Suspend Kohfi - Vaguthu\nއިރާގުގެ ބޮޑުވަޒީރު މުސްތަފާ އަލްކާޒިމީ\nއިރާގުގައި ބަޣުދާދްގައި ހުންނަ އިބްނު އަލް ހަތީބް ހޮސްޕިޓަލްގައި ހިނގި އަލިފާނުގެ ހާދިސާއާ ގުޅިގެން އެ ގައުމުގެ ހެލްތު މިނިސްޓަރާ ގަވަރުނަރު ސަސްޕެންޑްކޮށްފިއެވެ.\nކޮވިޑްގެ ބަލި މީހުންނަށް ފަރުވާ ދިނުމަށް ހާއްސަ ކުރެވިފައިވާ ހޮސްޕިޓަލްގައި އަލިފާން ރޯވެ 82 މީހަކު ވަނީ މަރުވެފައެވެ. އަދި މި ހާދިސާގައި 110 އަށް ވުރެ ގިނަ މީހުންނަށް އެކިވަރުގެ ޒަހަމްތައް ލިބިފައިވާ ކަމަށް އިރާގުގެ އިންޓީރިއާ މިނިސްޓްރީން ވަނީ ހާމަކޮށްފައެވެ.\nއެ ހާދިސާއަށް ފަހު އިރާގުގެ ހެލްތު މިނިސްޓަރު ހަސަން އައްތަމީމީ އާއި ބަޣުދާދުގެ ގަވަރުނަރު މުހައްމަދު ޖާބިރު ޖާބިރު ސަސްޕެންޑް ކުރަން ކެބިނެޓުން ނިންމީ ހޮސްޕިޓަލުގައި ހިނގި އަލިފާނުގެ ހާދިސާ ހިނގަން މެދުވެރިވި ސަބަބު ބެއްލެވުމަށް ތަހުގީގް ކުރަމުންދާތީއެވެ.\nބޮޑުވަޒީރުގެ އޮފީހުން މީޑިއާއަށް މައުލޫމާތު ދެމުން ބުނީ މި މައްސަލައިގެ ތަހުގީގު ވަކި ގޮތަކަށް ނިމެންދެން އިރާގުގެ ހެލްތް މިނިސްޓަރާއި ބަޣްދާދުގެ ގަވަރުނަރު ހުންނަވާނީ ޒިންމާތަކުން ދުރުގައި ކަމަށެވެ.\nއިބްނު އަލް ހަތީބު ހޮސްޕިޓަލުގައި އަލިފާނުގެ ހާދިސާ ހިނގަން މެދުވެރިވި ސަބަބެއް ކަށަވަރުވެފައި ނުވި ނަމަވެސް، ގިނަ މީޑިއާ ރިޕޯޓުތައް ބުނަމުން ދަނީ އަލިފާނުގެ ހާދިސާ ހިނގަން މެދުވެރިވީ އޮކްސިޖެން ޓޭންކެއް ގޮވައިގެން ކަމަށެވެ. މި މައްސަަލަ ތަހުގީގް ކުރުމަށް ކޮމިޓީއެއް އެކުލަވާލައި ކޮމިޓީގެ އިސްވެރިޔަކަށް ހަމަޖައްސައިފައިވަނީ އިންޓީރިއާ މިނިސްޓަރ އުސްމާން އަލްޣާނިމީއެވެ.\nމި ހާދިސައިގައި މަރުވި މީހުންގެ ހަނދާނުގައި ގައުމީ ހިތާމައިގެ ތިން ދުވަސް ސަރުކާރުން ވަނީ ކަނޑައަޅާފައެވެ.


މި ކައުންސިލުގެ މި ދަންނަވާ މަޤާމަށް މުވައްޒަފަކު ބޭނުންވެއެވެ.\nމަޤާމު އަދި ރޭންކު:\nމީޑިއާ ކައުންސިލް އެލަވަންސް:\nއިތުރު ގަޑީގައި މަސައްކަތްކުރާ ނަމަ ހަމަޖެހިފައިވާ އުސޫލުން އިތުރުގަޑީގެ ފައިސާ ދެވޭނެއެވެ.\nމަޤާމު އޮތް އޮފީސް:\nމޯލްޑިވްސް މީޑިއާ ކައުންސިލް، މާލެ\nވަޒީފާ އަދާކުރަންޖެހޭ ތަނާއި ޔުނިޓް:\nމޯލްޑިވްސް މީޑިއާ ކައުންސިލް، ކޯޕަރޭޓް އެފެއާރޒް\nފައިނޭންސް ނުވަތަ ހިންގުމުގެ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު، މަގާމުގެ މަސައްކަތުގެ ދާއިރާއެއްގައި6އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nފައިނޭންސް ނުވަތަ ހިންގުމުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުމާއެކު މަގާމުގެ މަސައްކަތުގެ ދާއިރާއެއްގައި4އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nފައިނޭންސް ނުވަތަ ހިންގުމުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް ހާސިލުކޮށްފައިވުމާއެކު، މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nފައިނޭންސް ނުވަތަ ހިންގުމުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް6ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nސިވިލްސަރވިސްގެ ގަވާއިދުތަކާ އެއްގޮތުގެ މަތިން މުވައްޒަފުންގެ ކަންތައްތައް ބެލެހެއްޓުމާއި މަސައްކަތާއި ޙަވާލުވެފައިވާ މުވައްޒަފުން ލައްވައި އެމަސައްކަތްތައް ކުރުވުން.\nމާލިއްޔަތުގެ ޤާނޫނާއި ގަވާއިދުގައިވާ ގޮތުގެމަތިން ކައުންސިލުގެ ފައިސާއާބެހޭ އެންމެހައި ކަންތައްތައް ސްޕަވައިޒްކޮށް ބެލެހެއްޓުމާއި މުވައްޒަފުން ލައްވާ ޑިރެކްޓަރ ނުވަތަ ޒިންމާދާރު ވެރިޔާގެ ލަފާގެ މަތިން އެމަސައްކަތްތައް ކުރުވުން.\nބަޖެޓް ބަލަހައްޓާ މުވައްޒަފުން މަސައްކަތްކުރާގޮތް ބެލެހެއްޓުމާއި އެމަސައްކަތްތައް ގަވާއިދުން ކުރަމުންގެންދޭތޯ ބަލައި ޗެކްކުރުން.\nސަރުކާރުގެ މުދަލާއި ފައިސާ ބެލެހެއްޓުމާއި ހިސާބުތަކާ ލިއެކިއުން ބެލެހެއްޓުމުގެ ގަވާއިދުތަކަށް ފެތޭނެހެން ކަންކަން ހިގާތޯބެލުމާއި އެކަންކަންއެގޮތުގެ މަތިން ރާވައި ހިންގުން.\nކޮންމެ އަހަރަކަށް ލަފާކުރާ އަހަރީ ބަޖެޓް ޒިއްމާދާރު އިސް ވެރިޔާއާއި ކައުންސިލުގެ ލަފާގެމަތީން ތައްޔާރުކުރުމާއި ބަޖެޓް އެކުލަވައިލުން.\nކައުންސިލުގެ އަންދާސީހިސާބު ކޮމިޓީގެ މަސައްކަތްތަކުގައި ޢަމަލީ ގޮތުން ހަރަކާތްތެރިވުން.\nމީޑިއާ ކައުންސިލުގެ މަޤާމުތަކަށް މީހުން ހޯދުމަށްޓަކައި ކުރަންޖެހޭ ކަންކަންކުރުމާއި، އެފަރާތްތަކަށް ވަޒީފާތައް ހަމަޖެއްސުމުގައި ޑިރެކްޓަރ ނުވަތަ ޒިންމާދާރު ވެރިޔާގެ އިރުޝާދުގެ ދަށުން ނިންމަންޖެހޭ މަސައްކަތްތަކެއް ނިންމުން.\nމުވައްޒަފުން ސިވިލްސަރވިސް ގަވާއިދުތަކާ އެއްގޮތަށް ޢަމަލު ކުރަމުންދޭތޯ ބެލުމާއި އެފަދައިން ޢަމަލު ނުކުރާ ފަރާތްތަކާމެދު ގަވާއިދު ތަންދޭ މިންގަނޑުގެ ދަށުން ޒިންމާދާރު އިސްވެރިޔާގެ ލަފާގެމަތިން ފިޔަވަޅުއެޅުން.\nމީޑިއާ ކައުންސިލުގެ މެންޑޭޓްގައި ހަމަޖެހިފައިވާ ކަންކަމުގެތެރެއިން އެވަގުތަކު އެހީތެރިކަމަށް ބޭނުންވާ ކަންކަމަށް އެންމެ ފުރިހަމަގޮތުގައި އެހީތެރިކަން ފޯރުކޮށްދިނުން.\nމި މަޤާމުތަކަށް މީހުން ހޮވުމުގައި ބެލޭނެ މައިގަނޑު ކަންތައްތައް:\nލިބިފައިވާ ތަޢުލީމާއި ތަމްރީން\nމަސައްކަތުގެ ހުނަރާއި ފެންވަރާއި ޤާބިލުކަމާއި ސިފަތައް\nވަޒީފާއަށް އެދި ހުށަހަޅާ ފޯމު\nއެކްރެޑިޓްކޮށްފައިވާ ތަޢުލީމީ ސެޓްފިކެޓްތަކުގެ ކޮޕީ (އަސްލާއެއްގޮތްކަމަށް ރަސްމީ ފަރާތަކުން ތައްގަނޑު ޖަހާފައިވާ އަސްލު)\nދިވެހި ރައްޔިތެއްކަން އަންގައިދޭ ކާޑުގެ ކޮޕީ\nވަޒީފާއަށް ކުރިމަތިލާ ފަރާތުގެ ވަނަވަރު (ގުޅޭނެ ނަންބަރާއެކު)\nސިވިލް ސަރވިސްއަށް / ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެމުވައްޒަފު ވަޒީފާ އަދާކުރާ އޮފީހުގެ ލިޔުމެއް.\nސިވިލް ސަރވިސްގައި ވަޒީފާ އަދާކުރަމުންދާ މުވައްޒަފުން، އެމުވައްޒަފުންގެ މަސައްކަތު ފެންވަރު ބެލުމުގެ ނަތީޖާއާއި، ހާޒިރީ އަދި މަސައްކަތުގެ އަޚުލާޤު ހުރިގޮތް ބަޔާންކޮށް، ވަޒީފާ އަދާކުރާ އޮފީހުން ދޫކުރާ "މުވައްޒަފުންގެ މަސައްކަތުގެ ފެންވަރު ބެލުމުގެ ނަތީޖާއާއި ހާޒިރީ އަދި މަސައްކަތުގެ އުޅުމާއި އަޚުލާޤު ހުރިގޮތް ބަޔާންކުރާ ފޯމު" ސިވިލް ސާރވިސްގައި ވަޒީފާ އަދާކުރަމުންދާ މުވައްޒަފަކުވެސް މިފޯމު ހުށަނާޅައިފިނަމަ، ފޯމުގައިވާ ބައިތަކަށް ދޭންޖެހޭ ޕޮއިންޓެއް ނުދެވޭނެއެވެ. އެކަމަކު މުވައްޒަފު ވަޒީފާ އަދާކުރާ އޮފީހުން ކުރާ އިޢުލާނަކަށް ކުރިމަތިލާނަމަ މިފޯމު ހުށަހަޅާކަށް ނުޖެހޭނެއެވެ.\nފޯމު ފޮނުވަންވީ ތާރީޚާއި ތަން:\n2014 ޑިސެންބަރު 26 ވާ އާދީއްތަ ދުވަހުގެ 15:00 ކުރިން މޯލްޑިވްސް މީޑިއާ ކައުންސިލަށް.\nއިންޓަވިއު އޮންނާނެ ތާރީޚާއި ތަން:\nމަޤާމަށް މީހަކު ހޮވުމަށް ބާއްވާ އިންޓަވިއުއާއި އަދި ޕްރެކްޓިކަލްސް އާއި އިމްތިޙާނުކުރުން 2014 ޑިސެންބަރު 17 އިން 18 އަށް މިކައުންސިލުގައި ކުރިއަށްދާނެއެވެ.\nމަޤާމަށް އެދޭފޯމު މިކައުންސިލުގެ ރިސެޕްޝަނުން ލިބެން ހުންނާނެއެވެ. އަދި މިކައުންސިލުގެ ވެބްސައިޓް www.mmc.org.mv އިން ޑައުންލޯޑް ކުރެވެން ހުންނާނެއެވެ. އިތުރު މަޢުލޫމާތެއް ބޭނުންފުޅުވާނަމަ މި ކައުންސިލުގެ ފޯނު ނަންބަރު: 3003886 އާއި ގުޅުއްވުން އެދެމެވެ.\n11 ޞަފަރު 1436\n03 ޑިސެންބަރު 2014\nޕަބްލިޝްކުރި ތާރީޚު: 06 ޑިސެންބަރު 2014\nޕަބްލިޝްކުރި ގަޑި: 1646\nސުންގަޑި: 26 ޑިސެންބަރު 2014 1500


Photo story: Mira ge kaamiyaabu7aharu\nމީރާގެ ކާމިޔާބު ހަތް އަހަރު\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ހަތް އަހަރު ފުރުން ފާހަގަ ކުރުމުގެ ގޮތުން ބޭއްވި ރަސްމިއްޔާތުގެ ތެރެއިން: ދެހާސް ދިހަ ވަނަ އަހަރު މީރާ އުފައްދާފައިވަނީ ދައުލަތަށް ލިބޭ އާމްދަނީ ބަލައި ގަނެ، އާމްދަނީ މެނޭޖު ކުރުމެވެ. މީރާ އުފެދުނުއިރު ދައުލަތަށް އާމްދަނީގެ ގޮތުގައި ލިބެމުން އައީ ހަތަރު ބިލިއަނެއްހާ ރުފިޔާ، ނަމަވެސް މިދިޔަ އަހަރު ދައުލަތަށް ލިބުނު އާމްދަނީ ވަނީ 14.6 ބިލިއަން ރުފިޔާ އަށް އިތުރުވެފައިވެ އެވެ.\nމީރާގައި މަސައްކަތް ކުރަނީ ހުސް ދިވެހި މުވައްޒަފުންނެވެ. މި މުވައްޒަފުންގެ ތެރޭގައި އެކި ދާއިރާތަކުން މަތީ ތައުލީމް ހާސިލްކޮށްގެން ތިބި ފަންނީ ގިނަ އަދަދެއްގެ މުވައްޒަފުން މަސައްކަތް ކުރެ އެވެ. މި މުވައްޒަފުންގެ މަސައްކަތުން މީރާއަށް ވަނީ ވޭތުވެދިޔަ ހަތް އަހަރު ތެރޭގައި ގިނަ ކާމިޔާބީތަކެއް ހޯދާފަ އެވެ. މިގޮތުން ލިބުނު އެންމެ ބޮޑު އެއް ކާމިޔާބީއަކީ ރައްޔިތުން އިތުބާރުކުރާ މުވައްސަސާއެއްގެ ގޮތުގައި މީރާ ބަލައިގެންފައިވުމެވެ. އަދި މީގެ އިތުރުން އަނެއް ކާމިޔާބީއަކީ ޓެކްނޮލޮޖީއަށް ފަހި އޮފީހެއްގެ ގޮތުގައި މީރާ ބައްޓަން ކުރެވިފައިވުމެވެ. މިދިޔަ އަހަރު މީރާގެ އަމާޒަކަށް ހަދާފައިވަނީ ހިދުމަތް ހޯދާ މީހުންނަށް ޓެކްނޮލޮޖީގެ ފަސޭހަތައް ގެނެސް ދިނުމެވެ. މިގޮތުން މީރާއިން ވަނީ އޮންލައިންކޮށް ޓެކްސް ދެއްކުމަށް "މީރާ ކަނެކްޓް" ގެ ނަމުގައި ހާއްސަ ސޮފްޓް ވެއާއެއް ފަރުމާކޮށްފަ އެވެ. މީގެ އިތުރުން "މީރާ މޮބައިލް އެޕްލިކޭޝަން" ތައާރަފު ކުރުމަކީ ވެސް ލިބިގެން ދިޔަ އިތުރު ފަސޭހައެ އެކެވެ.\nމީރާއިން ދަނީ ކޮންމެ އަހަރަކުވެސް އެންމެ ގިނައިން ޓެކުސް ދައްކާ ފަރާތްތަކުގެ އަގު ވަޒަންކޮށް، ހާއްސަ އެވޯޑެއް ދެމުންނެވެ. "ރަންލާރި އެވޯޑު" ގެ ނަމުގައި މި އެވޯޑު މި އަހަރު ވެސް 17 ފަރާތަކަށް ދީފައިވެ އެވެ. މީގެ ތެރޭގައި ރާއްޖޭގެ ބޮޑެތި ކުންފުނިތަކާއި ރާއްޖޭގައި އޮޕަރޭޓް ކުރަމުން ގެންދާ ދުނިޔޭގެ މަޝްހޫރު ރިސޯޓު ބްރޭންޑުތައް ހިމެނެ އެވެ.-- ފޮޓޯ: ރައީސް އޮފީސް


"Sharumeela Luckydraw" Ge Namuga Viyafaariveriya Arif Dhenee Cycle Eh! - Vaguthu\n"ޝަރުމީލާ ލަކީޑްރޯ" ގެ ނަމުގައި ވިޔަފާރިވެރިޔާ އާރިފް ދެނީ ސައިކަލެއް!\n"ޝަރުމީލާ ލަކީޑްރޯ" ގެ ނަމުގައި މަޝްހޫރު ލޮޓަސް ފިހާރައިގެ ވެރިޔާ އަހްމަދު އާރިފް (އާއްޓޭ) ސައިކަލެއް ލިބޭ ޕްރޮމޯޝަނެއް ފަށައިފިއެވެ.\nއާއްޓެ ކުރެއްވި ޓުވީޓެއްގައި ވިދާޅުވި ގޮތުގައި ލަކީ ޑްރޯގައި ނަސީބުވެރިއަކަށް ލިބޭނީ "ސީޔޫއެކްސްއައި 125 ސީސީ"ގެ ސައިކަލެކެވެ. މި ލަކީ ޑްރޯގައި ބައިވެރިވުމުގެ ފުރުސަތު އާއްޓޭ ދެއްވާފައި ވަނީ ޓުވިޓާގައި އުޅޭ މީހުންނަށް އެކަންޏެވެ.\nއައްޓޭ ވިދާޅުވި ގޮތުގައި ޕްރޮމޯޝަންގައި ބައިވެރިވާން ބޭނުންވާ މީހުން ހަތަރު ނަންބަރެއް ޖަހަން ޖެހޭނެއެވެ. މީހަކަށް ފަހަރަކު ފަސް ނަންބަރު ޕޯސްޓް ކުރެވިދާނެ ކަމަށާއި "ބޭނުން ވަރަކަށް ޕޯސްޓް" ކުރެވޭނެ ކަމަށް ވެސް އޭނާ ވިދާޅުވިއެވެ.\nމި ލަކީޑްރޯ ކުރިއަށް ދާނީ އަންނަ ހޮނިހިރު ދުވަހުގެ ރޭ 11:00 އާ ހަމައަށް ކަމަށް އައްޓޭ ވިދާޅުވިއެވެ.\nއާއްޓޭގެ ލަކީޑްރޯ އަށް އެތައް ސަތޭކަ ބައެއްގެ ތަރުހީބު ވަނީ ލިބިފައެވެ.\n"ޝަރުމީލާ ލަކީޑްރޯ" ގެ ނަމުގައި އާއްޓޭ ފެއްޓެވީ، މަޝްހޫރު މޮޑެލް އަދި ފިޓްނެޓް ޓްރެއިނާ ފާޒިލް އިސްމާއިލް (ފިޓް ފާޒިލް) ގިވްއަވޭ "ޝަރުމީލާ" ނަމަކަށް ކިޔާ އަންހެނަކަށް ދިނުމާ ގުޅިގެން އެތައް ބަޔަކު އެކަމާ މެދުގައި ސުވާލު އުފައްދަމުން ދަނިކޮށެވެ.\nފިޓް ފާޒިލް ފޭސްބްކުން ގެއްލިއްޖެ\nޝަރުމީލާގެ ފޮޓޯ ފާޒިލް ރިމޫވްކޮށްފި\nފާޒިލް ދިން އަގުބޮޑު ތަކެތީގެ ތެރޭގައި މެކް ބުކަކާއި މެޖިކް ކީބޯޑަކާއި މެޖިކް ޓްރެކްޕެޑަކާއި 512 ޖީބީގެ އެއާޕޮޑާއި އައިފޯން އެސް މެކްސް އަކާއި އައިފޯން ކަވަރަކާއި ވިކްޓްރިއާ ސީކްރެޓާއި ގުސީ ފަދަ ތަންތަނުގެ ގިފްޓް ޕެކް ހިމެނެއެވެ.\nޖޫން 25, 2020 16:54\nހެޔޮނުވާނެ ތިހާވަރަށް ބުލީ ނުކުރޭ.. ފާޒިލް ކުރިކަމަކީ ރަނގަޅު ކަމެއް ނޫން.. ނަމަވެސް، ތިވަރަށް ބުލީކޮށް ކަންތައް ކުރުމުން ކޮންމެވެސް ގޮތަކުން އެކަމުގެ ހިތިކަން ފެންނާނެ..\nޖޫން 25, 2020 19:28\nޖޫން 25, 2020 19:17\nމި ގޮތަށް ލަކީ ޑުރޯ ހުއްދައެއް ނުވާނެ. ވަގުތުން ޝޭޚެއްގެ ފަތުވާ ހޯދުން މުހިންމު މައްސަލައެއް މީ.\nޖޫން 25, 2020 21:06\nކެމްޕޭނުގައި އޭދަފުށި އައް ބަހައްގެނާ ސައިކަލް ތައް ހަދާނެގޮތް ނޭއްގިގެން. ޢެމް ޑީ ޕީ ފެއިލް ވެގެން ސައިކަލް ތައް ގެނދިޔައީ......


މޯލްޑިވިއަން ޑިޖިޓަލް ލައިބްރަރީ ޕްރޮޖެކްޓް އިފްތިތާޙު ކުރުން | Maldives Library Association\nTraining on Koha ILS software →\nމޯލްޑިވިއަން ޑިޖިޓަލް ލައިބްރަރީ ޕްރޮޖެކްޓް އިފްތިތާޙު ކުރުން\nsource: National Library of Maldives http://www.nationallibraryofmaldives.com/node/481\n22 އޯގަސްޓް 2011\nއެޑިއުކޭޝަން ޑިވެލޮޕްމަންޓް ސެންޓަރ އާއި މޯލްޑިވްސް ލައިބްރަރީ އެސޯސިއޭޝަން އަދި ޤައުމީ ކުތުބުޚާނާ އާއި ގުޅިގެން ހިންގުމަށް އެއްބަސްވި ޑިޖިޓަލް ލައިބްރަރީގެ ޕްރޮޖެކްޓަކީ ކަނޑައެޅޭ ލައިބްރަރީ ތަކެއްގައި ހުރި ބިބްލިއޮގްރަފިކް ޑޭޓާތައް އެއްވިއުގައަކުން ބަލައި ލުމަށާއި ބައެއް ލިޔުންތައް ޑިޖިޓަލް ފޯމެޓްގައި ފެންނާނެހެން ހެދުމަށްޓަކައި ކުރެވޭ މުހިއްމު މަސައްކަތެކެވެ. މި ޕްރޮޖެކްޓުގެ މުހިއްމު އެއް މަޤްޞަދަކީ ކިޔަވާ ކުދިންނަށާއި ރާއްޖޭގެ ރައްޔިތުންނަށް ފަސޭހަ ކަމާއި އެކު ލައިބްރަރީގެ ޚިިދުމަތް ފޯރުކޮށް ދިނުމެވެ.\nއެޑިއުކޭޝަން ޑިވެލޮޕްމަންޓް ސެންޓަރގެ ފަރާތުން މި އެއްބަސް ވުމުގައި ސޮއި ކުރެއްވީ މިނިސްޓްރީ އޮފް އެޑިއުކޭޝަންގެ ނާއިބް އަލްފާޟިލް އިބްރާހިމް އިސްމާޢީލް އެވެ. މޯލްޑިވްސް ލައިބްރަރީ އެސޯސިއޭޝަންގެ ފަރާތުން އެ އެސޯސިއޭޝަންގެ ރައީސާ އަލަފާޟިލާ އާއިޝަތު ޝަބާނާ އެވެ. އަދި ޤައުމީ ކުތުބުޚާނާގެ ފަރާތުން ސޮއި ކުރެއްވީ ޑިރެކްޓަރ ޖެނެރަލް އަލްފާޟިލް އިބްރާހިމް ޝިޔާމް އެވެ. މި ޕްރޮޖެކްޓްގެ ދަށުން ގްރީންސްޓޯން ޑިޖިޓަލް ލައިބްރަރީ ސޮފްޓްވެއަރ އަދި ކޯހާ އިންޓަރގްރޭޓަޑް ލައިބްރަރީ ސިސްޓަމް ސޮފްޓޮވެއަރ ބޭނުންކޮށްގެން ލައިބްރަރީތައް ތަރައްޤީ ކުރެވޭނެއެވެ.\nމި ޕްރޮޖެކްޓްގެ ފުރަތަމަ ފިޔަވަހީގެ ދަށުން ތަރައްޤީ ކުރެވޭނެ ލައިބްރަރީ ތަކަކީ:\n– ޖަލާލުއްދީން ސްކޫލް (ހދ.ކުޅުދުއްފުށި)\n– ޅ. އަތޮޅު ތަޢުލީމީ މަރުކަޒު (ޅ.ހިނަނަވަރު)\n– އަމީނިއްޔާ ސްކޫލް (ކ.މާލެ)\n– ދ. އަތޮޅު ތަޢުލީމީ މަރުކަޒު (ދ. ކުޑަހުވަދޫ)\n– ހަމަދް ބިން ޚަލީފާ އަލްސާނީ (ލ.ގަން)\n– ގދ. އަތޮޅު ތަޢުލީމީ މަރުކަޒު (ގދ.ތިނަދޫ)\n– ޏ.އަތޮޅު ތަޢުލީމީ މަރުކަޒު (ޏ.ފުވައްމުލައް)\n– މުހިއްބުއްދީން ސްކޫލް (ސ.ހިތަދޫ)\nPosted by infomalias on August 29, 2011 in NEWS


Bidah nulai Gulhifalhu bin hikkan 53 million dollar ah Boskalis ah dheefi | Mihaaru\nގުޅިފަޅު ހިއްކުމުގެ އެއްބަސްވުމުގައި ނޭޝަނަލް ޕްލޭނިންގެ ޑިރެކްޓާ ޖެނެރަލް ފާތިމަތު ޝާނާ ފާރޫގު އާއި ބޮސްކާލިސް ވެސްޓްމިންސްޓާ ކޮންޓްރެކްޓިންގެ ކުންފުނީގެ އޭރިއާ މެނޭޖަރު ޑޭވިޑް ބޫސްޓެޑް ސޮއިކުރައްވަނީ.\nބިޑަށް ނުލައި 53 މިލިއަން ޑޮލަރުގެ މަޝްރޫއެއް ބޮސްކާލިސް އަށް ދީފި\n22 އޮކްޓޯބަރ 2019 - 15:35 133 comments\nގުޅީފަޅަށް ކޮމާޝަލް ޕޯޓު ބަދަލުކުރުމުގެ މަސައްކަތަށް، އެ ރަށުގެ ބޮޑު ސަރަހައްދެއް ހިއްކަން ބިޑަކާ ނުލައި 53 މިލިއަން ޑޮލަރު (817 މިލިއަން ރުފިޔާ) އަށް ނެދަލެންޑްސްގެ ބޮސްކާލިސް ވެސްޓްމިންްޓާ ކޮންޓްރެކްޓިން ކުންފުންޏާ ހަވާލުކޮށްފި އެވެ.\nމާލޭގެ ތޮއްޖެހުން ކުޑަކުރަން ކުރިއަށްގެންދާ މަޝްރޫއުގެ ފުރަތަމަ ފިޔަވަހީގައި ހިމެނޭ މަސައްކަތުގެ އެއްބަސްވުމުގައި މިިދިޔަ ބުރާސްފަތި ދުވަހު، ނޭޝަނަލް ޕްލޭނިންގެ ޑިރެކްޓާ ޖެނެރަލް ފާތިމަތު ޝާނާ ފާރޫގު އާއި ބޮސްކާލިސް ވެސްޓްމިންސްޓާ ކޮންޓްރެކްޓިންގެ ކުންފުނީގެ އޭރިއާ މެނޭޖަރު ޑޭވިޑް ބޫސްޓެޑް ވަނީ ސޮއިކުރައްވައިފަ އެވެ.\nއެއްބަސްވުމުގެ ތެރެއިން ގުޅިފަޅުގެ6މިލިއަން ކިއުބިކް މީޓަރުގެ ބިންހިއްކައި ހަތަރު ކިލޯ މީޓަރުގެ ތޮއްޓެއް ލާނެ އެވެ. އެ މަސައްކަތްތައް ނިންމަން ދީފައިވަނީ 180 ދުވަހުގެ މުއްދަތެކެވެ.\nޕްލޭނިން މިނިސްޓްރީގެ މީޑިއާ ޔުނިޓުން މައުލޫމާތު ދިން ގޮތުގައި، ބޮސްކާލިސް ވެސްޓްމިންްޓާ ކޮންޓްރެކްޓިން ކުންފުންޏާ މަސައްކަތް ހަވާލުކުރީ މާލިއްޔަތުގެ ގަވާއިދުގެ ދަށުން، އެކަމަކު ބިޑަށް ހުޅުވާލައިގެނެއް ނޫނެވެ. އެހާ ބޮޑު ސަރަހައްދެއް ހިއްކުމަށް ދާނެ ހަރަދާއި ވަގުތަށް ބަލައި ޓެކްނިކަލް ގޮތުން އެގޮތަށް ކަނޑައެޅީ ކަމަށް މިނިސްޓްރީން ބުންޏެވެ.\nޕްލޭނިން މިނިސްޓްރީން ބުނީ، ބިން ހިއްކުމާއި ކަނޑުފަޅުގައި ގާއިމްކުރާ އެކި ބާވަތުގެ އުމްރާނީ ވަސީލަތް ދުނިޔޭގެ ފެންވަރުގައި ކުރަމުން އަންނަ ބޮސްކާލިސް ކުންފުނިން މީގެ ކުރިން ވެސް ރާއްޖޭގައި ކާމިޔާބުކަމާއެކު ބިން ހިއްކުމުގެ މަޝްރޫއުތައް ހިންގާފައިވާ ކަމަށެވެ. އެގޮތުން 2007 ވަނަ އަހަރުން ފެށިގެން 2015 ވަނަ އަހަރާ ދެމެދު މީހުން ދިރިއުޅޭ 10 ރަށެއްގައި ޖުމްލަ 198 ހެކްޓަރުގެ ބިން ހިއްކާފައި ވެ އެވެ.\nގުޅިފަޅު ބިންހިއްކަން ހަވާލުކުރިއިރު، ގުޅިފަޅުގެ މާސްޓަ ޕްލޭނާއި މާލޭ އުތުރު ބަނދަރުގެ މާސްޓަ ޕްލޭން ހަދަން ސިންގަޕޫރުގެ ބަޔަކާ ވަނީ ހަވާލުކޮށްފަ އެވެ. އެ ދެ މަސައްކަތް ސިންގަޕޫރުގެ އެޗްކިއު ކުންފުންޏާ ހަވާލުކުރީ، ދައުލަތުގެ ބަޖެޓުން ހޭދަކުރާ ގޮތަށް، 650،000 ޑޮލަރު (10 މިލިޔަން ރުފިޔާ) އަށެވެ.\nޕްލޭން ހަދަން ބޭރުގެ ބަޔަކަށް ހަވާލުކުރިއަސް އެ މަސައްކަތަށް އަދި ފައިސާ ހަމަނުޖެހޭ ކަމަށް މިނިސްޓްރީން ކުރިން ބުންޏެވެ.\nރާއްޖޭގައި ބިން ހިއްކުމުގެ ބޮޑެތި މަޝްރޫއުތައް ފަހަކަށް އައިސް ހިންގަމުން އަންނަނީ އެމްޓީސީސީ އިންނެވެ. އަދި ބިން ހިއްކުމުގެ މަސައްކަތަށް އެ ކުންފުނިން 36 މިލިއަން ޑޮލަރު ހަރަދުކޮށްގެން މަހާޖައްފާރުގެ ނަމުގައި ބޮޑު ޑްރެޖަރެއް ގެނެސްފައި ވެ އެވެ. އެކަމަކު އެނގިފައިވާ ގޮތުގައި މި މަޝްރޫއާ ބެހޭ އެއްވެސް މައުލޫމާތެއް އެމްޓީސީސީއަކަށް ވެސް ނޭނގެ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ގުޅިފަޅު މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ނެޝަނަލް ޕްލޭނިން އެންޑް އިންފްރާސްޓްރަކްޗަރު\nގުޅިފަޅު މަޝްރޫއު ހަވާލުކުރި ގޮތް މަޖިލީހުން ބަލަނީ


މަގުމަތީގެ ސަލާމަތާއި ރައްކާތެރިކަމާ ގުޅޭ ގޮތުން ހޭލުންތެރިކަން އިތުރުކުރަން މޯލްޑިވްސް ޕޮލިސް ސަރވިސް އަދި އެލައިޑް އިންޝުއަރަންސް ގުޅިގެން ކުރިއަށް ގެންދާ “ރައްކާ ރޯޑް ޝޯ” ގައި މިފަހަރު ހަފުތާއެއްގެ މުއްދަތަށް ވާޗުއަލް ރަން އެއް ބާއްވަން ނިންމައިފި އެވެ.\nރައްކާ ކެމްޕެއިނަކީ މަގުމަތީގެ ސަލާމަތާއި ރައްކާތެރި ކަމަށް ޢާއްމުން ހޭލުންތެރިކުރުމަށް ސިލްސިލާކޮށް ބާއްވަމުން އަންނަ ކެމްޕެއިނެކެވެ. މިފަހަރުގެ ރައްކާ ކެމްޕެއިންގައި ޚާއްސަ ކަމެއްގެ ގޮތުން ކުރިއަށްގެންދަނީ ވަރޗުއަލް ދުވުމެކެވެ. ދުވުމުގައި ބައިވެރިވުމުގެ ފުރުސަތު މިހާރުވަނީ ހުޅުވާލާފައެވެ. އަންނަ ޖެނުއަރީ މަހުގެ 8 ވަނަ ދުވަހު ބާއްވާ މިދުވުމުގައި ބައިވެރިވުމުގެ ފުރުޞަތު މިމަހުގެ 31 ވަނަ ދުވަހާއި ހަމައަށްވަނީ ހުޅުވާލާފައެވެ. ދުވުމުގައި ރަޖިސްޓްރީވެވޭނީ “ރަން ފޯރ މޯލްޑިވްސް” ވެބްސައިޓް މެދުވެރިކޮށެވެ. މި ދުވުން އެއް ހަފްތާގެ މުއްދަތަށް ކުރިއަށްގެންދާނެއެވެ. ދުވުން ކުރިއަށްދާއިރު އެކްސިޑެންޓްތައް މަދުކުރުމާއި ގުޅޭގޮތުން މީހުން ހޭލުންތެރިކުރުމުގެ ހަރަކާތްތައްވެސް ކުރިއަށްގެންދިއުމަށްވަނީ ހަމަޖެހިފައެވެ.\n“ރައްކާ ކެމްޕެއިން” މިފަހަރު6މަސްދުވަހަށް ކުރިއަށްގެންދިއުމަށްވަނީ ހަމަޖެހިފައެވެ. ކެމްޕެއިންގެ ހަރަކާތްތައް މާލެއާއި އަތޮޅުތެރޭގައި ކުރިއަށް ގެންދިއުމަށް ހަމަޖެހިފައިވާއިރު، ކެމްޕެއިންގެ ތެރެއިން މަގުމަތީގެ ގަވާއިދުތަކަށް ހޭލުންތެރިކުރުމުގެ ވީޑިއޯ ކްލިޕާއި، އެކްސިޑެންޓް ރޯލްޕްލޭތަކާއި، ޓީވީ ޕްރޮގްރާމާއި އާއްމުން ގިނައިން އެއްވެ އުޅޭ ތަންތަނުގައި ބިލް ބޯޑު ބަހައްޓައިގެން ހޭލުންތެރިކަން އިތުރުކުރުމުގެ މެސެޖުތައް ފޯރުވައިދޭނެއެވެ.\n“ރައްކާ ކެމްޕެއިން” ފުރަތަމަ ބާއްވާފައިވަނީ 2016ވަނަ އަހަރުއެވެ.


FAM thin vana division footboalha mubaarai medhukandaalan ninmaifi.\nތިންވަނަ ޑިވިޝަން ފުޓްބޯޅަ މުބާރާތުގެ ތެރެއިން | ފޮޓޯ:އެފްއޭއެމް\nއެފްއޭއެމް ތިންވަނަ ޑިވިޝަން ފުޓްބޯޅަ މުބާރާތް މެދުކަނޑާލަން ނިންމައިފިއެވެ.\nމުބާރާތް މެދުކަނޑާލަން އެފްއޭއެމުން ނިންމީ ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ރޭ އިއުލާނުކުރި ފިޔަވަޅުތަކާ އެއްގޮތަށް އަމަލުކުރުމުގެ ގޮތުންނެވެ.\nމާލެ ސަރަހައްދުގައި ކޯވިޑް-19 ގެ ކޭސްތައް އަނެއްކާ ވެސް އިތުރުވަމުން ދާތީ ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ފިޔަވަޅުތައް ވަރުގަދަކޮށް، ކުޅިވަރު މުބާރާތްތައް ހުއްޓާލަން ވަނީ އަންގައިފައެެވެ.\nތިންވަނަ ޑިވިޝަން ފުޓްބޯޅަ މުބާރާތް މެދުކަނޑާލަން ނިންމިއިރު، މި މުބާރާތުގައި މިރޭ ޓެންޓް ސްޕޯޓްސް ކްލަބާއި ތުޅާދޫ އެވެންޗާސް ސްޕޯޓްސް ކުޅޭ މެޗު އޮތީ ޝެޑިއުލްކޮށްފައެވެ.\nއެންމެ ފުރަތަމަ މި މުބާރާތް ފެށުމަށް އެފްއޭއެމުން ތާވަލުކުރީ ފެބްރުއަރީ އެއްވަނަ ދުވަހުއެވެ. އެކަމަކު ފަހުން މި މުބާރާތް ފަށަން ފެބްރުއަރީ މަހުގެ ހަތަރުވަނަ ދުވަހަށް ތާވަލުކުރިއިރު، އަދި އޭގެ ފަހު ވަނީ ފެބްރުއަރީ މަހުގެ 10 ވަނަ ދުވަހު މުބާރާތް ފަށަންވެސް ތާވަލްކޮށްފައެވެ. މުބާރާތް އެކިފަހަރު މަތިން ފަސްކުރަން ޖެހުނީ މާލެ ސަރަހައްދުގައި ކޯވިޑް-19 ގެ ކޭސްތައް އިތުރުވަމުން ދިއުމުންނެވެ. މުބާރާތް އަލުން ފެށުނީ މިދިޔަ މަހުގެ 18 ވަނަ ދުވަހު އެވެ. ސާދަ ޓީމާ އެކު ކުރިއަށްދާ މި މުބާރާތުގައި މިހާތަނަށް 12 މެޗެއް ވަނީ ކުޅެފައެވެ.\nމި އަހަރު ތިންވަނަ ޑިވިޝަން ފުޓްބޯޅަ މުބާރާތް ބާއްވާއިރު، މިދިޔަ ދެ އަހަރުވެސް މި މުބާރާތް ބާއްވާފައެއް ނުވެއެވެ. އެންމެ ފަހުން މި މުބާރާތް 2018 ވަނަ އަހަރު ބޭއްވިއިރު، އެ ފަހަރު ޗެމްޕިއަންކަން ހޯދީ ރޮކް ސްޓްރީޓްސް ސްޕޯޓްސް ކުލަބެވެ.


Kuni ukaalumuge hidhumaiy ithuru3sarahahdhakah dheyn fashanee | Mihaaru\nކުނި އުކާލުމުގެ ހިދުމަތް އިތުރު ތިން ސަރަހައްދަކަށް ދޭން ފަށަނީ\nވެމްކޯއިން ކުނި އުކަން ބޭނުންކުރާ ޓްރައިސިކަލް. މާލޭގެ އިތުރު ތިން ސަރަހައްދެއްގައި ކުނި އުކައިލުމުގެ ހިދުމަތަށް ރަޖިސްޓްރީ ކުރަން ވެމްކޯއިން ވަނީ ހުޅުވާލާފައި. .---ފޮޓޯ: ހުސެއިން ވަހީދު/މިހާރު\n16 މާޗް 2017 - 17:49\nމާލޭގެ އިތުރު ތިން ސަރަހައްދަކުން ކުނި އުކައިލުމުގެ ހިދުމަތަށް ރަޖިސްޓަރީކުރަން ވޭސްޓް މެނޭޖްމަންޓް ކޯޕަރޭޝަން ލިމިޓެޑް (ވެމްކޯ) އިން މިއަދު ހުޅުވާލައިފި އެވެ.\nވެމްކޯ އިން އަންނަނީ ޒޯން 1 ގެ، ހެންވޭރު އަޑިޕާކު ސަރަހައްދުން ފެށިގެން ކަލާފާނު ސްކޫލް ސަރަހައްދާއި ޒޯން2ގެ ސިނަމާލެ ފްލެޓާއި ޕީއެސްއެމް ސަރަހައްދުގެ އިތުރުން ހެންވޭރު ސަހަރާ ހިމެނޭ ޒޯން3ގައި ކުނި އުކައިލުމުގެ ހިދުމަތް ދެމުންނެވެ.\nވެމްކޯ އިން ބުނި ގޮތުގައި ކުނި އުކާލުމުގެ ހިދުމަތް އަލަށް ފަށަނީ މަޖީދީ މަގާއި އަމީނީ މަގާ ދެމެދު ހުރި ގޭބިސީތަކަށް ހާއްސަކޮށްގެންނެވެ. އެއީ ޒޯން 4-6 އެވެ.\nމީގެ އިތުރުން ހިދުމަތަށް ރަޖިސްޓްރީކުރާ ފަރާތްތަކަށް އަންނަ މަހުން ފެށިގެން ހިދުމަތް ދޭން ފަށާނެ ކަމަށާއި ކުނި އުކައިދޭ އަގަށް އެއްވެސް ބަދަލެއް ނާންނާނެ ކަމަށް ވެމްކޯއިން ބުންޏެވެ.\nވެމްކޯ އިން މިހާރު ދަނީ މާލޭގެ 262 ގޭބިސީއަކުން ކުނި އުކާލުމުގެ ހިދުމަތް ދެމުންނެވެ.\nމާލެ ކުނި ވޭސްޓް ކޯޕަރޭޝަން\nކުނި ނުއުފުލިގެން ބަޔަކު ނުއުޅޭ މިހާރަކު... އެކިނަންނަމުގައި އެކިމީސްމީހުން ގައުމު ދޮވެލަނީ... މުއައްސާސްތަކުން ބައެއްމީސްމީހުން އަމިއްލަ އަށް ވަކިވަނީ ބިލިއަނުން ދިރުވާލުމަށްފަހު... މިފަދަ އެއްވެސް ކަމެއްބެލޭނެ އެއްވެސް ގޮތެއްނެތް....ބަލަން ހަވާލުކޮސްފައިވާ ހުރިހާ މުއައްސަސްތައް ވަނީ ލޯއަނދިރިކޮސްފައި.... މިއަގުހުރި މިކަމުގެ އަގު އަހަރުމެން އުމުރުންވެސް ނުދެއްކޭ ވަރުގެ ރީތި މޮޅުކަންތައް ފަހިކޮސްދެއްވީ އަހަރުމެންގެ އިއްޒަތްތެރި ގަދަރުވެރި މާތް މެމްބަރުފުޅުން... ވަރައްސަލާމް...\nމިޓްރައިސައިކަލް ތައް މާލޭގައި ދުއްވޭކަމަށަވާނަމަ ކީއްވެބާ ޓާޓާ އޮޓޯ ރިކްޝަރ ދުއްވަން ހުއްދަ ނުދޭން ވީ.\nކުނި އުކާލުމުގެ ހިދުމަތް އިތުރު ތިން ސަރަހައްދަކަށް ދޭން ފަށާކަން އެއީ ވަރަށް ރަނގަޅަށް ސަރުކާރުން ކުރައްވާ ކަމެކެވެ. އެމެން ރަންރީނދުލޭ މެންގެ ވެރިކަމުގައި އެމެންގެ ބޮޑޭގެ އެއްބަނޑު އެއްބަފާ މީހަކު އަޑީގައި ހުރެގެން ފޭކް އަތުގައި މޮކޮސްވެސް ނެތް އިންޑިއާގެ ފަޑުއްކަ ޓަޓްވާ އަށް މާލޭގައި ކުނި އުކާލުން ދީފައި ވަނި ކޮށް މަމެން މިވަނީ އެމެން ސައްޕެއް ޖަހާ ބޭރުކޮށް ސަރުކާރުގެ ކުންފުނިން އެކަން ކުރާ ގޮތަށް ރާވާފައެވެ. ދެން މާލޭގެ އެެއްވެސް ގެބިސީ އަކުން ބަންގާޅުން އަމިއްލަ އަށް ފްރީ ލާންސް އުސޫލުން ކުނިއުކާލުން ނިމުމަމަކަށް ގެންނަން ޖެހޭނެއެެވެ. އަދި ވެމްކޯގެ މިނިމަމް ސްޓޭންޑަރޑް އަކީ ކޮންމެ ގެ ބިސީ އަކަށް ގޮސް މަދުވެގެން ތިން ފަހަރު ކުނި އުކާލަ ދިނުމުގެ ޚިދްމަތް ދިނުމެވެ. މިއުސޫލުން އަގު ނަގަންވީ ކަރަންޓް ބިލުގައި ވެމްކޯގެ އަގުތައް ހިމަނައިގެން. އެއިރަށް ދެން މިކަން ކަން ހުންނާނީ ރަނގަޅަށެވެ. ކޮންމެ ކަަރަންޓް މީޓަރަކުން މަހަކު 500 ރުފިޔާ ނެގީމާ ހުންނާނީ ރަނގަޅަށް ނޫންތޭ.\nއެމެން ، ތަމެން ކިޔާތީ ތި ކޮމެން ކިޔަންވެސް ވަރަށް ގިނަމީހުން ފޫހިވާނެ. ދިވެއްސަކައްވީތީ ރީތިކޮއް ދިވެހިބަހުން ލިޔަން ދަސްކޮބަލަ.\nއަދި ތިގޮތައް އެކި ކުލަ ކުލާގަ ކުނިއުކާ ވެހިކަލްތައް ހެދިޔަސް ކަމަކު ނުދޭ. މާލެއިން ތިލަފުއްޓައް ކުނިގެންދާ ބާރޖް ހުންނަންޖެހޭނީ މަތި އަޅާ ބަންދުކުރެވިފާ. ތިލަފުއްޓަށް ގެންދާ ކުނީގެ 1/2 މާލެ އާއި ވިލިގިލި މެދު އޮންނަ ކަނޑަށް އެޅޭ ، މިކަން ވަރައްސާފް ކޮއް އެގިގެންދާނެ ، ރަސްފަންނާ ދިމާލު މޫދު ބަލާލިމަވެސް. ފުރަތަމަ މިކަންތައް އިސްލާހް ކޮއްބަލަ.\nތިޔަބުނާ ޓްރައިސިކަލްއެއް ނުދެކެން މާލޭގެ އެއްވެސް މަގަކުން.


vnews - Refree ah faadukiyumun Conte Joorimana koffi\nރެފްރީއަށް ފާޑުކިއުމުން ކޮންޓޭ ޖޫރިމަނާކޮށްފި\nމެޗުގެ ރެފްރީއާއި ކޮންޓޭ ޒުވާބުކުރަނީ\nއިނގިރޭސި ޕްރިމިއާ ލީގުގައި ސްވެންސީ އާއި ޗެލްސީ ބައްދަލުކުރި މެޗުގައި ރެފްރީގެ ނިންމުންތަކަށް ފާޑުކިޔުމާއި ގުޅިގެން ޗެލްސީގެ ކޯޗު އެންޓޯނިއޯ ކޮންޓޭ 8000 ޕައުންޑުން ޖޫރިމަނާ ކުރަން އިނގިރޭސި އެފްއޭ އިން ނިންމައިފި އެވެ.\nސްވެންސީގެ މައްޗަށް ޗެލްސީ ކުރި ހޯދި މި މެޗުގައި ކޮންޓޭ ހިތްހަމަނުޖެހުން ފާޅުކުރީ ޗެލްސީއަށް ލިބުނު ކޯނަރެއް ނުދިނުމުގެ ސަބަބުންނެވެ. މިކަމާ ހިތްހަމަނުޖެހިގެން ކޮންޓޭ ވަނީ އެ ނިންމުމާ ގުޅިގެން ރެފްރީއާ ދިމާލަށް ބޭ އަދަބީބަހުން ވާހަކަދައްކާ ޒުވާބުކޮށްފަ އެވެ.\nކޮންޓޭގެ އަމަލުތަކާ ގުޅިގެން މެޗުގެ ރެފްރީ ވަނީ ކޮންޓޭ ބެންޗުން ފޮނުވާލާފަ އެވެ. ނަމަވެސް މެޗަށްފަހު ކޮންޓޭ ވަނީ އޭނާއަށް ކަންތައް ކުރެވުނީ ރަނގަޅަށް ނޫން ކަމަށް ބުނެ ރެފްރީގެ ކިބައިން މައާފަށް އެދިފަ އެވެ.\nމިއީ ޗެލްސީގެ ކޯޗުކަމާ ހަވާލުވިފަހުން އިނގިރޭސި އެފްއޭ އިން ކޮންޓޭ އަށް އަދަބު ދިން ފުރަތަމަ ފަހަރެވެ. ކޮންޓޭއަކީ ރުޅިގަދަ ކޯޗެއް ނޫނެވެ. ނަމަވެސް އޭނާއަކީ ކުދިކުދި ކަންކަމުގައި ރުޅިއައިސް މީގެކުރިން އަދަބު ލިބިފައިވާ ކޯޗެކެވެ.\nރައީސް ޔާމީނުގެ ސަރުކާރުންވަނީ ރާއްޖޭގެ ތަރިކައަށް ފޫނުބެއްދޭނެ ވަރުގެ ގެއްލުންތަކެއް ދީފައި\nއިންޑިއާގެ ބޮޑުވަޒީރު ދިވެހިބަހުން ކުރެއްވި ޓްވީޓަށް އެންމެންގެ ސަމާލުކަން!\nއަދީބުގެ ހާލަތު ދުނިޔޭގެ ސަމާލުކަމަށް ގެނެސްދެއްވުމަށް އަނބިކަނބަލުން އެދިވަޑައިގެންފި\nނޫސްވެރިޔާގެ މަރާގުޅިގެން ސައުދީ އަރަބިއްޔާއިން 18 މީހަކު ހައްޔަރު ކޮށްފި


ލެކްޗަރަރ / އެސޯސިއޭޓް ލެކްޗަރަރ (މެތެމެޓިކްސް)\nމަޤާމް :ލެކްޗަރަރ / އެސޯސިއޭޓް ލެކްޗަރަރ (މެތެމެޓިކްސް)\nފެކަލްޓީ އޮފް އެޑިއުކޭޝަން (ކ.މާލެ)\nލެކްޗަރަރގެ (ސްޕައިން ޕޮއިންޓް 40) މަޤާމަށް ޤާބިލު ފަރާތެއް ނުލިބިއްޖެނަމަ، އެސޯސިއޭޓް ލެކްޗަރަރ (ސްޕައިން ޕޮއިންޓް 37)ގެ މަޤާމަށް ފުރުޞަތު ހުޅުވާލަމެވެ.\nމަހަކު 11,374/40 ރ\nމަހަކު 4,874/74 ރ\nއެމްއެން.ކިއޫ.އެފްގެ ލެވެލް7ގެ ސަނަދެއް ގުޅޭ ދާއިރާއިން ޙާސިލުކޮށްފައިވުން.\nކިޔަވައިދޭ ދަރިވަރުންނަށް ބޭނުންވާ ކިޔަވައިދިނުމުގެ ތަކެތި މުޤައްރަރާ އެއްގޮތަށް ހުރިތޯ ބަލާ ގެންނަންޖެހޭ ބަދަލުތައް ގެނައުން.\nކިޔަވައިދޭ މާއްދާތަކުގެ އެސެސްމަންޓް ރިވިއުކުރުމާއި ތައްޔާރުކުރުން އަދި އެސެސްކުރުމާއި އިންވިޖިލޭޓްކުރުން.\nކިޔަވައިދޭ މާއްދާތަކާއި ގުޅޭ އިދާރީ މަސައްކަތްކުރުން އަދި ދަރިވަރުންގެ ކިޔެވުމާއި ގުޅޭ ސެލްފް ސަރވިސްގެ މަސައްކަތްތައްކުރުން.\nކިޔަވައި ދިނުމުގެ އިތުރުން ފެކަލްޓީ އަދި ޔުނިވަރސިޓީ އާއި ގުޅުންހުރި ފަންނީ ޙަރަކާތްތަކުގައި ބައިވެރިވެ ޔުނިވަރސިޓީ ޕްރޮމޯޓް ކުރުން.\nތަނާގުޅޭ ރިސާރޗް ޙަރަކާތްތައް ފާހަގަކޮށް، ރިސަރޗް މަސައްކަތް އަމަލީ ގޮތުންކުރުން.\nއަމިއްލަގޮތުންނާއި ފަންނީ އެހެން މުވައްޒަފުންނާއި ގުޅިގެން ޢިލްމީ ދިރާސާތައްކޮށް ޝާއިރުކުރުމަށް މަސައްކަތްކުރުން.\nކިޔަވައިދޭ މާއްދާތައް ކިޔަވައިދެވޭ ފެންވަރު މަތިކުރެވޭނެ ގޮތްތައް ވިސްނައި އެކަމަށް މަސައްކަތްކުރުން.\nފެކަލްޓީގެ ކަންތައްތައް ރަގަޅުކުރުމަށް ހިންގާ ކަންކަމުގައި އެއްބާރުލައި އަމިއްލަ ގޮތުންވެސް މަސައްކަތްކުރުން.\nމަތީގައިވާ ކަންތައްތައްތަކުގެ އިތުރުން މަޤާމުގެ މަސައްކަތްތަކާ ގުޅޭގޮތުން ޙަވާލުކުރެވޭ ކަންތައްތައްކުރުން.\n2019 ޖޫން 27 ވާ ބުރާސްފަތި ދުވަހުގެ މެންދުރު 12:00 ގެ ކުރިން ދިވެހިރާއްޖޭގެ ޤައުމީ ޔުނިވަރސިޓީ/އިދާރީ މަރުކަޒަށް


Raees ge karunafulhun dheyhavee haalathuge biruverikan!\nރައީސް އިބްރާހިމް މުހައްމަދު ސޯލިހު މިއަދު ގައުމާ މުހާތަބު ކުރައްވަން ނިންމެވީ މުޅި މާލެ ބޮޑު ހާސްކަމެއްގެ ތެރޭގަ އޮއްވަ އެވެ. އެމަނިކުފާނު ގައުމާ މުހާތަބު ކުރައްވަން ނިންމެވީ ރައްޔިތުންނަށް ހާއްސަ އިލްތިމާސްތަކެއް ކުރެއްވުމަށެވެ. އެ އިލްތިމާސްތައް ކުރައްވަމުން ރައީސްގެ ބަސް ހުއްޓި ފެންކަޅިވި އެވެ. އެންމެފަހުން ކީރިތި ވެސް ކުރެއްވި އެވެ.\nރައްޔިތުން ކެތްތެރިވުމަށާއި އޯގާތެރިވުމަށް ރައީސް ރައްޔިތުންގެ ކިބައިން އާދޭހާއެކު އެދި. ވަޑައިގަތެވެ. އަނެއް މީހާއަށް އެހީތެރިވުމަށާއި ހިކުމަތްތެރިވުމަށް ވެސް ފެންކަޅިވެފައި އިންނަވައި ރައީސް ސޯލިހު އިލްތިމާސް ކުރެއްވި އެވެ. އެދިވަޑައިގެންނެވީ ގޭގައި ތިބުމަށެވެ. ސާފުތާހިރުވުމަށެވެ.\nރައީސް ސޯލިހު މިއަދު ދެއްވީ މުހިންމު މެސެޖެކެވެ. އެ މެސެޖާއެކު ރައީސް ކީރިތި ކުރައްވާ ހާލަތަށް ދިޔުމާއެކު މިހާރު ރާއްޖެ އޮތް ހާލަތާއި އޭގެ ބިރުވެރިކަން ވަރަށް ބޮޑަށް އިހްސާސް ކުރެވެ އެވެ. މި ބޮޑު ތޫފާނުގެ އިންޒާރު ސަރުކާރުންނާއި ޑޮކްޓަރުން ދެމުންގެންދާ އެތައް ދުވަހެކެވެ. އެކަމަކު، އޭގެ ސީރިއަސްކަން މިއަދާ ހަމައަށް ވެސް ގިނަ މީހުންނަށް ނުވިސްނުނީ އެވެ.\nމާލޭގައި ކޮވިޑް-19 އަށް ޕޮޒިޓިވްވި މީހާއަކީ އެއްވެސް ގައުމަކަށް ދަތުރުކޮށްފައިވާ މީހެއް ނޫނެވެ. އެހެންކަމުން މިއީ ރާއްޖޭގައި ކޮމިއުނިޓީ ޓްރާންސްމިޝަނެއް އޮތީ ކަމަށް ބެލެވޭ ކަމަށް ސަރުކާރުން ވަނީ ބުނެފަ އެވެ. މުޅި މާލެ ލޮކްޑައުންކޮށް ކޮންޓެކްޓް ޓްރޭސިން ހަދަމުންދާއިރު މިހާރު ވެސް 54 މީހަކު ވަނީ އެކަހެރިކޮށްފަ އެވެ. އަދިވެސް އިތުރު މީހުން އެކަހެރިކުރުމުގެ މަސައްކަތް ކުރަމުންދާއިރު ހަތަރު ގެއެއް ހުރި ސަރަހައްދު ވަނީ އެއްކޮށް ބަންދުކޮށްފަ އެވެ.\nމި ހާލަތުގައި ވެސް ރައްޔިތުންނަށް އެތައް ޔަގީން ކަމެއް ދެއްވި އެވެ. ބަލީގެ ބިރު ކިތަންމެ ބޮޑަށް އޮތް ނަމަވެސް ރައްޔިތުން ބިކަ ނުވާނެ ކަމުގެ ޔަގީންކަން ދެއްވި އެވެ. ކާބޯތަކެތި ލިބޭނެ ކަމުގެ ޔަގީންކަން ދެއްވި އެވެ. އާންމު ދިރިއުޅުމަށް ދަތިވި ނަމަވެސް ސަރުކާރުން އިންތިޒާމްތައް ހަމަޖައްސާނެ ކަމަށް ވިދާޅުވި އެވެ.\nރައްޔިތުން ބިރުން ހާސްވެ ތިބި ދަނޑިވަޅުގައި އެތައް ޔަގީން ކަމެއް އަރުވަމުން ރައީސް ސޯލިހު މިއަދު ދެއްވި ތަގުރީރާ ގުޅިގެން އެމަނިކުފާނަށް ގިނަ ބައެއް ތައުރީފު ވެސް ދަނީ ލިބެމުންނެވެ. އަދި އެކަމަނިކުފާނުގެ އާދޭހާއި އިލްތިމާސްއަށް ބޯލަނބާނެ ކަމަށް ވެސް ގިނަ ބަޔަކު ދަނީ ބުނަމުންނެވެ. އެމަނިކުފާނާއެކު ތިބިކަން ހާމަކޮށް ގޭގައި ތިބޭނެ ކަމުގެ ޔަގީންކަން ވެސް ގިނަ މީހުން ރައީސް ސޯލިހަށް ގެންދަވަނީ އަރުވަމުންނެވެ.\nކުރީގެ ރައީސް މައުމޫން އަބްދުލްގައްޔޫމް މިއަދު ވިދާޅުވީ ރައީސް ސޯލިހު ތަގުރީރު ބެއްލެވިއިރު ޖަޒުބާތީވި ކަމަށެވެ. ރައީސް ސޯލިހަށް އަރުވާ ޔަގީންކަމަކީ ސަރުކާރުން އިއުލާން ކުރާ ފިޔަވަޅުތަކަށް އަމަލުކޮށް ކެތްތެރިކަމާއެކު ތިބޭނެ ކަމުގެ ޔަގީންކަން ވެސް ރައީސް މައުމޫން ވިދާޅުވި އެވެ. ޔޫތް މިނިސްޓަރު އަހުމަދު މަހުލޫފް ވިދާޅުވީ ރައީސްގެ މިއަދުގެ ތަގުރީރުން ދިވެހި ރައްޔިތުންނާމެދު ރައީސްގެ ހިތުގައި ލޯބި އޮތް މިންވަރު ހާމަވެގެން ގޮސްފައިވާ ކަމަށެވެ.\n"ރައީސް ކީރިތި ކުރައްވާތަން ފެނުމުން ހިތުގައި ޖެހުނު، މިކަމުގައި ހުރި ބިރުވެރިކަން ވެސް އިހުސާސް ކުރެވުނު،" ޓްވިޓާގައި މީހަކު ލިޔެފައިވެ އެވެ.\nއިތުރު މީހަކު ބުނީ ރައްޔިތުންގެ ރައްކާތެރިކަމަށް ފިޔަވަޅުތައް އަޅަމުން އެކަމަށް އަމަލު ކުރަން ރައްޔިތުންގެ ކިބައިން އާދޭހާއެކު އެދިވަޑައިގަންނަވާނީ ރައްޔިތުންނާމެދު އިންތިހާއަށް ވިސްނައި، އޯގާތެރި ވެރިން ކަމަށެވެ. އެހެން ބައެއް ގައުމުތަކުގެ ވެރިން ވެސް ކޮވިޑް-19އާ ގުޅިގެން ގައުމާ މުހާތަބު ކުރެއްވި ދަނޑިވަޅުތަކުގައި ކީރިތި ކުރައްވާފައިވެ އެވެ.\n"ތިމާގެ ޒިންމާގެ ދަށުގައި ތިބި އެތައް ބައެއް ނުރައްކަލަކަށް ހުށަހެޅިފަ ތިބި ވަގުތެއްގައި ނުރޮވޭނީ އެ މީހެއްގެ ޒިންމާގެ ދަށުގަ ތިބި ބަޔަކާމެދު އެއްވެސް ރަހުމެއް ހިތުގަ ނެތް މީހެއް،" ޓްވިޓާގައި މީހަކު ޝުއޫރު ފާޅުކޮށްފައިވެ އެވެ.\nރައީސްގެ މިއަދުގެ ތަގުރީރުން ގިނަ ބަޔަކަށް އަސަރުތަކެއް ކުރުވިކަން ޓްވިޓާގައިވާ ގިނަ ޓްވީޓްތަކުން ހާމަވެ އެވެ. އަދި ގޭގެ ސިޓިން ރޫމްތަކުގައި ތިބި މީހުންނަށް ވެސް ރައީސް ދޭން ބޭނުންވި މެސެޖް އޭގެ އެންމެ ފުން މިނުގައި ވަނީ ދެވިފަ އެވެ. މި ބިރުވެރިކަމުގައި ރައީސް ވިދާޅުވާ ފަދައިން އޮތީ ހިކުމަތްތެރިވުމެވެ. އޭރަށް މި ބޮޑު ތޫފާނުން ރާއްޖެ ސަލާމާތްވާނެ އެވެ.\nރައީސް އިބްރާހިމް މުހައްމަދު ސޯލިހު އެޗްޕީއޭ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Mahloof Ge Massaa High Court Gai Isthunaaf Kohffi މަޚްލޫފްގެ މައްސަލަ ހައިކޯޓުގައި އިސްތިއުނާފްކޮށްފި – Huvadhoo News Mahloof Ge Massaa High Court Gai Isthunaaf Kohffi Huvadhoo News\nމަޚްލޫފްގެ މައްސަލަ ހައިކޯޓުގައި އިސްތިއުނާފްކޮށްފި\nމިނިސްޓަރ އޮފް ޔޫތު އަހްމަދު މަހްލޫފް\nމިނިސްޓަރ އޮފް ޔޫތު ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަޙްމަދު މަޚްލޫފްގެ މައްޗަށް އުފުލި ރިޝްވަތުގެ ދަޢުވާ ކުރިއަށް ނުގެންދެވޭނެކަމަށް ކްރިމިނަލް ކޯޓުން ނިންމި މައްސަލަ ހައި ކޯޓުގައި އިސްތިއުނާފުކޮށްފިއެވެ.\nއެމްއެމްޕީއާރުސީގެ ޚިޔާނާތުގެ މައްސަލައާއި މިނިސްޓަރ މަޚްލޫފުގެ މައްޗަށް ދަޢުވާކުރުމަށް ކްރިމިނަލް ކޯޓަށް ހުށައަޅާފައިވަނީ މިދިޔަ އަހަރުގެ ނޮވެމްބަރު މަހުގެ 24ގައެވެ. މަޚްލޫފްގެ މައްޗަށް އުފުލާފައިވަނީ، ކޮރަޕްޝަން ހުއްޓުވުމާއި މަނާކުރުމުގެ ޤާނޫނުގެ ދަށުން ރިޝްވަތު ހިފުމުގެ ކުށުގެ ދަޢުވާއެވެ.\nމިނިސްޓަރ މަޚްލޫފްގެ މައްޗަށް އުފުލި ރިޝްވަތުގެ ދަޢުވާ ބޭރުކޮށްލީ މިއީ މަދަނީ މިންގަނޑުން ބެލޭނެ ދައުވާއެއް ނޫންކަމަށް ކޯޓުން ކަނޑައެޅުމަށްފަހުއެވެ. ދައުލަތުން މި މައްސަލާގައި ހުށައެޅި ހެކިތަކަކީ އެ ދައުވާ ކުރިއަށް ގެންދެވޭނެ ފަދަ ބުރަދަނެއް ނެތް ހެކިތަކެއް ކަމަށް ކޯޓުން ވަނީ ކަނޑައަޅާފައެވެ. މިގޮތުން މައްސަލަ ބެއްލެވި ފަނޑިޔާރު ވިދާޅުވީ، ދައުލަތުން ހުށަހަޅާފައިހުރި ހެކިތަކަކީ އެ ހެކިތައް ދޭންޖެހޭ އެންމެ މަތީ ބުރަދަން ދިން ނަމަވެސް އެ ހެކިތަކުގެ ސަބަބުން މައްސަލަ ސާބިތުކުރެވިދާނޭފަދަ ހެކިތަކަކަށް ނުވާކަމަށެވެ.\nމިގޮތަށް ފަނޑިޔާރު ނިންމެވީ، އެފަދަ މައްސަލަތަކުގައި މީގެ ކުރިން ހައިކޯޓުން ނިންމާފައިވާ ނިންމުމަކަށް ރިއާޔަތްކުރައްވައެވެ.\nމަޚްލޫފުގެ މައްޗަށް ދަޢުވާކޮށްފައިވަނީ، ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރުކަމުގައި ހުންނެވިއިރު، 2014ވަނަ އަހަރުގެ އޮގަސްޓުމަހުގެ ތެރޭގައި ސްޕެޝަލް އިކޮނޮމިކް ޒޯން ބިލަށް ތާއީދުކޮށް ވޯޓުދިނުމުގެ މުޤާބިލުގައި، އޭރުގެ ޓޫރިޒަމް މިނިސްޓަރ އަޙްމަދު އަދީބު ޢަބްދުލްޣަފޫރު، އެސް.އޯ.އެފް ޕްރައިވެޓް ލިމިޓެޑްގެ ނަމުގައި ބޭންކް އޮފް މޯލްޑިވްސްގައި ހުޅުވާފައިވާ އެކައުންޓުގެ ޗެކުން މަޚްލޫފަށްދިން 33،000 (ތެއްތިރީސް ހާސް) އެމެރިކާ ޑޮލަރު، މަޚްލޫފުގެ ނަމުގައި ބޭންކް އޮފް މޯލްޑިވްސްގައި ހުޅުވާފައިވާ އެކައުންޓަށް ޖަމާކޮށްފައިވާތީކަމަށް ބުނެއެވެ.\nޚިޔާނާތުގެ ތުހުމަތުތަކާއެކު ދެފަހަރެއްގެ މަތިން މިނިސްޓަރ މަޚްލޫފް މަގާމުގެ މަސްއޫލިއްޔަތުން އެކަހެރިކުރެއްވިއެވެ. ނަމަވެސް ދައުވާކުރުމާ މެދު ގޮތެއް ނުނިމި މަސްތަކެއް ފާއިތުވުމާއި ގުޅިގެން ސަރުކާރުންވަނީ މަޚްލޫފްގެ ސަސްޕެންޝަން އުވާލައްވާފައެވެ. ސަސްޕެންޝަން އުވާލުމުން މިނިސްޓަރ މަޚުލޫފު މަސައްކަތަށް ނިކުންނަވަން ފެއްޓެވީ މިދިޔަ އޮކްޓޫބަރު މަހުގެ 10ވަނަ ދުވަހުގައެވެ.\nމިނިސްޓަރ މަޚުލޫފުވަނީ އޭނާގެ މައްޗަށް ކުރެވުނު ތުހުމަތުތައް ދޮގުކުރައްވާ، ފައިސާ ލިބުނު މުޢާމަލާތަކީ ޑޮލަރު ގަތުމުގެ ސައްޙަ މުއާމަލާތެއް ކަމަށް ވިދާޅުވެފައެވެ